
Capitolul 1 


— La ce te gândești ? o întrebă Ariane Randles pe prietena 
ei care părea pierdută în gânduri. 

Tânăra femeie, Karen Delgado, răspunse râzând: 

— Ascultă, sunt puţin supărată că jocul meu nu e perfect. 
Ador golful, m-am hotărât să mă antrenez serios, iar tu-mi 
spui că mâna mea pe crosă e nesigură. 

— Hai, Karen, nu exagera... Nu ești o profesionistă și nici 
nu vrei să fii. Nu pune la inimă faptul că soţul tău vrea să te 
vadă că practici din ce în ce mai bine acest sport. Vrei atât 
de mult să-i satisfaci capriciul, dar nu vei reuși decât să 
ratezi loviturile şi să te enervezi. 

— O, Doamne! Ce serioase am devenit dintr-o dată! Am 
impresia că mă pregătesc pentru Jocurile Olimpice şi că în 
același timp vorbesc cu un consilier matrimonial. Iar Sun 
Fair e atât de frumos în această dimineaţă! Trandafirii 

emană un parfum ameţitor, soarele străluceşte pe gazonul 
ca de smarald, avem toate condiţiile pentru a ne lăsa în voia 
unor gânduri romantice, nu războinice. 

Vâzând această schimbare de subiect, Ariane Randles zâmbi. 

— Sunt încântată că cea mai bună elevă a mea și-a regăsit 
buna dispoziţie. Chiar ești amuzantă, Karen! Mai devreme 
sportivă hotărâtă să reușească, ieri soţie neliniștită, iar acum 
o romantică incurabilă... Nimeni nu poate să spună că se 
plictisește alături de tine! 

Cele două prietene vorbeau în șoaptă, ca să nu le 
deranjeze pe celelalte persoane de pe terenul de golf care 
veniseră la antrenament. Se cunoșteau de aproape doi ani, 
iar tonul drăgăstos al conversatiei trăda prietenia care le 
unea. Totuși, în viaţa de zi cu zi, aveau preocupări diferite. 
Ariane Randles era o campioană foarte cunoscută de golf, 
sportivă foarte talentată, care renunţase la cariera sportivă 
pentru a-i învăţa pe alţii să joace golf. Dorinţa ei cea mai 
mare fusese să-și creeze propriul club care să corespundă 
idealurilor ei sportive. În ceea ce o privea pe Karen, nu 
fusese niciodată prea atrasă de golf. Dar, de șase luni de 
când lua lecţii cu Ariane, pentru a-i face plăcere soţului ei, 
făcuse adevărate progrese. 

— Ariane, m-ai salvat într-adevăr dintr-o situaţie pericu- 
loasă; dacă n-ai fi renunţat la sport ca să te dedici centrului 
tău de antrenament, n-aş fi învățat niciodată să joc golf, iar 
Ray ar fi cerut probabil divorțul până acum... Dar tu chiar 
nu regreți că nu mai participi la turneele profesioniste ? 

— Absolut deloc, Karen. Prefer să-i învăţ pe altii să joace. 

— Așadar, după inaugurarea centrului tău, nu ne vom 
vedea prea mult... 

— Mai e timp până atunci. De-abia am început să desenez 
planurile traseului. 

— Doar atât? Dar de ce întârzii atât de mult? 

— Seful lucrărilor de pe şantier, domnul Richards, se 
lovește de tot felul de probleme pentru obținerea dreptului 
de a construi pe locul ales. De exemplu, acum încearcă să 
obţină dreptul de a aduce o conductă de apă. 

— Nu pari prea supărată din cauza asta! 

— De când visez să-mi fac acest club de golf, am învăţat 
ce-i răbdarea. Totuși, trebuie să știi că fundaţia clădirii este 
gata. 

— Bravo! Probabil că acum ţi se pare și mai grea 
aşteptarea. 

— Planurile centrului n-au fost încă definitivate. Poate că 
schițele mele ar trebui revăzute. Înţelegi de ce deschiderea 
nu se va face mâine. Uite că terenul s-a eliberat! Ne 
întoarcem să vedem ce-ai reţinut din lecţia de astăzi? 

— Nu sunt sigură c-am înţeles prea bine ; prefer să faci tu 
prima mișcările. 

— Cu plăcere! 

Se ridicară repede și se duseră pe teren. Ariane luă 
poziţia pentru lovitură, îi arătă lui Karen cum să ţină mâna 
și, cu un gest amplu și elegant, ridică crosa. Rămase în 
această poziţie o fracțiune de secundă, apoi se ridică ușor 

pe vârfurile picioarelor și, cu o mișcare fermă și precisă a 
încheieturii mâinii, coborî crosa și lovi puternic mingea. 
Aceasta pluti prin aer pe o traiectorie impecabilă și se opri 
exact în gaură. Ariane luă a doua minge pentru a-și continua 
demonstraţia. Bratul ei se ridică, mingea zbură... 

— Atenţie! strigă Karen. 

Mingea lovi din plin un bărbat care urca imprudent 
traseul într-o mașină de golf. 

Ariane alergă spre rănitul care stătea cu fruntea sprijinită 
de volanul mașinuţei. 

— Sunteţi rănit? întrebă tânăra femeie, zgâlțâindu-l cu 
putere. Domnule? Mă auziţi? 

Vocea ei trăda neliniștea. 

Dar deodată, bărbatul se îndreptă și-i zâmbi cu 
amabilitate. 

— Bună ziua, domnişoară! 

Ariane îl privi cu ochii măriţi de surpriză. Tocmai voia să-i 
spună că nu înţelege de ce s-a prefăcut rănit, când el spuse 
cu îndrăzneală: 

— Mingile dumneavoastră au întotdeauna o traiectorie 
atât de neașteptată și de periculoasă? 

— Cum? 

Ea rămase fără replică. Acest străin nu-și dădea seama că 
el trebuia să-și ceară scuze pentru teama pe care i-o 
produsese. Mersese pe terenul ei de joc, și tot el își per- 
mitea să-i facă observaţii, să râdă de felul ei de a juca. Era 
prea de tot! 

— Mingea ar fi trebuit să aterizeze în apropierea lacului, 
nu în braţul meu! adăugă el pe un ton ironic. 

Necunoscutul care se afla în faţa ei era un tânăr frumos 
și elegant. Fără îndoială, considera că farmecul lui fizic îi dă 
dreptul să facă orice. 

— Sunteţi rănit, domnule? îl întrebă Ariane pe un ton 
aspru, ignorând remarca lui. 

— Lovitura dumneavoastră era să mă zdrobească, dar în 
dimineaţa aceasta zeii sunt alături de mine. 

— Permiteţi-mi să vă spun că aceștia nu vor fi prin 
apropiere ori de câte ori veţi avea nevoie de ei. Pentru 
siguranța dumneavoastră, vă recomand să vizitaţi librăria 
centrului unde veţi găsi pliante pentru începători. 

— Cred că tocmai am beneficiat de o lecţie excelentă! 

— Atunci, data viitoare veţi fi mai prudent. 

Bărbatul ieşi din mașină şi se apropie de ea. Fără să vrea, 
Ariane se dădu un pas înapoi. Statura lui impunătoare, 
umerii largi și forţa pe care o emana, lăsau să se vadă că 
acest bărbat era un sportiv. O mustață mică, îngrijită și 
foarte bine desenată, îi sublinia virilitatea. 

— Data viitoare când voi afla că Ariane Randles e prin 
zonă, voia avea grijă să nu pierd spectacolul. 

Tânăra femeie tresări. 

— De unde știți numele meu? 

— Sunteţi o personalitate în domeniul golfului. Succesele 
remarcabile pe care le-aţi avut sezonul trecut v-au făcut cu 
adevărat celebră. 

Ariane plecă ochii cu modestie. Complimentul 
neașteptat o mira, iar hotărârea interlocutorului ei o făcea 
nesigură pe propriile reacții. 

— Nu fiţi modestă, ar fi inutil și nu aveţi nici un motiv să 
faceţi asta. Deoarece am nevoie de competențele dumnea- 
voastră, omagiile mele sunt dictate de necesitate. 

Surprinsă de această mărturisire, Ariane plecă ochii să se 
gândească puţin, dar nu putu să nu admire picioarele 
musculoase ale misteriosului necunoscut. 

— Vreţi să spuneţi că venirea dumneavoastră nu este 
întâmplătoare? 

— O, vă rog să mă scuzaţi. Totuși, mingea dumnea- 
voastră n-a fost bine orientată. Dacă aţi fi jucat corect, nu 
m-aţi fi atins... 

— Cum? 

— Exact cum aţi auzit. V-am mai spus că mingea ar fi 
trebuit să ajungă în apropierea lacului. 

— Ceea ce spuneţi demonstrează că nu știți absolut nimic 
despre golf, domnule! 

— Sper să învăţ cu ajutorul dumneavoastră, 
domnişoară. 

Un zâmbet îi lumină fata, iar la coada ochilor de un 
albastru intens îi apărură riduri fine. Era clar că era 
conștient de puterea de seducţie pe care o avea asupra 
femeilor. 

În ciuda acestor semnale de alarmă, Ariane îl găsea 
fermecător, dar nu lăsă să se vadă acest lucru. 

— Tot nu mi-aţi spus de ce doreați să mă întâlniți, 
domnule. ..? 

— Elliot. Steve Elliot; prietenii îmi spun Steve. 

— Domnule Elliot, eu... 

— Spuneti-mi Steve, vă rog. 

— Cine își permite să se așeze pe traiectoria unei mingi 
de golf, apoi spune că n-a fost lovită corect, acela nu are nici 
un prieten! 

— Ascultă, Ariane... domnişoară, să uităm incidentul și 
să facem cunoștință. 

Tânăra femeie se uită repede în spatele ei. Jucătorii 
aşteptau la a noua gaură, iar ea se servi de această scuză 
pentru a-l evita. Steve era prea seducător, trebuia să 
scurteze întâlnirea. 

— Vă rog să mă scuzaţi, domnule Elliot, eleva mea mă 
aşteaptă. Îi premiteţi să lanseze mingea fără să vă așezați în 
faţa ei? 

— Bineînţeles. 

Ariane se întoarse lângă Karen. 

— Cum se simte nefericita victimă? 

— Nu te neliniști, Karen. E într-o formă minunată. 

— Cu atât mai bine! Ce-ai spune să ne întoarcem acum? 

— În nici un caz. Trebuie să te antrenezi. Eşti gata? 

Karen scutură nemulțumită din cap, puse mâna pe crosă 
şi, cu un gest hotărât, lansă mingea fără greșeală. 

— Karen! A fost foarte bine! Vezi că ești dotată pentru 
asta! 

Încântată de compliment, tânăra femeie termină traseul 
foarte corect. Ariane îi strânse mâna cu prietenie. 

— Doamnă Delgado, ai fost nemaipomenită! 

— Cred că merg din ce în ce mai bine. Trebuie să 
recunosc faptul că am cel mai bun profesor din lume! 

— Fără falsă modestie. În plus, nu e nevoie să-mi faci 
complimente. Tu ești cea care merită laudele. 

Karen știa foarte bine că prietena ei nu suporta laudele, 
așa că schimbă subiectul. 

— Ariane, ai putut să te ocupi de copiii defavorizaţi? 

— Ştt! Nu vorbi atât de tare. Sunt sigură că dragul nostru 
director, domnul Farringer, are spioni peste tot. 

— Nu văd pe nimeni, răspunse Karen râzând. De altfel, eu 
țin cont de sfaturile tale și știu să-mi ţin gura. 

Merseră în tăcere până la vestiare. 

— Apropo, Ariane, ce voia acel bărbat care a venit 
intenţionat pe teren? 

— Pretindea că vrea să vorbească probleme profesio- 
nale cu mine. Spunea că ar avea nevoie de competențele 
mele sportive. Dar cred că nu era decât un pretext. ÎL 
cunoşti? 

— Nu prea cred. Dar nu mă pot pronunța; nu l-am văzut 
prea bine. Era un admirator? 

— Dacă ar fi fost unul dintre fanii mei, n-ar fi îndrăznit 
să-mi dea sfaturi cum să lansez mingea. 

— Așadar... nu știe că ești una dintre cele mai bune 
jucătoare de golf din ţară... ţi-a spus numele lui? 

— Se numește Steve Elliot. 

— Steve Elliot? 

— Îl cunoşti? 

— După reputaţie mai mult. Iar intervenţia din această 
după-amiază pare genul lui. Eu l-am întâlnit doar o dată, dar 
Ray îl cunoaște bine. Este un arhitect cunoscut. Lucrează 
pentru Bold Corporation. 

— Am auzit despre această întreprindere. Vor deschide o 
filială în centrul oraşului Albuquerque. Dar de ce vrea Steve 
Elliot să mă cunoască? 

— Vei afla destul de repede. Priveşte, te aşteaptă în hol. 

— Ah, da... Ce îndrăzneală! 

— Să n-ai încredere în el. E un mare Don Juan. Ray mi-a 
povestit că zâmbetul lui și generozitatea pe care o afişează 
atrag foarte multe femei. 

— Fii liniștită, sunt pregătită. E drăguţ din partea ta că 
m-ai prevenit asupra lui. În plus, sunt atât de ocupată încât 
n-am timp să mă las sedusă de nimeni. 

Steve Elliot, în picioare, cu braţele încrucișate, le privea 
cu atenţie pe cele două femei, ca și când îi era teamă că 
nu-l vor observa. 

— Cred că e foarte frumos, murmură Karen. 

— Nu-i lipsește farmecul, e adevărat. 

Ariane încercase să vorbească pe un ton relaxat. Totuși, 
prezența lui Steve n-o lăsa indiferentă. Se privi fugitiv în oglinda 
din hol și-și aranjă câteva șuviţe care-i căzuseră pe frunte. 
Regretă însă repede că se lăsase purtată de dorinţa de a plăcea. 

Steve veni în întâmpinarea lor și le deschise ușa. 

— Mulţumesc, spuse Karen și se dădu la o parte, lăsând-o 
pe Ariane să treacă prima. Ei bine, draga mea profesoară, ne 
vedem joi! Voi încerca să fiu la fel de bună ca și astăzi! 

— Pe joi, Karen! 

Dintr-o dată, i se păru că geanta cu tot materialul de 
sport e foarte grea. ÎI privi pe Steve Elliot cu mirare. Acesta 
îi ridică geanta ca pe un fulg și o puse pe umăr râzând. 

— Căutaţi un post de băiat de mingi, domnule Elliot? 

— Vă bateţi joc de mine! Ce-ar fi dacă am servi ceva 
împreună? 

— Nu prea am timp. Trebuie să filmez un curs pentru 
televiziune. 

— Dacă aș reţine crosele dumneavoastră? 

— A, înţeleg acum. Sunteţi un maniac care pune mâna pe 
materialele sportivilor și care cere sume enorme pentru a le 
da înapoi. 

— Exact. Vă voi restitui materialul dacă-mi acordaţi 
cincisprezece minute preţioase din timpul dumneavoastră. 

— Cred că-mi pot permite. 

Fl îi înconjură umerii cu un braţ. 

— Ştiam că voi reuși să vă conving până la urmă. 

Se îndreptară spre o cafenea. Sub atingerea braţului pe 
umerii ei, tânăra femeie tremura ușor. Senzatia nu era 
tocmai neplăcută... 

Cafeneaua era un loc luxos și confortabil. 

Puternic luminat, cu ferestre mari, ornamentat cu plante 
verzi, localul oferea un refugiu plăcut jucătorilor obositi. În 

această zi frumoasă, cele mai multe mese erau ocupate, așa 
că Steve o conduse pe invitata lui la o masă mai în spate, 
unde mai rămăseseră câteva locuri libere. Intrarea lor nu 
trecu neobservată, iar tânăra femeie auzi în trecere câteva 
murmure la adresa cuplului pe care îl formau cei doi. 
Ariane era foarte apreciată de membrii clubului, iar câțiva 
dintre ei, care voiau ca ea să se recăsătorească, îi făceau 
avansuri. Ariane nu-i lua în seamă. 

— Domnişoară Ariane, veniţi puţin. Vreau să vi-l prezint 
pe nepotul meu. 

Domnul Farringer, directorul clubului, îi făcea semne să 
vină la masa lui. 

— Bună ziua, domnule Farringer. Presupun că tu ești 
Tony. Încântată de cunoștință. Bunicul tău îmi spune tot 
timpul că te descurci foarte bine la golf. 

— Mulţumesc, domnișoară Randles. Dar n-am decât zece 
ani. 

— Haide, Tony, nu face pe modestul acum, spuse bunicul 
lui. Joci ca un profesionist! Ariane, dacă nu mă înșel, ești 
liberă în această după-amiază. Ce-ai zice dacă am face un joc 
împreună? Tony ar putea să vină cu noi. 

— Mi-ar face mare plăcere. Din păcate, nu sunt liberă; 
trebuie să filmez pentru televiziune. 

— Bine. Atunci rămâne pe altădată. Tony va începe 
lecţiile la sfârşitul lunii iunie. Petrece vara aici, la mine, iar 
dumneavoastră veţi fi profesoara lui, domnişoară Randles. 
Nu poți spera la o vacanţă mai frumoasă, nu-i aşa? 


16 ANN THOMSON DEAN 





Ariane inspiră profund înainte să răspundă. Hotărâse ca 
de juniori să se ocupe asistentul ei, pentru ca ea să aibă mai 
mult timp pentru copiii defavorizaţi din oraș. Domnul 
Farringer ar fi furios dacă ar afla că nu va face ea lecţiile cu 
nepotul lui. Se grăbi să-și alunge din minte aceste gânduri 
neplăcute şi-i adresă micutului un zâmbet larg. Avea la dis- 
poziţie trei luni pentru a vorbi cu bunicul lui; în acest timp, 
va găsi ea argumente convingătoare. 

— Nu uita, Tony. Trebuie să loveşti tare şi cu precizie! 
Mă bucur că te-am cunoscut. La revedere, domnule. Pe 
curând! 

Zâmbi din nou și se grăbi să i se alăture lui Steve Elliot. 
Fl îi trase scaunul pentru a se așeza, apoi chemă chel- 
nerița. 

— Două cafele, vă rog. 

— O cafea și un suc de portocale. 

Nu-i plăcea ca alţii să ia hotărâri în locul ei. În acest tip 
de comportament regăsea manierele de dictator ale fostului 
soț care nu se gândise niciodată că ar putea să hotărască și 
singură. Acum, nu făcea decât cum simţea că e mai bine. 

— Aveţi dreptate, e mai bine pentru sănătate. 

— Despre ce voiaţi să vorbim, domnule Elliot? 

Apoi își trecu mecanic mâna prin părul de un blond 
cenușiu. Șuvițe mătăsoase îi căzură pe ovalul delicat al feţei. 
Bărbatul o privea cu admiraţie. 

— Nu știu prea bine nici eu, ca să-ţi spun adevărul. Te rog 
să mă scuzi. 

Era cinstit. Nu întâlnise niciodată o femeie atât de 
surprinzătoare ca Ariane Randles. Era puţin dezorientat din 
cauza frumusetii ei și a independenţei pe care o afișa. 

— În acest caz... 

Ea vru să se ridice. 

— Vă rog să nu plecaţi. Am prostul obicei să glumesc 
atunci când nu e cazul. 

— Așa mi S-a părut și mie. 

— Aveţi simțul umorului! Știţi că sunteţi mai frumoasă în 
realitate decât la televizor? 

— Despre asta voiaţi să vorbii cu mine? 

— Nu, doar spuneam cu voce tare ce mi-a trecut prin 
minte. 

Ariane se uită la ceas cu nerăbdare. 

— Domnule Elliot, timpul meu este foarte preţios. 
Sunteţi amabil să-mi spuneţi ce treabă aveţi cu mine? Doriţi 
să luaţi lecţii sau ce? 

— Nu. . adevărul este că nu credeam că e posibil așa ceva. 
Roy Delgado mi-a spus că aveţi un program foarte încărcat, 
iar eu... 

— Domnul Delgado are dreptate, îl întrerupse ea 
brusc. 

— Dacă așa stau lucrurile, vă spun repede. Vreau să vă 
propun să lucraţi în clubul meu din Larine, Texas. 

Nu fu surprinsă de această propunere. I se făceau destul 
de des tot felul de oferte. Totuși, înainte să refuze, vru să 
ştie despre ce era vorba, dar nu arătă acest lucru: 

— E prea cald în Texas! 

— E o regiune splendidă! 

— Sigur! Dar, de ce să părăsesc Sun Fair? 

— Vă ofer mai mulți bani. 

— Banii nu mă interesează. Îmi place foarte mult în 
New-Mexico și nu vreau să plec de aici. 

— Larine e un loc cunoscut. Willy Garin a hotărât ca toate 
turnele mari să se ţină aici. E una dintre personalităţile cele 
mai importante în lumea golfului și... 

— ... e destul de cunoscut să atragă multă lume în 
Larine. 

— Pentru turnee, da. 

— Atunci, de ce mai ai nevoie de mine? 

— Publicul vă adoră. Toţi jucătorii de golf urmăresc 
cursurile dumneavoastră la televizor. Sper ca Larine să 
ajungă un oraş foarte cunoscut, la modă, unde oricine să 
vrea să fie văzut în lunile decembrie și ianuarie. Mai mult: 
sper ca centrul meu să atragă profesioniști și dumnea- 
voastră puteţi să mă ajutaţi... 

— ...Să particip la turnee, nu-i așa? Și dacă nu mai am 
chef să intru în competiţie? 

— Nu contează. 

— Vreau să fiu liberă, să pot să-mi schimb hotărârile de pe 
azi pe mâine, dacă așa cred că-i mai bine pentru mine. În 
plus, proiectele dumneavoastră se întind pe o perioadă mai 
îndelungată a anului. 


VALURILE PASIUNII 19 





— Suntem deja în a doua jumătate a lunii mai. Obligaţiile 
mele mă rețin aici. 

— Ah! Dragostea! 

— Deloc! E vorba doar de profesie. Îmi pare rău că v-am 
făcut să pierdeţi timpul. Impresarul meu v-ar fi spus acest 
lucru la telefon. 

Pentru ea, discuţia era terminată. Fusese foarte sinceră, 
totuși nu era sigură că procedase corect faţă de ea. Aceste 
întâlniri în care încercau s-o convingă să accepte propuneri 
care erau „ în interesul ei” o deranjau foarte tare. În minte 
îi veni atunci imaginea fostului ei soț, Glen Howard, jucător 
de golf și el foarte cunoscut. Fuseseră căsătoriți timp de trei 
ani, dar cunoscuseră fericirea doar în primele luni. După 
puțin timp, între ei apăruse rivalitatea. Glen încerca din 
răsputeri, prin toate mijloacele, să pună obstacole în calea 
carierei prea strălucitoare a soției lui. Nu putea să accepte 
faptul că el nu va ajunge niciodată la nivelul performanţelor 
ei, și nici nu se va putea bucura de celebritatea de care se 
bucura Ariane la vremea respectivă. 

Se despărțiseră de mai mulţi ani, dar acest jug continua 
s-o apese. Când întâlnea un bărbat care-i plăcea, imediat 
încerca să scape de el. Nimeni nu voia să înțeleagă că gol- 
ful era cel mai important lucru pentru ea. Suferea pentru 
fiecare secundă pierdută, căci, din punctul ei de vedere, 
era pierdută pentru golf şi pentru cariera ei profesionistă. 
În același timp, regreta pierderea unui sentiment ce ar fi 
putut fi deosebit, dar, în secret, spera ca marea dragoste să 

vină într-o zi şi-n viaţa ei. Nu voia să se implice în aventuri 
de o zi. Îşi întrerupse șirul gândurilor și se ridică brusc. 

— Cred că echipa de filmare mă așteaptă. Trebuie să plec. 
Vă rog să mă scuzati. 

El răspunse repede. 

— Mai am o ultimă rugăminte. 

— Vă ascult. 

— Pot să asist și eu la filmare? 

— O să vi se pară plictisitor. 

— Voi vedea! 

— Nu-i nici o problemă. În plus, nu-i rău să ai și un mic 
public. 

Se simţea cuprinsă de sentimente contradictorii: nu 
prea voia ca el să rămână. Pe de altă parte, erau întotdeauna 
spectatori la înregistrarea emisiunilor ei şi nu putea să-i 
refuze această plăcere. 

Se gândi un timp şi-şi dădu seama de motivul tulburării 
ei: Steve nu era un spectator ca toţi ceilalți. Prezenţa lui o 
făcea nervoasă și o fascina în același timp. Perseverenţa lui 
era, într-un fel, de admirat. Ea aprecia persoanele care insis- 
tau pentru a obţine ceea ce voiau, dar nu înţelegea de ce o 
alesese pe ea ca fiind cheia succesului clubului din Larine. 

Acceptă până la urmă ca el s-o însoţească până la stadion 
și să asiste la filmare. 

Nu era în întârziere, dar echipa tehnică o aștepta. 
Formată numai din profesioniști, aceasta își desfăşură 
materialul pe întreg terenul, iar Ariane își începu munca. 

Tânăra femeie era puţin tulburată de prezenţa lui Steve 
pe teren și voia să-i arate că lucra foarte dur câteodată, că 
meseria ei nu însemna doar o reprezentaţie în faţa unui 
public deja cucerit şi uşor de manevrat. El părea atât de 
impresionat de munca ei, încât Ariane ar fi acceptat să-l 
urmeze până în Texas. 

— Această lovitură era foarte dificilă. Bravo! 

Prima parte a filmării se terminase, iar Steve venise lângă ea. 

— Joci golf, Steve? 

Hotărâse să-i spună pe nume, iar el părea încântat de 
schimbare. Se apropie de ea, în vreme ce echipa de filmare 
se îndrepta spre un alt parcurs, pentru secvenţa următoare. 

— Ca un amator, bineînţeles! N-am pretenţia că sunt un 
mare jucător, dar îi admir pe profesioniști și trebuie să-ţi 
spun că multe dintre loviturile tale sunt impresionante. 

— Mă flatezi. 

— Oferta mea te interesează măcar puţin? întrebă el cu 
nerăbdare. 

— E interesantă. 

— Atunci, de ce o refuzi? 

— Ti-am explicat deja. Ceea ce fac în acest club îmi place. 
Ca şi viaţa mea aici. 

— Dar poţi să obţii un contract impresionant cu 
societatea Primo Pro, care produce crose. 

— De ce? 

— Îţi amintești ce soartă a avut Alberto în Canada, în meciul 
cu tine? Televiziunile din întreaga lume au filmat scena... 

— Nu văd de ce Primo Pro ar face publicitate cu mine, de 
vreme ce episodul s-a petrecut acum trei ani. 

— E o industrie locală. În plus, sunt membru în Consiliul 
de Administraţie. 

— Nu înțeleg legătura dintre clubul din Larino și 
producţia de crose Primo Pro. 

— Prinzi doi iepuri dintr-o dată. Faci planurile pentru 
noul parcurs, predai lecţii de golf și faci și publicitate 
pentru o industrie locală de prim rang. 

— Presupun că mai ai să-mi spui ceva. 

— Bineînţeles. 

— Bineînţeles, repetă ea cu o voce batjocoritoare. Când o 
să renunti? 

— Când o să auzi toate argumentele. 

— Exact de asta mă temeam. 

— Ah! Dacă ai accepta propunerile mele! 

Nu voia să ţină seama de faptul că ea avea un program 
foarte încărcat și că n-avea timp de pierdut cu discuţii 
inutile. 

— Ascultă-mă bine, Steve. Timpul tău e probabil la fel de 
preţios ca şi al meu, așa că să nu-l mai irosim. Am aici niște 
interese care mă tin legată de această localitate. Îmi pare 
rău. 

— Accept scuzele cu o condiţie: să iei cina cu mine. 

Înainte ca ea să reacționeze, el îi luă mâinile într-ale lui. 
Ariane nu le retrase imediat, tulburată de acest contact 
plăcut și răspunse repede: 

— Cu plăcere. 

Bărbatul îi mai păstră mâinile câteva secunde, apoi se 
aplecă spre ea, ca și când voia s-o sărute. Pentru a încheia 
această situaţie, Ariane ridică brusc capul. 

— Unde ne întâlnim? 

— Vin să te iau. 

— Nu e nevoie. Locuiesc foarte departe de centrul 
orașului. 

— Nu mă deranjează absolut deloc. 

— Riști să te rătăcești. Vin mai bine cu mașina mea. 

Voia să fie liberă să se întoarcă atunci când credea de 
cuviinţă. Îi era teamă că ar fi putut să depindă de acest 
bărbat fermecător. 

— Ne vedem la Gardanos. Cunoști locul? 

— Bineînţeles! 

— Îţi place mâncarea mexicană? 

— Cui nu-i place, aici? 

— Bunicului meu. O să-ţi povestesc într-o zi, dacă o să 
vrei. 

— Dacă aș refuza, ai înceta să mai vorbeşti? 

Ea îi zâmbi, simțindu-se dintr-o dată relaxată și veselă, 
atrasă de farmecul irezistibil al însoţitorului ei. 

— Ne vedem la ora şapte? întrebă Steve. 

— Opt, dacă-ţi convine. 

— Dorinţele tale sunt reguli pentru mine. 





Capitolul 2 


Când intră în restaurant, Steve aproape n-o recunoscu. 
Nu era de mirare. Toată după-amiaza fusese îmbrăcată în 
ținuta clasică a jucătorilor de golf, iar acum purta o rochie 
de mătase suplă și strălucitoare, puţin mai amplă spre 
poale, cu pliuri elegante. Părul ei de un blond minunat 
cădea grațios pe umeri. Zâmbi în sinea ei când îl văzu 
privind spre ușă cu îngrijorare și se îndreptă spre el cu un 
pas liniștit. Când se află în faţa lui, bărbatul o privi o 
secundă fără s-o recunoască, apoi faţa i se lumină și se ridică 
politicos. 

— Arăţi divin în seara aceasta! Iar rochia are culoarea 
ochilor tăi. 

— Mulţumesc! 

În ochii lui se citea admiratia sinceră și ea înțelese că 
Steve nu voia s-o măgulească. El continuă s-o privească 
insistent, chiar după ce se așezară. De aceea nu-l văzu pe 


VALURILE PASIUNII 25 





șeful restaurantului care, la vederea tinerei femei, se și 
grăbise să vină la masa lor. 

— Domnule Elliot! 

— Da? Oh! Scuzaţi-mă! Ariane, nu vrei o marguerita, e 
excelentă! 

— Mulţumesc. Prefer sangria. 

— Perfect. Două sangria, vă rog. 

După ce șeful localului se îndepărtă, Ariane observă un 
cadou așezat pe masă. 

— Vii des în acest restaurant? întrebă Steve cu o voce 
alterată de emotie. 

— TȚi-am spus doar că nu prea cinez în oraş. 

— Ray Delgado nu s-a înșelat. Munca înainte de toate, 
nu-i așa? 

— Exact. Știi, e destul de dificil să pui pe picioare un 
program de televiziune. 

— Dar l-ai început de mai bine de un an. Programul e 
destul de rodat acum. 

— Ray ţi-a spus chiar tot. 

Va avea grijă să-i spună prietenei ei că nu-i plăcea deloc 
lipsa de discreţie. 

— Am fost nevoit să store de la el chiar și cea mai mică 
informaţie. Ray Delgado admiră talentul tău de profesoară 
și spune că ai făcut minuni cu soţia lui. 

— Karen învaţă repede și bine și, dacă ar fi puţin mai 
sigură pe ea, cred că i-ar putea da lecţii! La Sun Fair, elevii 
plătesc destul de mult pentru a avea pretenţia ca profesorul 
să-și dea toată osteneala. 

— Așadar, banii te rețin aici! Poate că vom reuşi să ne 
înțelegem. 

— Permite-mi să-ţi reamintesc faptul că am hotărât să nu 
mai vorbim despre ofertele tale de muncă. 

— Nu! Mi-ai cerut să nu fiu supărat pe tine și ţi-am 
răspuns:”cu o condiţie!” 

— M-ai invitat la un proces? 

— Nu, nu sunt avocat! Hai să ne împăcăm și primește, te 
rog, acest mic dar din partea mea. 

Fl îi dădu cadoul pe care Ariane îl observase de când se 
aşezase la masă. Avu o mică ezitare, amintindu-și ce-i 
spusese Karen despre el: Steve seducea femeile dăruindu-le 
cadouri. Tânăra femeie îl privi drept în ochi. 

— Sper că-ţi dai seama că nu pot accepta nimic de la tine. 

— De ce? 

Era gata să-i dezvăluie că soţia lui Ray Delgado o 
prevenise asupra tehnicii lui de seducţie, dar nu vru să-l 
jienească. 

— Prefer să nu... 

— De ce acest sentiment de jenă? 

— Suntem totuși niște străini. Iar eu n-am fost tocmai 
amabilă cu tine... 

— Să nu mai discutăm! Mă cunoști de azi-dimineaţă și 
te-ai purtat foarte bine cu mine. 

— Nu spune vorbe mari! 

Karen avea dreptate. Steve o atrăgea foarte tare. Era 
destul de greu să reziști farmecului și inteligenţei lui. În 

ciuda faptului că ar fi vrut să ia cadoul, încă ezita. Nu 
voia să pară o pradă ușoară în ochii lui. Dar poate că era 
într-adevăr sincer și generos. 

— Nu fi ridicolă! Ti-am stricat ziua, iar acum vreau să mă 
revanșez. Nu-mi place să deranjez oamenii și mă simt vino- 
vat. Dacă refuzi cadoul, remușcările nu mă vor lăsa să dorm 
noaptea asta. 

— N-aș îndrăzni să tulbur noaptea unei persoane atât de 
importante ca tine! Accept cadoul doar pentru liniștea ta, 
spuse ea pe un ton ironic. 

Apoi deschise cutia și zâmbi când descoperi o frumoasă 
eșarfă de mătase. Imprimeul acesteia se asorta cu nuanțele 
părului și ale ochilor ei. 

— E superbă! Nu trebuia... 

— Să vedem cum îţi vine. 

Fl se ridică și potrivi eșarfa în jurul gâtului delicat al 
tinerei femei. 

— Perfect! Eşti foarte frumoasă! 

— Mulţumesc... 

— Bine. Vrei să-mi spui câte ceva despre Ariane Randles 
în timp ce savurăm această băutură excelentă? 

— Ce vrei să știi? 

— Tot! 

Ariane avusese o copilărie puţin obișnuită. Născută în 
Taiwan, unde era detașat tatăl ei, care era general în armată, 
își petrecuse viaţa între Statele Unite și extremul Orient, de 
care era îndrăgostită nebunește. Încă din adolescenţă jucase 

golf, căci fiecare bază militară avea câte un teren. Își 
începuse cariera sub tutela tatălui, un amator foarte 
bun. 

— Ariane, ştii că în Japonia există terenuri de golf pe 
terasele clădirilor zgârie-nori? 

— Am auzit despre asta. E un mod ingenios de a câștiga 
spaţiu. 

— O, da! Japonezii sunt deja experţi în aranjarea 
spaţiului. Din cauza lipsei de teren, ei trebuie să profite de 
orice loc liber. 

— După acei ani petrecuţi departe de Statele Unite, te-i 
întors și ai urmat universitatea în Arizona... nu mă înșel, 
nu-i așa, Ariana? 

— Da, sunt licenţiată în studii economice. De unde 
ştii? 

— E secretul meu. Erai căpitanul echipei de golf? 

— Bineînţeles. Nu e nevoie să continuu. Îmi închipui că 
ştii tot. 

— Da! După facultate, ai continuat să joci golf și ai 
devenit una dintre cele mai bune zece jucătoare din ţară. 
Apoi ai intrat în circuitul profesionist și ai câștigat majori- 
tatea campionatelor de golf. Acum ești campioana cea mai 
bine plătită din ţară. Felicitări! 

— Mulţumesc! 

— Antrenamentele au fost ușoare? 

— O, nu! Pe măsură ce progresezi, munca e din ce în ce 
mai dură. Cu cât ești mai bun, cu atât ţi se cere mai mult. 

— Cred că ești dură ca oţelul. 

Discutia fu întreruptă de sosirea ospătarului care aducea 
gustări foarte apetisante. După ziua grea pe care o avusese, 
Arianei îi era foarte foame. 

— Dacă nu mă înșel, ai avut un accident de schi la Taos. 

— Da. Mi-au trebuit şase luni să mă refac după un week- 
end la schi. 

— Dacă încheietura mâinii e vindecată, de ce nu mai 
participi la turneele de golf? 

— Îmi place foarte mult să-i învăţ pe altii și vreau să fac 
cursuri video. Am fost prima care am avut această idee și 
vreau să continuu. Cred că acum știi tot despre mine. 

— Ray mi-a spus c-ai fost căsătorită. 

Ariane se încruntă; nu-i plăcea să i se amintească de acea 
perioadă a vieţii ei. Ea însăşi încerca să uite şi nu voia ca alții 
s-o întrebe despre asta. 

Steve înțelese că nu-i plăcea subiectul și se scuză: 

— Nu te supăra pe mine pentru că m-am interesat și 
asupra acestui aspect al vieţii tale. N-am vrut să fiu indiscret 
și te rog să mă ierti dacă am fost nepoliticos. 

— Eram foarte tânără când m-am căsătorit. Nu vreau 
să-mi amintesc de acea perioadă. 

Nu-i plăcea când ceilalți îi cereau să vorbească despre 
viața ei particulară. După pronunţarea divorțului, a refuzat 
să dea interviuri pe această temă. Unii admiratori n-au apre- 
ciat această hotărâre, alţii au înţeles că Glen Howard 
devenea din ce în ce mai gelos pe succesul ei. 

Steve fu mirat de ceea ce-i povestea Ariane. Ştia că Glen 
era vinovat de eșecul căsniciei lor, dar nu se gândise că era 
gelos pe soţia lui. 

— Te simţi responsabilă pentru ruptura dintre voi? 

La rândul ei, Ariane fu surprinsă de întrebare. Pentru ea, 
nu era nimeni vinovat de ceea ce se întâmplase. 

— Cred că nu eram pregătită să mă sacrific. 

— Devine obositor să te lupti tot timpul. 

— Nu atunci când lupta e necesară. 

Un sentiment de jenă apăru între ei, iar Steve regretă că 
adusese discuţia despre căsătoria ei. Tânăra femeie își dădu 
seama de părerea lui de rău și-i zâmbi. 

— Destul despre trecutul meu. Spune-mi câte ceva 
despre tine, acum. 

— Pot să încep cu bunicul meu? 

— Bineînţeles. 

Se aşeză mai bine pe scaun și se pregăti să-l asculte pe 
Steve cu toată atenţia. Îi plăcea aproape la fel de mult să 
asculte oamenii vorbind despre ei, pe cât îi plăcea să joace 
golf. 

Însotitorul ei îşi adora bunicul şi voia ca ea să ştie. 

— Ai auzit despre Charles Goodright? 

— Cred că este cel care a adus vite pentru prima dată în 
New Mexico. 

— Exact! La vârsta de nouă ani, străbunicul meu, Joe 
Elliot, venea din Texas cu tatăl lui care avea o turmă de vite. 
S-au oprit în New Mexico. Dar lui Joe nu i-a plăcut să fie 

cow-boy, aşa că s-a dus în oraș, unde s-a angajat la un hotel. 
Și-a schimbat meseria de multe ori și a ajuns în final să 
conducă diligente. Astfel a întâlnit-o pe femeia vieții lui, la 
Silver City. S-au căsătorit şi au avut un fiu, John, bunicul 
meu. 

— Cel căruia nu-i place bucătăria mexicană? 

— Adevărat! Fl s-a însurat cu o mexicancă foarte fru- 
moasă, Rosa Gallego! Încă arată foarte bine. Iar el o iubește 
ca în prima zi, dar tot nu-i place mâncarea mexicană, pe 
care bunica adoră s-o gătească. Între noi fie spus, el are 
dreptate; n-am mâncat nimic mai condimentat ca 
mâncărurile ei. Bunicului îi place să povestească prima 
masă pe care i-a pregătit-o după nuntă. Era chili con carne 
care avea gustul iadului, iar el a avut impresia că a vrut să-l 
omoare pentru că a angajat-o ca menajeră pe vecina lor, o 
femeie frumoasă. 

— Ce se întâmplă când ea pregătește specialități 
mexicane? 

— Își pune ouă în tigaie. 

Ariane izbucni într-un râs răsunător şi vesel, atrăgând 
atenţia celorlalți consumatori din restaurant. Povestirile lui 
Steve continuară s-o amuze, iar ea se străduia din răsputeri 
să nu râdă nebunește, de rușine să nu devină centrul 
atenției. Însă se simţea atât de bine, cum nu se mai simţise 
de mult. În ceea ce-l priveşte pe Steve, acesta voia să-i 
povestească întrega copilărie până în cel mai mic detaliu. 
Părinţii și bunicii lui încă mai trăiau în New Mexico. Era o 

familie foarte unită. Steve mai avea patru fraţi, și băieţi și 
fete, care le săreau în ajutor părinţilor ori de câte ori era 
nevoie. Locuiau foarte aproape, de aceea transformau orice 
întâlnire într-o sărbătoare. Singura familie a Arianei era 
mama ei, de aceea tânăra femeie era fascinată de ceea ce 
descoperea la familia lui Steve. Uneori se simţea foarte sin- 
gură şi ar fi vrut să-și întemeieze o familie. Din nefericire, 
Glen nu înţelesese că ea voia mai întâi să se ocupe de 
cariera ei, iar acesta era un alt motiv de discuţie între ei. 
Aceste amintiri însă o dureau prea tare, de aceea tânăra femeie 
orientă discuţia spre alt subiect, care-l privea doar pe Steve. 

— Proiectezi mobilă de birou, din câte am înţeles, nu-i 
așa? 

— Da, mobilă foarte frumoasă. Ai văzut Sweetclover? 

— Floarea deșertului? 

— Construcţia aceea gigantică din Albuquerque. Îmi 
place să dau nume de flori tropicale realizărilor mele. Sunt 
sigur că ai văzut Sweetclover, măcar din exterior. O grădină 
cu fântâni moderne înconjoară clădirea. 

— Bineînţeles! Una dintre prietenele mele lucrează acolo 
şi e foarte încântată de vederea pe care o are de la biroul ei. 
Așadar, tu ești creatorul acestei minunăţii! 

— Mda! 

— E cea mai frumoasă clădire pe care am văzut-o 
vreodată! Ai ştiut să profiti de poziţia soarelui cum nu se 
putea mai bine. Și toate acele flori! De obicei, mobilierul 
biroului e atât de... de... 


VALURILE PASIUNII 33 





— Trist și neospitalier? 

— Exact. 

Schimbară un zâmbet complice. 

— Te felicit! E într-adevăr frumos! Faci planuri și pentru 
terenuri de golf? 

— Fac planul doar pentru un parcurs, dar am mai 
participat la schiţarea altor patru. Deși nu practic golf 
profesionist, îmi place mult acest sport. 

— Eşti bun? 

— Nu atât cât mi-aș dori! 

— Toată lumea vrea să fie bună. 

— Dă-mi șansa să-mi îmbunătăţesc jocul. 

— Cum? 

— Să jucăm împreună o partidă, mâine dimineaţă. 

Ea ezită câteva secunde înainte să accepte. Marţea era 
ziua ei liberă, dar putea foarte bine să se destindă jucând 
golf cu Steve. Își dădu seama că sentimentele ei faţă de acest 
bărbat se schimbaseră de la începutul serii până acum. Acum 
îi părea rău că el se va întoarce în Arizona și spera să-l revadă 
curând. 

— Ora șapte e prea matinală pentru tine? 

— Nu, e chiar ora ideală. 

Ariane ieși din restaurant într-o stare de spirit foarte 
bună. Petrecuse o seară foarte agreabilă în compania aces- 
tui bărbat, a cărui prezenţă îi făcea plăcere. Steve o însoți 
până în parcare. Avea o mână pe umerii ei și, în momentul 

în care tânăra femeie deschise portiera, el o trase la pieptul 
lui. Foarte mirată, rămase o clipă fără să reacționeze. Nu se 
gândise că ar fi putut s-o sărute. 

— Mulţumesc, spuse el atingându-i buzele. 

Ea simţi că se topește sub acest sărut delicat. Nici un 
bărbat n-o făcuse să se simtă atât de bine și era foarte tul- 
burată. Instinctiv, se lipi mai mult de el, iar acesta o strânse 
în braţe cu putere. Sărutul lui era din ce în ce mai arzător, 
iar ea îi răspundea cu pasiune. 

— N-aș fi crezut niciodată... 

El lăsă fraza neterminată și o sărută cu atâta ardoare, 
încât tânăra femeie uită ce voia să-l întrebe. Steve îi încon- 
jură mijlocul cu braţele, iar ea fu străbătută de un fior. Voia 
să renunţe la tot pentru el, dar o voce interioară îi şoptea să 
nu facă nimic deocamdată. Își recăpătă stăpânirea de sine 
și-l depărtă cu blândețe. 

— Am petrecut o seară minunată, Steve. Mulţumesc 
pentru eșarfă, e minunată și... 

— Ora şapte, să nu uiţi! 

— Voi fi acolo! 





Capitolul 3 


Pe drumul de întoarcere, imaginea lui Steve o preocupa 
atât de mult, încât nici nu mai recunoscu peisajul. Amintirea 
sărutului o urmări până-n pragul casei, cea în care 
copilărise . Aerul răcoros al nopții o făcu să se înfășoare mai 
tare în eșarfa de mătase. În jurul ei se întindea un lot în 
paragină pe care spera să-l transforme în teren de golf. 
Schițele erau aproape gata și ţineau cont de cea mai mică 
denivelare a terenului. Pentru a da un aspect cât mai plăcut 
locului, se hotărâse să planteze câţiva copaci. Scopul vieţii 
ei se va implini curând, visele vor deveni realitate... Zâmbi 
stelelor. 

Casa din cărămidă roşie domina orașul care se pierdea în 
depărtare. De la cele câteva ferestre se putea admira 
peisajul fermecător, cu miros de iarbă verde. 

Ariane se întrebă a suta oară de ce părăsise mama ei 
această frumoasă locuinţă și plecase în Texas. Dormitorul, 

primitor şi confortabil, i se păru mai plăcut decât de obicei. 
Se schimbă repede și se strecură în pat, continuând să se 
gândească la această seară minunată pe care o petrecuse în 
compania lui Steve Elliot. Mâine dimineaţă îl va revedea... 
Dar el se va întoarce în Arizona... Această perspectivă o 
întrista. Acest străin apărut întâmplător în viaţa ei, trezise în 
ea emoţii pe care le credea pierdute după despărţirea de 
Glen. Poate că e mai bine că pleacă, se gândi ea. Ariane tre- 
buia să ducă la capăt nişte proiecte dificile și nu-și permitea 
să se implice acum într-o relaţie sentimentală. Totuși, 
situaţia de faţă n-o convingea decât pe jumătate și, până la 
ora unu și jumătate, nu reuși să-și găsească somnul. 


kk 


A doua zi dimineaţă, Ariane sări din pat la primul sunet 
al soneriei ceasului. Se îmbrăcă în grabă, sorbi o ceașcă de 
cafea fierbinte și luă drumul spre Sun Fair. În lumina clară 
și strălucitoare a dimineţii, terenul de golf semăna cu o 
mare de smarald. O pânză fină de rouă scânteia pe iarba de 
un verde crud. Fermecată de această imagine, tânăra femeie 
rămase câtva timp să privească peisajul care i se părea 
aproape ireal. Apoi, cu un pas hotărât, se îndreptă spre 
intrarea în club. O siluetă cunoscută îi făcea semne de 
încântare de când o văzuse. Steve ajunsese înaintea ei. 

— De data aceasta n-ai avut probleme să mă recunoști! 

— Normal, doar porţi uniforma de luptă! 

— Cred că rochia de mătase ar fi fost prea puţin confortabilă. 

— Această glumă e la fel de răutăcioasă ca ale mele, Ariane. 

— Bine, voi încerca să nu mai fac altele. Acum vreau să ai 
grijă de mingiuţa albă pe care o vezi aici. 

El dădu o lovitură grozavă care trimise mingea la 
mijlocul parcursului. Apoi se întoarse spre ea cu o figură 
satisfăcută de isprava făcută. 

— Cred că voi câștiga această partidă. Vrei să pariem? 

— Nu vinde pielea ursului din pădure! 

— Care e miza pariului? 

— Cel care pierde plăteşte micul dejun. 

— De acord! 

Continuară partida într-o stare de spirit foarte bună. 
Steve era un jucător foarte bun și faptul că-l avea ca adver- 
sar, n-o stânjenea pe Ariane. Dar, după cum era de așteptat, 
tânăra femeie câștigă partida cu uşurinţă. Plecară să ia micul 
dejun la cafeneaua clubului, comentând aprins partida. 

— Chiar aveai nevoie să marchezi de două ori în același 
loc? E cam pretenţios! Sau ai vrut să-mi arăţi cât de 
profesionistă eşti? 

— Trebuia să câştig! Voiam ca tu să plăteşti acest mic 
dejun! Serios, Steve: joci foarte bine şi, dacă n-aş fi fost atât 
de atentă, fără îndoială ai fi câștigat partida... Și nici n-ai 
mai adus vorba despre Larine... 

— O, nu! Stai mai bine aici! 

Înțelese prea târziu că ea glumise și-și dezvăluise senti- 
mentele. Nu credea că i-ar accepta vreodată oferta și nu mai 

voia decât un lucru: ca ea să nu plece din Albuquerque, 
unde el își petrecea cea mai mare parte a timpului, căci 
nu-și imagina viaţa fără s-o mai vadă. 

În ceea ce-o privea pe Ariane, aceasta era dezorientată. 
Convinsă că el dorise s-o vadă doar pentru a discuta despre 
afaceri, nu înțelegea acum de ce nu mai voia s-o angajeze. 
Nu vru să întârzie pe acest teren minat și schimbă subiectul: 

— Ai o lovitură foarte bună. Presupun că te antrenezi des. 

— Urmăresc cursurile tale televizate; așa am învăţat tot ce 
ştiu. 

— Mă flatezi! 

Conversaţia continuă astfel un timp. Tânăra femeie își 
punea totuși întrebări în legătură cu schimbarea de atitu- 
dine a lui Steve. Oare de ce nu-i mai vorbea despre ofertă? 
Doar insistase atât de mult la prima lor întâlnire! 

— Ce program ai astăzi, frumoasă visătoare? 

— Am cursuri până la şase seara! 

— Mi-ar plăcea să fiu elevul tău! 

— Dar n-ai nevoie de cursuri, te descurci foarte bine. 

— Ar fi un motiv în plus pentru a rămâne mai mult timp 
aici. Din păcate, trebuie să plec. 

— Ai mult de lucru? 

— Da. Dar voi reveni... Ce faci în seara aceasta? 

— Nimic interesant. Dorm. 

— Pot să te sun? 

— Doar dacă-mi promiţi că vorbești în șoaptă. 

— S-a făcut! Dar încetează să mai râzi de mine! 

Destul de repede, fu nevoit să plece; avionul spre 
Arizona decola după prânz, iar el trebuia să mai treacă și pe 
acasă să-și ia actele. Ariane, care avea cursuri, fu bucuroasă 
că se despărțiră în grabă. N-ar fi suportat să prelungească 
acest moment; scena ar fi fost prea tristă. 

Toată ziua, tânăra femeie fu visătoare. Se gândi cu nos- 
talgie la momentele plăcute petrecute în compania lui Steve 
şi fu foarte încântată. Elevii ei fură surprinși de indulgența 
pe care o arătă la cursuri. Ea, care de obicei era atât de 
exigentă... 

După ultimul curs, se întoarse foarte repede acasă. 
Imediat ce trecu pragul casei, telefonul începu să sune. 
Vocea lui Steve i se păru atât de îndepărtată, încât fu pe 
punctul să-i spună că-i lipsește. Dar se abținu și se instală 
comod într-un fotoliu pentru a profita mai bine de 
conversaţie. 

— Miercuri? Am cursuri de dimnineaţă, iar după-amiază 
joc golf cu prietenii. 

— Și joi? 

— Am cursuri toată ziua. De ce mă întrebi? 

— Vreau să știu ce faci când ești departe de mine. 

Era adevărul și, în plus, voia să se asigure că n-are timp 
să se întâlnească și cu alţi bărbaţi. 

— Spune-mi programul pe vineri și sâmbătă. 

— Cursuri până la ora cinci după-amiază. Sâmbăta lucrez 
la magazin și sfătuiesc clienţii ce materiale să cumpere. 

— Iar duminica? 

— În principiu, e ziua mea liberă, dar mai sunt turnee și, 
dacă e prea multă lume trebuie să vin la club. Însă prefer 
să-l las pe Barry să se ocupe de aceste treburi. 

— E asistentul tău? 

— Da. E foarte competent. 

Schimbul de cuvinte tinu mai mult de o oră. Ariane nu 
stătuse niciodată atât de mult la telefon și i se păru foarte 
plăcut. Vorbeau mai deschis decât dacă s-ar fi aflat faţă-n 
fată, descoperind astfel că au foarte multe în comun. Erau 
miraţi și încântați în același timp de această comunicare 
intimă care se instalase între ei. 


xok k 


Viaţa își continuă cursul liniștit pentru Ariane. Zilele ei 
erau foarte bine organizate: cursuri, partide de golf cu alți 
profesionişti, lecțiile televizate. Toate aceste activități îi 
umpleau timpul la maximum, încât nu avea cum să mai facă 
şi altceva. Totuși, mici schimbări se produseră în ea, încetul 
cu încetul. Se întreba câteodată cum arăta casa lui Steve, dar 
își alunga repede din minte aceste gânduri, mirată că se 
simte atât de legată de el. 

Căsătoria cu Glen fusese atât de rea, încât nu-și imagina 
c-ar mai putea să trăiască alături de un alt bărbat. Totuși, fără 
să-şi dea seama întotdeauna ce i se întâmplă, se lăsa adesea 
purtată de gânduri despre o căsnicie calmă și plăcută. 

Într-o marți dimineață, la o săptămână după plecarea lui 
Steve în Arizona, primi o scrisoare: „Sună-mă în această 
dimineaţă”. Prima ei reacţie fu de refuz. Nu voia să urmeze 
un ordin care-i amintea de autoritatea lui Glen: „ Nu pleca 
la Denver.” „Fă în așa fel încât la șapte să fii la aeroport. Vin 
să te iau.” „ Prefer să nu participi la acest turneu.” 

Scutură din cap ca să nu mai audă vocea care-i 
îngrădise atât de mult libertatea. Acest bărbat, de care se 
despărțise de trei ani, o transformase într-o femeie 
posacă și ascultătoare cum nu se poate imagina că mai 
există într-o societate modernă. Totuşi! Când se întâl- 
niseră, era foarte drăguţ, tânăr şi la fel de ambitios ca și 
ea. La începutul căsniciei, participau amândoi la 
numeroase turnee unde obțineau locuri foarte bune 
pentru categoria lor. În ziua de Crăciun, cu opt ani în 
urmă, apăruseră primele neînţelegeri. Ea câștigase în 
urma unui turneu opt mii de dolari şi se bucurase foarte 
tare că puteau în sfârșit să plătească apartamentul din 
Tucson pe care, din lipsă de bani, îl cumpăraseră pe 
credit. Foarte fericită, i-a arătat actul de cumpărare, 
crezând că vor sărbători cu șampanie. Reacţia lui Glen 
nu fusese cea așteptată. 

— Credeam că pot să satisfac nevoile materiale ale soţiei 
mele. De ce-ai făcut asta? Nu e rolul tău. 

Cadoul pe care i l-a dat de Crăciun a fost mizerabil: un 
set de farfurii, care să-i amintească faptul că e femeie și locul 
ei e la cratiţă. 

Această întâmplare dusese la primele certuri, iar 
comunicarea dintre ei începu să se degradeze încetul cu 
încetul. Ariane se simţise foarte rănită în orgoliu și suporta 
cu greu faptul că Glen nu dădea importanţă carierei ei. 

Amintirea acestor întâmplări îi produse o durere surdă. 
Se duse la masa de desen pe care erau întinse schițele 
viitorului teren de golf și se însenină. Mai desenă un pâlc de 
copaci. 

— Asta-i viața mea! îşi spuse ea, admirându-și opera pen- 
tru a suta oară. Fac ce-mi place, iau singură hotărâri pentru 
viitorul meu și nimeni nu-mi spune ce să fac. Dacă am chef 
să-l sun pe Steve, pot s-o fac. 

Mândră de ea, puse mâna pe telefon şi zâmbi în timp ce 
formă numărul. Vocea lui Steve era călduroasă. Auzind-o, își 
aminti de tandreţea buzelor lui. Emoţionaţi, se lăsară 
purtaţi de vraja clipei și închiseră, promițând că se vor 
revedea curând. 


xok k 


Arianei îi plăcea ca viața ei să fie organizată până în cele 
mai mici detalii; de aceea, își stabilise activităţile cu mare 
grijă, ceea ce-i dădea sentimentul că e stăpână pe situaţie. 
Faptul că ducea la bun sfârșit ceea ce începea, îi producea 
de asemenea satisfacţii. Era o plăcere pentru ea să-i înveţe 
pe alții și un nou capitol se deschidea în viaţa ei de când îl 
cunoscuse pe Steve. Oare cum va continua povestea lor? 


VALURILE PASIUNII 43 





După convorbirea telefonică, el îi trimisese un buchet 
enorm de trandafiri și-i spusese că plantase în rezervaţia 
naturală din Colorado un copac căruia îi dăduse numele ei. 

Niciodată nu mai întâlnise un bărbat care să-i ofere atât de 
multe și să nu-i ceară nimic în schimb. Ştia să fie prezent fără 
să-i îngrădească libertatea. Faptul că el locuia în Arizona o 
liniștea. Astfel, fiecare putea să-și trăiască viața după cum dorea. 

Starea de veselie se prelungi mai multe săptămâni. Dar 
asta n-o împiedica să-și vadă de treburile ei şi, mai ales, să 
lucreze la proiectul de construire a propriului club de golf. 
Angajase un arhitect specializat, Harry Richards, ale cărui 
competenţe profesionale o asigurau că proiectul va fi fără 
greşeală. Astăzi avea întâlnire cu el pentru a pune la punct 
anumite detalii. 

Prevăzuseră să stea doar o oră dar, prinși în focul 
discuţiilor, nu-și dădură seama când trecută trei, tot încer- 
când să rezolve o secţiune de parcurs de care nu erau 
multumiti. Întorcându-se acasă, Ariane se simți mulţumită 
de faptul că muncise alături de un specialist de la care întot- 
deauna învăţa câte ceva. În plus, el mai avea o calitate: 
cunoștea regiunea şi putea să ţină cont de specificul terenu- 
lui şi al climei. Astfel, n-ar încerca niciodată să obțină o 
vegetaţie bogată în New Mexico. Ariane, care adora aceste 
locuri, aprecia foarte mult persoanele care știau să le 
respecte. Singura problemă nerezolvată încă era aducerea 
apei. Terenul era arid, iar Harry Richards se străduia să 
obțină dreptul de a-l iriga. 

În mai multe rânduri, îi ceruse Arianei titlurile de 
proprietate pe care ea nu le avea. Mama ei moștenise tot 
terenul după moartea tatălui ei și i le va ceda cu prima 
ocazie. Trebuia doar să vină în Albuquerque. 

Lucrurile mergeau bine! Ariane zâmbi, apoi dădu drumul 
la apă în cadă. Munca pe care o făcuse alături de Harry o 
convinsese că eforturile ei se apropiau de sfârșit şi această 
perspectivă o făcea foarte veselă. Visase la acest teren încă 
de când avea şaisprezece ani; la douăzeci și nouă, acest vis 
putea să devină realitate! 

Cu voluptate, se afundă în apa caldă și parfumată. Încă o 
dată, gândurile ei se îndreptară spre Steve. Voia atât de mult 
să împartă această bucurie cu el! Trecuse mult timp de când 
nu mai simţise nevoia să împartă cu altcineva bucuriile și 
realizările ei. 

Bucuroasă, tânăra femeie rămase un timp îndelungat în 
cadă. Nici nu-și dădu seama când aţipi. Fu trezită brusc de 
soneria de la ușa de la intrare. Tresări şi se uită la ceasul 
pe care-l pusese lângă cadă. Dumnezeule! Sunt în cadă de 
mai bine de-o jumătate de oră! își spuse ea. Îmbrăcă în 
grabă halatul de baie și fugi să deschidă. Soneria se auzi 
din nou. Cine putea să fie la această oră? Nu aștepta pe 
nimeni. 

Probabil că era factorul poștal care-i aducea o telegramă 
de la Steve, se gândi ea. La acest gând, inima începu să-i 
bată mai tare. Prevăzătoare, se uită totuși pe vizor înainte să 
descuie ușa. Era chiar Steve, vesel şi neliniștit în același 

timp. O secundă, se simţi invadată de furie. De ce nu o 
anunţase? Ştia prea bine cât conta pentru ea ca ceilalți să-i 
respecte programul, așa cum și ea îl respecta pe-al celor- 
lalţi... Dar mânia îi dispăru la fel de repede cum apăruse. 
Era atât de frumos! Mai frumos decât și-l amintea ea. 
Hainele elegante scoteau şi mai mult în evidență statura lui 
atletică, iar lumina apusului de soare îi sublinia 
perfecțiunea trăsăturilor. Când puse mâna pe clanță, își 
dădu seama cât de mult își dorise să-l revadă. Deschise ușa 
zâmbind fericită. Încă de când întredeschise ușa, el îi întinse 
mâna. 

— Facem pace? Ştiu că trebuia să sun, dar ce puteam să 
fac? Am telefonat, dar n-a răspuns nimeni... 

Cu cealaltă mână îi întinse un trandafir. 

Ea vru să-i spună c-ar fi trebuit să se străduiască mai 
mult, dar atenţia era atât de delicată... 

— Am avut o întâlnire și m-am întors mai târziu. 

— Așadar, n-am făcut rău c-am venit! Sper că n-ai cinat 
încă. Am adus tot ce trebuie. 

— E foarte drăguţ din partea ta. Intră, te rog! 

Mirosul plăcut care ieșea din punga cu mâncare îi 
amintea că era timpul să mănânce și ea ceva. 

— Îţi place bucătăria chinezească? 

— Bineînţeles, dar lasă-mă să mă îmbrac. 

— Arată-mi unde e bucătăria. Pregătesc eu masa. 

— Urci scara și o iei la dreapta. 

— Perfect! 

Tânăra femeie se grăbi să se îmbrace și i se alătură. 
Orezul fierbea într-o oală-minune, carnea era la cuptor, iar 
Steve era așezat la masă. 

— Sper că nu ești supărată pe mine! Mă port ca la mine 
acasă... Vrei un pahar de vin? 

— Cu plăcere! Ai făcut foarte bine că te-ai purtat ca la tine 
acasă. O, ai găsit chiar și o vază pentru trandafir! 

— Mâncarea era caldă când am luat-o, dar până am găsit 
casa ta, S-a răcit. 

— De unde ai ştiut unde locuiesc? 

— Ray Delgado! spuseră amândoi în același timp. 

— O să-l concediez! Nu-i un bun agent publicitar. 

— E de-a dreptul... 

— Nu, glumesc! 

— Mă gândeam eu că nu vorbeşti serios! Îmi pare rău că 
te-am deranjat. 

— Era timpul să mai ies și eu din cadă. Adormisem acolo. 

— Te-am trezit? Sunt de neiertat... 

— Te iert de data aceasta. 

— De data aceasta! Dumnezeule! Am tot interesul să fiu 
mai atent data viitoare! 

— Nu mă face să par o scorpie... 

— Departe de mine acest gând! Să ciocnim pentru seara 
aceasta, Ariane! A trecut atât de mult timp de când n-am mai 
cinat împreună! 

Tonul lui era sincer, iar ea fu emoţionată. Karen o pusese 
în gardă asupra farmecului irezistibil al lui Steve, încât n-ar 

fi vrut să-l creadă, dar părea atât de convins de ce spunea! 
După această ezitare, ridică paharul. Mâinile lor se 
atinseră și un fior dulce îi străbătu pe amândoi. Băură 
încet, uitându-se unul în ochii celuilalt. O atmosferă 
tulburătoare plutea în aer. 

— Mulţumesc că ești aici, spuse el, luând-o de mână. 
Promit că n-o să mai vin niciodată fără să te anunţ. 

— Îţi voi fi recunoscătoare... 

Emoţionată, tânăra femeie se tot mișca pe scaun. 
Niciodată, după divorţ, nu mai simţise atâta bucurie în 
prezența unui bărbat și, ca să-şi ascundă tulburarea, îi 
zâmbi. 

— Mâncarea se va afuma dacă nu te ocupi de ea... 

— Te servesc imediat. Nu, sunt departe de a fi gata... 

Se priviră, amuzaţi și complice la glumă. 





Capitolul 4 


Un curios sentiment de jenă şi de bucurie o invadă 
încetul cu încetul pe tânăra femeie. Cum era posibil să fie 
atât de emoţionată în prezenţa unui bărbat? El îşi pusese 
mâna peste a ei și o privea cu tandreţe. Deodată, privi de 
jur-împrejur și întrebă: 

— Cine a construit această casă? Arhitectura e foarte 
ingenioasă. N-am văzut nimic mai inteligent până acum. 

— Părinţii mei. Au prezentat planurile lor unui specialist. 

— Oamenii respectă foarte rar natura atunci când con- 
struiesc ceva. Cei mai mulţi se mulțumesc cu ceva banal. Nu 
vrei să-mi arăţi și restul casei? Mâncarea poate să mai aștepte. 

— Cu plăcere. Sunt foarte mândră de casa mea! 

Urcară câteva trepte și ajunseră în salon. 

— Tatăl meu a cumpărat acest teren într-un timp când 
nimeni nu voia să trăiască în apropierea unor munţi pustii. 
Voia să se retragă la pensie în New Mexico. 

— E ceva deosebit. Din acest loc poţi să admiri deșertul 
care se întinde pe mulți kilometri. 

— Da, e minunat! În plus, privește! Avem ocazia să ne 
bucurăm de apusul de soare. 

Rămaseră o clipă tăcuţi, fascinaţi de această imagine de 
vis. În depărtare, cerul părea că a luat foc, iar lumina soare- 
lui se reflecta în nisip și pe stâncile pustii într-o explozie de 
auriu, roşu şi portocaliu. Era un spectacol magic. 

— Înţeleg acum de ce New Mexico se mai numește 
„ținutul minunilor”! Ariane, ai mai văzut ceva atât de 
frumos? 

— E prima dată în seara aceasta, glumi ea. 

— Şi totuși, îmi închipui că e altfel de fiecare dată. 
Deșertul are întotdeauna surprize. 

Ea dădu din cap în tăcere. Ultimele raze ale soarelui 
ardeau pe pământul care părea ireal. După dispariţia astru- 
lui zilei, vântul se mai linişti, iar aerul deveni mai proaspăt. 
Steve își petrecu un braţ în jurul taliei fine a tinerei femei și 
o trase spre el, fără să spună un cuvânt. Doar un oftat trădă 
starea lui de mulțumire și de bine. Profilul lui bărbătesc se 
desena pe orizontul roșiatic. Impresionată, Ariane nu-și 
putea lua ochii de la el. Sub calmul aparent, bărbatul avea 
aerul unei feline gata să-și atace prada. 

— Steve... cred că mâncarea e gata. Putem vizita restul 
casei mai târziu. 

— Da, să mergem. 

Atunci se auzi soneria telefonului. 

— Scuză-mă, te rog. Mă duc să răspund. 

— ar eu voi pune masa. 

— Domnule Farringer! Ce surpriză plăcută! 

Ea asculta cu atenţie; niciodată directorul clubului n-o 
mai sunase acasă. 

— Îmi pare foarte rău, dar mi-e teamă că nu e posibil... 
Da, sunt foarte ocupată... De ce nu-l rugaţi pe Barry?... Va 
fi încântat... Aș veni cu plăcere, dar joi am activităţi care 
nu-mi permit... Nu-i nici o problemă... O seară bună, 
domnule Farringer. 

După ce puse telefonul în furcă, își dădu seama că 
tremura din toate încheieturile. Directorul voia să se întâl- 
nească joi seara, iar ea le promisese unor copii că-i va învăța 
golf. Și iată că el voia să-i strice planurile! Nu va ceda la 
capriciile lui, orice-ar fi! Până acum jucau câte o partidă de 
golf în fiecare vineri, iar ea îşi stabilise programul împreună 
cu tinerii în așa fel încât să mulțumească pe toată lumea. Nu 
ştia care va fi reacţia directorului și prefera să nu se 
gândească la asta. 

— Era chiar marele șef în persoană? Impresionant! 

— Mi-e teamă că el nu e impresionat, în sensul bun al 
cuvântului! 

Se întoarse lângă Steve în bucătărie, simțindu-se ocrotită 
de căldura zâmbetului lui. Acesta pusese deja masa și o servi 
cu un pahar cu vin. 

— Nu-ţi face probleme. Nu ştiu nimic despre situaţia 
tensionată dintre tine şi domnul Farringer, dar sunt sigur că 
totul va fi bine. 

— Eşti foarte optimist! 

Crezuse că-i e foame, dar, în ciuda mirosului ispititor 
care se ridica din farfurie, simţea că nu poate să se atingă 
de mâncare. Era tulburată de acest bărbat așezat în faţa ei, 
singurul care reușise să trezească în ea o emoție atât de 
puternică. Dar de ce tocmai acum când se hotărâse să nu 
mai... Poate, dacă ar fi fost mai puţin ocupată, s-ar fi 
gândit să... 

Gata! Încetează se te mai gândești la asta și gustă aceste 
feluri delicioase! îşi spuse ea. Puse capăt oricăror reflecţii și 
se hotărî să guste din cina pe care Steve avusese delicateţea 
s-o aducă. 

În timpul mesei, Ariane își recăpătă buna dispoziţie. 

— Încă o dată mulţumesc, Steve, spuse ea când termină. 
Dacă n-ai fi venit, m-aș fi culcat fără să mănânc nimic. 

— E plăcut să te știi apreciat. Acum, spune-mi unde 
găsesc buretele și detergentul de spălat vase. 

— Nu, te rog. Femeia care-mi face curat în casă vine în 
fiecare joi și se plânge întotdeauna că n-are ce să facă. Va fi 
mulțumită dacă va găsi ceva de lucru. Îmi spune mereu că o 
plătesc să aibă grijă de pereţi. 

— Totuși, trebuie să aibă ce să curețe după petrecerile 
nebunești pe care le dai aici! 

— Nu se ţin petreceri nebunești în această casă! 

Tânăra femeie începu să strângă, masa fără să se 
gândească ce consecinţe putea să aibă ceea ce spusese. Era 
fericită că avea motiv să se miște puţin, căci felul în care o 
fixa bărbatul din faţa ei începuse s-o deranjeze. 

— Ariane, nu te-ai săturat de acest mod de viaţă prea... 
cuminte? 

— Îmi place viaţa mea așa cum e; nu mă plictisesc. Am un 
proiect la care ţin foarte mult și pe care cred că-l pot realiza, 
am cursurile care-mi plac foarte mult, îmi permit să joc golf 
atât cât vreau. Nu, chiar nu văd... 

Steve ridică mâna. 

— Nu te supăra! Am întrebat doar, n-am acuzat. 

— O, ştiu că într-o oarecare măsură ai dreptate. Multe 
persoane cred că duc o viață cam ciudată... se întreabă... 
chiar și Karen se întreabă câteodată. 

Eu, nu, îşi spuse Steve luând paharele de vin, și totuși! În 
ultimele săptămâni, se gândise tot timpul la misterioasa și 
încântătoarea Ariane. Pentru prima dată în viaţă, o femeie îl 
interesa atât de mult încât se gândea la ea zi și noapte. Când 
se afla în apropierea ei se simţea cuprins de o emoție 
puternică. Probabil că ea ştia asta, căci în ochii ei strălucea 
câteodată o scânteie de neliniște. Cât de mult îi plăcea 
prezenţa ei! Perfectiunea corpului îl încânta. Sub cămașa 
fină de in, sânii i se desenau frumoși, liberi de orice con- 
strângere. Iar ea, neștiind cât e de frumoasă, mergea firesc 
sub privirile admirative ale celorlaţi. Nimeni n-ar fi putut să 

rămână pasiv la farmecul ei. Aici era însă problema: exista 
un alt bărbat în viaţa ei? De ce refuza să joace golf cu dom- 
nul Farringer joi? La gândul c-ar putea avea un rival, Steve 
se încruntă și puse cam tare paharele în chiuvetă. Datorită 
misterului care o înconjura, Ariane era o provocare căreia 
Steve nu-i putea rezista. 

Roy Delgado îi spusese că fusese numită „cea mai bună 
jucătoare a Statelor Unite” chiar în anul în care divorțase. Își 
continuase cariera strălucitoare până-n momentul în care-și 
fracturase încheietura mâinii. Trei luni mai târziu, se 
înscrisese la Sun Fair unde iniţiase cursurile video și înce- 
puse să proiecteze construirea unui centru sportiv. Steve 
era atras de persoanele capabile să-şi construiască singure 
un viitor de succes. 

Până la urmă terminară de spălat vasele, fiecare pierdut 
în gândurile lui, dar emoţionaţi de prezenţa celuilalt. 

— Ce va spune menajera ta? 

— Cred că trebuie să-i mai lăsăm și ei câte ceva, altfel va 
fi chiar furioasă! Păcat că nu pot să suport nici măcar ideea 
unei treburi începute și neterminate! 

— Mai bine ai lăsa această farfurie și mi-ai arăta restul 
casei. 

Locuința avea mai multe etaje. Cele trei dormitoare se 
aflau deasupra bucătăriei și salonului. Pereţii lor făceau 
corp comun cu muntele și urmau chiar și forma aceastuia. 
În partea opusă erau numai geamuri, pe care se putea 
admira imensitatea deșertului, cu lumina lui ireală. 

— O, e minunat! 

— Mamei îi plăceau foarte mult plantele deșertului, dar 
nu voia să le închidă în casă. Atunci s-a gândit la niște 
ferestre spre deșert pe care să poată admira când voia flo- 
rile ei dragi. Avea impresia că fac parte din casa ei. Există 
chiar şi un sistem de iluminare care le pune în valoare. 
Priveşte! 

Apăsă pe un buton și, deodată, mii de beculete se 
aprinseră, luminând cactușii ale căror nuanţe diferite creau 
jocuri de umbre și culori uimitoare. 

— Dacă ai fi fost aici luna trecută, ai fi văzut florile roșii. 
Erau superbe! 

— Îmi pot imagina! 

Steve privi în jurul lui. 

— Ce colecţie de discuri! Pot să mă uit? Văd niște 
înregistrări rare. 

— Sunt ale părinţilor mei. Le plăcea foarte mult muzica și 
dansau adesea aici, singuri. 

— Unde locuiesc acum? 

— Mama trăieşte în Huston. S-a instalat acolo acum șase 
ani, după moartea tatălui meu. Cea mai bună prietenă a ei 
locuiește în clădirea de vizavi, iar ele se înțeleg foarte bine, 
căci soţii lor au fost militari amândoi. 

— Tatăl tău a avut bucuria să te vadă nominalizată cea mai 
bună jucătoare a Statelor Unite? 

— Da. În plus, a fost cel mai bun antrenor pe care l-am 
avut. 

— Cred că a fost foarte mândru de tine! 

— O, da! Era foarte important pentru el. Era cel mai bun 
prieten al meu şi-mi lipsește foarte mult. 

— Mama ta a reușit să-şi refacă viaţa? 

— Cred că da, dar are încă probleme cu moștenirea de pe 
urma tatei. Nu-i place deloc să facă socoteli. 

— Nu e singura. Pot să ascult acest disc? 

— Chiar te rog. A trecut atât de mult timp de când nu 
l-am mai ascultat! 

— Moriccone e un compozitor nemaipomenit. Dar nu te 
așeza. 

Ariane rămase în picioare lângă canapea și aşteptă ca el 
să pună discul. Apoi bărbatul înaintă spre ea, întinse mâna 
și o duse în mijlocul camerei. Se trezi în braţele lui înainte 
să-și dea seama ce se întâmplă. 

— Parcă a trecut o veșnicie de când n-am mai dansat! 

— Nu se observă. Dansezi foarte bine și mi se pare că 
facem o pereche minunată! 

— Minunat! 

Tânăra femeie simţi apăsarea mâinilor lui pe talie. Între 
corpurile lor abia dacă era un centimetru distanță. Ridică 
privirea spre el şi-i întâlni ochii. Bărbatul îi zâmbi și o 
strânse mai tare în braţe. 

Prima melodie se termină, iar Ariane vru să se retragă. 
Steve o reţinu lângă el. 

— Vreau să te întreb ceva... Va fi mai simplu dacă 
dansăm. 

— Te ascult... 

Se simţea atât de bine în braţele lui, încât ar fi putut să 
danseze toată noaptea. 

— Vreau să mă însoţești la balul de la Sun Fair. 

— O, Doamne! 

Refuzase deja două invitaţii și nu ştia cum să iasă din 
această nouă situaţie. 

— Ştiam eu! Trebuia să te întreb înainte să plec. Presupun 
că ai deja un partener... 

— Nu, nu-i asta. 

— Da? Atunci ce e? 

Fl avu dintr-o dată sentimentul neplăcut că nu voia să 
meargă cu el la bal. 

— Am refuzat deja o invitaţie pentru că vineri după- 
amiază trebuie să filmez cursurile de golf. 

— L-ai spus celui care te-a invitat că preferi să muncești 
decât să ieşi cu el? 

— Nu, bineînţeles. I-am mulțumit, apoi i-am spus că am 
altceva prevăzut pentru seara aceea. 

— În acest caz, nu e nici o problemă. Va gândi că 
prevăzusei să mergi cu mine la bal. 

— De ce ești atât de convins că n-am altceva de făcut? 

El tăcu pentru că nu voia să rupă farmecul discret care se 
instalase între ei. Ariane îl privi și repetă întrebarea. 
Răsuflarea ei ușoară încălzi ceafa lui Steve, care simţi un fior 
în tot corpul. 

— Am altceva de făcut vineri seara! 

Ea coborâse tonul, hotărâtă să capteze atenţia care voia 
să-i schimbe programul, ca şi cum era convins că nu trebuie 
decât să ceară pentru a primi. 

Bărbatul nu răspunse imediat. Ultimele acorduri muzi- 
cale se stinseră încet. El o ţinea încă în braţe și pașii lor se 
îndreptară spre fereastra de la care se vedeau luminile 
orașului. Această clipă magică fu întreruptă de începutul 
melodiei următoare, al cărei ritm rapid nu coincidea cu 
romantismul lor. 

— Spune-mi ce faci vineri seara. 

— Pregătesc cursurile televizate pentru luni. 

— Dar ai spus că... 

— Nu, m-ai întrebat dacă asta era ce le-am spus lor... 

— „Lor”? Ai spus „o” invitaţie. 

— Două invitaţii. Ce importanţă are? 

— De acord! Important e că astăzi e miercuri și că până 
vineri ai timp să pregătești acel curs blestemat. 

— Poate că n-am atâta putere de muncă pe cât îţi închipui 
tu. 

Nu-i putea spune secretul ei și nu voia să lipsescă de la 
întâlnirile cu adolescenţii cărora le promisese lecţii gratuite. 

— Te cred capabilă de orice. Cariera ta se bazează pe o 
voinţă extraordinară. 

— Mulţumesc pentru compliment, Steve, dar nu mă 
crede atât de puternică. 

— În sfârșit! 

— Cum să-ți explic? Poate te voi convinge dacă-ți dau un 
exemplu. Vezi tu, mama cânta foarte bine la vioară. Încă mai 
cântă, de altfel... Când locuiam în Tokio, era foarte ușor 
pentru ea să devină celebră. Japonezii au o slăbiciune 
pentru artiștii străini. Din păcate... 

— Din păcate? 

— Mai eram și eu și tata în viaţa ei ṣi noi aveam nevoie de 
ea. A avut curajul să renunţe la ceea ce-i plăcea doar pentru 
a ne susţine pe noi. 

— Vrei să spui că faptul că s-a ocupat de familia ei a 
reprezentat un sacrificiu pentru ea? 

— În nici un caz, dar eu am considerat-o întotdeauna pe 
mama o sfântă. 

Steve rămase pe gânduri câtva timp, încercând să 
înțeleagă ce-a vrut să spună. Vorbise foarte mult despre 
Ariane cu Ray Delgado care știa povestea căsătoriei cu Glen 
Howard. Ray n-a fost deloc delicat! „Glen era egoist, gelos și 
nu foarte inteligent. Nu avea nici un pic de talent şi a încer- 
cat prin toate mijloacele să se opună carierei soţiei lui. Nu 
avea nici un respect pentru Ariane și cheltuia tot ce câștiga 
ea investind în proiecte nebunești, cum ar fi hocheiul pe 
iarbă. E persoana cea mai lipsită de sensibilitate pe care-am 
întâlnit-o vreodată. Ariane nu merita să i se întâmple așa 
ceva. Îti spun toate acestea, Steve, pentru că știu că tii la ea 
şi ești capabil să înţelegi.” Steve îi era recunoscător lui Ray 
pentru aceste informaţii. Acesta nu fusese indiscret; îi 
spusese doar ce era necesar să știe. 

— Dacă înţeleg bine, nu vrei să renunti la un curs pentru 
a merge cu mine la bal? 

— O astfel de hotărâre îmi va da peste cap întreaga 
săptămână. 

— Îmi dau seama că nu vrei să faci asta. 

Fl auzi tonul amar pe care spusese ultimele cuvinte și-i 
păru rău că-și dezvăluise sentimentele. 

— Nu-i asta, Steve! E foarte complicat. Am încercat în tre- 
cut să-mi schimb viaţa în funcţie de altă persoană și a fost 
un eșec total. Acum, ceea ce contează mai mult pentru 
mine, e munca pe care o fac. 

Se așezară în același timp pe canapea. 

— Ascultă-mă cu atenţie, Ariane. Nu vreau să fiu o greu- 
tate pentru tine. Știu cât ai muncit pentru a ajunge aici și te 
admir foarte tare. Știu că ar fi trebuit să te invit din timp 
şi-mi pare rău. Iartă-mă dar, te rog, acceptă! Îţi promit că pe 
viitor voi fi mai atent. 

Pumnii lui strânși demonstrau cât era de tulburat. Cum 
să reziste farmecului acestui bărbat? Putea să lucreze până 
mai târziu în seara aceasta și joi după cursurile gratuite, dar 
merita să facă acest sacrificiu? Văzu privirea lui neliniștită și 
se hotărî să accepte. 

— Bine, voi lucra în această seară și mâine... poate voi 
reuşi... 

— Încă un dans și plec! Nu pleca, mă duc să aleg un disc. 
A, acesta este perfect! Ridică-te şi privește spre sud! 

— Ce trebuie să văd? 

— Mariposa Parc! Eu locuiesc la nord de acest parc. 

— Locuiești în Albuquerque? 

— Am construit ansamblul Mariposa, am locuit acolo pe 
timpul lucrărilor, mi-a plăcut foarte mult și am hotărât să 
rămân. 

Dar acest lucru nu-i plăcea foarte mult tinerei femei. Ea 
voia să se întâlnească doar din când în când. Dacă stăteau 
atât de aproape unul de celălalt, relaţiile lor ar putea să 
devină banale sau poate că-i vor îngrădi libertatea... 

Își întrerupse șirul gândurilor în clipa în care auzi 
primele acorduri. 

— Îmi voi construi o casă aproape de tine. Am cumpărat 
deja terenul și... 

— Ce idee bună! 

Se trezi din nou în braţele lui fără să aibă timp să 
reacționeze. Se simţi dintr-o dată fără apărare. Era inaccep- 
tabil ca planurile ei să fie date peste cap. Va avea un vecin 
care să-i tulbure liniștea atât de greu câștigată. Deja în viaţa 
ei se petrecuseră câteva schimbări de când îl cunoștea. Joia 
trecută renunțase să meargă la cumpărături pentru a fi acasă 
în cazul în care el suna. Se prefăcu obosită, dar știa foarte 
bine care era adevărul. 

Steve o duse până-n mijlocul camerei luminată de 
luminile orașului și de strălucirea argintie a lunii care se 
reflecta pe stâncile din apropiere. 


VALURILE PASIUNII 61 





— Sunt fericită că ai venit în seara aceasta. 

— Multumesc pentru încurajare. 

Amândoi vorbeau în ṣoaptă, uimiţi de complicitatea care- 
i unea. Totuşi, ea se simţea stângace, pentru că nu mai 
dansase de mult timp. Acum câțiva ani îi plăcea foarte mult 
să iasă în oraș, să danseze, să se distreze, dar oare acele seri 
fuseseră la fel de plăcute ca aceasta? Picioarele musculoase 
dar zvelte ale lui Steve păreau s-o poarte spre tărâmuri de 
basm, iar strângerea lui tandră o încălzea. Simţi că 
partenerul ei juca deja un rol important în viaţa ei. Nu știa 
exact ce rol, nici de ce , dar simţea că e important să fie lângă 
ea... Parfumul lui o hipnotiza, braţele o protejau împotriva 
lumii, dar nu şi împotriva sentimentelor puternice care o 
asaltau. Ridicându-și bărbia, ea îi atinse gâtul cu buzele. Un 
sunet gutural de plăcere îi arătară cât de mult apreciase el 
atingerea. Glen n-ar fi reacționat niciodată așa! Partenerul ei 
începu s-o mângâie delicat și s-o sărute. Tânăra femeie simți 
cum ritmul inimii i se înteţește, iar ea se lipi de corpul lui 
într-un elan nebunesc. Nu mai dansau, urmau muzica, 
ocupați mai mult de plăcerea pe care o simțeau de a fi unul 
lângă celălalt decât de paşii pe care trebuia să-i facă. 

Discul se opri și Steve simţi cum inima îi bate cu putere, 
aproape lipită de pieptul Arianei. Ştia că e la fel de vulnera- 
bilă şi dezorientată ca şi el. Era cuprins de o dorinţă nebună 
s-o sărute, dar ştia că trebuie să se controleze ca să n-o 
sperie. Tânăra femeie era neliniștită şi numai cu răbdare și 
tandreţe va reuși s-o cucerească. 

În ceea ce-o privea pe Ariane, aceasta era fericită că 
simţea ceva atât de minunat. Își puse mâna pe ceafa 
puternică a bărbatului și o plimbă prin părul lui bogat. 
Steve înţelese că ea dorea acest sărut. Femeia între- 
deschise buzele, iar suflurile lor se uniră. Intensitatea 
îmbrățișării îi uimi pe amândoi. Pentru Ariane, era ca și 
când toţi anii de singurătate dispăreau într-o singură 
clipă. Tremura și era sedusă de acest corp atletic, de 
farmecul și tandreţea lui Steve. Uitând de toate 
obligaţiile, se simţi readusă la viaţă. Buzele lui Steve îi 
atingeau tâmplele. Corpul ei se apropia de-al lui ca atras 
de o forță magnetică și misterioasă. Erau fericiţi că se 
aflau atât de aproape unul de celălalt, înlănțuiţi. Mâna lui 
Steve rătăci un timp pe umerii ei, înainte de a-i 
cuprinde unul dintre sânii rotunzi. Ea simţi cum se 
cufundă într-un ocean de plăceri interzise până acum. 
Mâna lui cobori până la talie, o mângâie pe abdomenul 
plat şi alunecă pe șolduri aproape fără să-și dea seama. 
Ariane nu voia decât să i se ofere. 

Fără să ştie când, rochia îi căzu la picioare cu un foşnet 
ușor. Buzele lui Steve trasau cercuri de foc pe pielea ei 
mată. Plutea într-un univers de vis din care nu voia să mai 
iasă. 

— Eşti mai frumoasă decât în visele mele cele mai 
nebunești! 

Se așezară pe canapea, pe pernele confortabile. Mâinile 
lui îi mângâiau picioarele, când Ariane reacţionă violent: 

— Nu, Steve! Opreşte-te! 

Pericolul era prea mare, trebuia să rupă vraja înainte să 
fie prea târziu. 

— Te înţeleg, Ariane. O ajută apoi să-și pună rochia. 

Era supărat pe el însuși că n-a putut să reziste tentaţiei 
și-i era teamă c-a rănit-o. 

— Mulţumesc... nu știu...€u... 

Tânăra femeie se bâlbâia. Era roșie ca focul. Cum putuse 
să ajungă până aici? 

— Nu spune nimic. Nu trebuie să te justifici. .. 

— Dar... 

— Ştt! Trebuie să lucrezi dacă vrem să mergi la bal. Vei 
avea o seară grea, iar eu trebuie să plec. Vii, nu-i aşa? 

— Da, vreau să vin la bal! 





Capitolul 5 


Se va duce la bal cu Steve Elliot! Dar cum putuse să 
accepte o astfel de invitaţie? Şi cum să mai refuze acum? EI 
plecase, iar Ariane, aşezată în pat, încerca în zadar să se con- 
centreze asupra cursurilor video. Se întreba cum putuse să 
cedeze atât de mult în faţa vizitatorului ei. Nu-i era rușine 
de ceea ce făcuse şi asta era mai grav decât toate. Delirul 
simțurilor ei încinse o împinsese să facă anumite lucruri pe 
care nu era sigură dacă trebuia să le regrete. 

După divorț, nu mai ieșise în oraş doi ani, nu mai întâl- 
nise nici un bărbat în acest timp. Atitudinea lui Glen o 
umilise atât de mult, încât nu se mai gândea să aibă vreo 
relaţie. Cu timpul, acceptase una sau două invitaţii ale unor 
prieteni la restaurant sau la cinema. Nimic asemănător cu 
ceea ce-o lega acum de înaltul, curtenitorul și înțelegătorul 
Steve. Acesta era capabil să-și recunoască greșelile. Glen 
n-ar fi făcut-o niciodată. Simţind fiori pe şira spinării chiar 


VALURILE PASIUNII 65 





numai gândindu-se la el, tânăra femeie se întrebă dacă nu 
cumva era îndrăgostită de frumosul arhitect. Nu vru să ia în 
seamă o voce interioară care-i spunea că-l iubește... 

Cele patruzeci și opt de ore care urmară trecură cu viteza 
unei tornade. Joi se trezi la ora patru și jumătate dimineața 
și-și pregăti cam o treime din lecţie. La prânz, când termină 
cursurile, se grăbi să ajungă acasă, unde încărcă microbuzul 
pe care-l cumpărase în cel mai mare secret cu trei săptămâni 
în urmă cu crose, mingi de golf, mănuși şi chiar câteva sti- 
cle de suc. La ora trei cobora pe drumul care ducea la 
Shooting, Star Club. Directorul centrului, după tratative 
dure, fusese de acord s-o lase să folosească un parcurs, pe 
cheltuiala ei, bineînţeles. Ariane știuse să-l facă să înțeleagă 
faptul că e de datoria lui de cetăţean să-i sprijine pe copiii 
defavorizaţi, astfel încât aceștia să aibă cu ce să-și ocupe 
timpul liber. Directorul acceptase până la urmă toate 
condiţiile ei, mergând până la a le oferi tinerilor câte o 
băutură răcoritoare la cofetăria centrului și dându-le voie 
să folosească duşurile după cursuri. Tânăra femeie aranjase 
să ia şi o masă acolo, presupunând că în orfelinate nu se 
mânca prea bine. 

Totul se desfășura aşa cum trebuia. La ora stabilită, 
patru băieți şi șase fete o așteptau cuminţi la locul întâl- 
nirii. După o oră de explicaţii și demonstraţii, reușiră să 
lanseze câteva mingi. Unul dintre băieţi era foarte timid și 
abia reuși să dea și el câteva lovituri. Pe ansamblu, se des- 

curcau destul de bine şi se hotărâră să continue antrena- 
mentele. La sfârșitul lecţiilor, toţi erau foarte încântați și 
VOiOȘI. 

Abia ajunsă acasă, auzi soneria telefonului. 

— Alo? 

— Ariane, cum a fost? 

— Karen! Mulţumesc pentru grijă. Totul a fost perfect. 
Sunt chiar fericită că te interesezi de proiectele mele. 

— Dar e absolut normal! Directorul clubului nu s-a plâns 
de nimic? 

— Deloc. Tinerii s-au purtat foarte bine, chiar și la 
cofetărie. 

— Au reușit să facă parcursul? 

— Mai mult decât atât! Un instructor a venit să mă vadă la 
sfârșitul cursului și m-a felicitat. Se pare că ne-a supraveg- 
heat tot timpul. Eu transportam tinerii cu mașina, trei câte 
trei, de la o gaură la alta, iar el venea după noi. 

— A stat lângă voi? 

— Nu, a avut decenta să stea pe margine, dar îi simțeam 
tot timpul prezenţa. Eram foarte nervoasă. Mi-era teamă ca 
unul dintre copii să nu facă vreo gafă. Din fericire, repet, 
s-au comportat fără greșeală. 

— Dar instructorul n-are pic de respect! 

— Sunt de acord! În sfârșit, sunt foarte mulțumită de 
rezultat și cred că unul sau doi tineri au talent. L-ai văzut pe 
domnul Farringer? 

— Nu chiar, l-am evitat şi pe el şi pe soţia lui, dar ştiu că 
Tony avea un curs cu Barry. Nimic grav, deocamdată. 

— Din păcate, ştiu că situaţia nu va dura prea mult. 
Domnul Farringer nu va renunţa așa ușor. 

— Sper să te înșeli. Bine, Ariane, te las acum. Mă bucur 
pentru tine că totul s-a petrecut foarte bine. 

— Mulţumesc, Karen.Pe curând! 

Imediat ce închise, telefonul sună din nou. Era mama ei 
care voia să vină să petreacă wwek-end-ul impreună. Ariane 
fu foarte încântată: putea în sfârșit să-i arate proiectele ei, 
căci știa că mama ei va fi încântată. 

Când închise, își aminti că în ajun avusese intenţia să-i 
arate planurile lui Steve, dar vorbiseră despre alte lucruri și 
uitase. Îi va arăta altădată, își spuse ea cu veselie, așezându-se 
la birou pentru a termina cursul. 

Vineri seara, totul era pregătit. Cursul putea să fie filmat, 
Barry acceptase s-o înlocuiască sâmbătă și chiar avusese 
timp să facă nişte cumpărături ca să-i poată pregăti mamei 
ei o cină delicioasă. Așadar, putea să termine în două zile 
ceea ce trebuia să facă în trei, dar era foarte obositor. 

Făcu repede un duș, se schimbă și, când Mercedesul 
lui Steve parcă în faţa casei, era gata pentru balul de la 
Sun Fair. 

Sala de dans a clubului era decorată cu multă eleganță. 

Ariane n-o văzuse niciodată astfel. Când ajunseră, numeroși 
invitaţi erau deja acolo, bărbaţii îmbrăcaţi în smochinguri, 
iar femeile în rochii de seară superbe. O fântână de 
șampanie, înconjurată de mese rotunde pe care erau 
aşezate platouri mici de caviar, înconjurate de gheaţă, trona 
în mijlocul încăperii. Chelnerii, în ţinută de gală, se 
deplasau printre invitaţi, purtând pe platouri de argint cupe 
de cristal pline cu şampanie. 

La ora opt și jumătate, invitaţii fură rugaţi să meargă în 
sala de mese. Ariane și Steve luară loc la o masă de patru 
persoane la care îi așteptau Ray și Karen Delgado. Când 
serveau desertul, Ariane văzu ochii lui Karen mărindu-se de 
surpriză. Înainte să înţeleagă ce se întâmplă, o mână i se 
puse pe umăr. 

— Bună seara, Ariane! Ray și Karen, vă felicit pentru 
decorarea sălii. E superbă. 

— Mulţumim, domnule Farringer, spuse Karen cu o voce 
nesigură. 

Fl se aplecă şi o sărută pe Ariane pe obraz. 

— N-am întâlnit niciodată o femeie mai ocupată decât 
această superbă creatură, spuse el pe un ton jovial. N-are 
nici măcar timp să joace o partidă de golf cu vechiul ei 
prieten! Ştie cineva de ce? 

În ciuda tonului amabil, știa că era foarte furios. 

— Trebuie să discutăm, dragă prietenă. Îmi acorzi un 
dans mai târziu? 

— Cu plăcere, domnule Farringer. 

Numai Karen știa cât de gravă era situaţia, chiar dacă 
Ariane îşi păstrase sângele rece și salvase aparențele. Îi 
zâmbi lui Steve. Directorul clubului luă mâna de pe umărul 
ei să i-o întindă lui Steve care tocmai se ridicase. 

— Bună seara, domnule Elliot. Iată încă o persoană foarte 
ocupată. 

— Bună seara, domnule Farringer. 

— Steve, aminteşte-mi unde ne-am întâlnit prima oară. 

— La Huston, la inaugurarea clădirii Twinflower, acum 
mult timp. 

— A, da! Opera ta. Frumoasă realizare! 

— Mulţumesc. 

— Am jucat în Larine, luna trecută; e un teren de golf 
fantastic. 

— Mulţumesc încă o dată, domnule. 

— Să vă distrati bine și să nu uiţi de dansul meu, Ariane! 

Cele două femei schimbară o privire plină de 
subinţelesuri, jucându-se nervos cu tacâmurile. Din fericire, 
Steve și Ray continuară discuţia începută, neștiind despre 
drama care se petrecea sub ochii lor. 

Invitaţii începură să danseze, antrenați de muzica veselă 
pe care o cânta formaţia, iar cele două cupluri merseră și ele 
pe ring. Steve și Ariane rămaseră câtva timp tăcuţi, savurând 
clipele frumoase. Într-un final, Steve se hotărî să spargă 
gheaţa. 

— Ariane, ce se întâmplă cu Farringer? Nu pari în apele tale. 

— Te înșeli. 

— E supărat din cauză că n-ai acceptat să joci golf cu el 
joi? 

— De ce-ar fi? Nu sunt la dispozitia lui. 

— De ce ești tot timpul în defensivă? 

— Probabil că invitase câţiva prieteni pe care ar fi tre- 
buit să-i amuz eu. Îi place să se laude cu prezența mea în 
clubul lui. 

— Nu-ţi place că ţi se apreciază performantele? 

— Nu sunt foarte dotată pentru întâlnirile la care trebuie 
să-ți pui totul în valoare și să fii amabil cu toată lumea. 

— Ce era atât de important joi seara de n-ai putut să te 
duci? 

— Pune-ți imaginaţia la încercare. 

— Imaginaţia mea s-ar putea să mă poarte într-o zonă 
unde să nu-mi placă. Ce-ar fi dacă am discuta pe terasă? 

— Steve! 

Era prea târziu să mai refuze. El o împingea deja spre 
ieșire, unde razele lunii luminau un mic spațiu 
dreptunghiular. 

În sinea ei, Ariane era mulțumită că a scăpat de mulțime 
și de domnul Farringer. 

— Eşti foarte frumoasă în această seară. 

— Mulţumesc. Datorită orhideelor pe care mi le-ai oferit. 

Rochia pe care o purta îi punea în evidenţă linia delicată 
a umerilor și se armoniza cu nuanța părului ei. 

— Trebuie să fi fost destul de dificil să-ţi găsești o rochie 
de culoarea părului tău. 

— Cred c-am avut noroc. 

— Eu sunt cel care am avut noroc în această seară. 

— Ce vrei să spui? 

— Încerc să înțeleg de ce n-ai vrut să joci golf cu direc- 
torul joi seara, şi cum mi-ai sugerat mai devreme, îmi pun 
imaginaţia la încercare. 

— Chiar crezi că am avut o întâlnire seara trecută? 

— Nu râde! E singurul motiv pentru care ai fi putut să riști 
un conflict cu domnul Farringer. 

— Ce-ar fi să ne aşezăm? Gelozia ta mă oboseşte. 

Ea luă loc pe o bancă mică din lemn, iar Steve o privi 
câtva timp înainte să se așeze lângă ea. Ar fi vrut s-o ia în 
braţe și să-i spună că era stăpână pe soarta lui. Niciodată nu 
fusese gelos, dar, de data aceasta, împotriva voinţei lui, 
acest sentiment dureros îl teroriza. Voia într-adevăr să ştie 
ce făcuse Ariane în ziua precedentă. Gândul că ar fi putut să 
fie în braţele altcuiva îl înnebunea. 

— Să spunem că sunt curios, dacă vrei. 

— Crezi că pot avea întâlnire cu doi bărbaţi în aceeași 
seară? 

— Dacă ai timp, vreau să fiu primul care află. 

Ea îi zâmbi, dornică să elimine orice tensiune dintre ei. 

— Îţi promit că ţie îţi voi spune primul. 

— Se poate întâmpla? 

— Mă îndoiesc. 

— Haide! Îţi știu programul pe dinafară și știu că, în 
anumite seri, nu muncesti. 

— Proiectez un teren de golf. 

— Pentru cine? 

— Pentru mine! 

El o privi cu încântare. 

— E minunat. Spune-mi mai multe, te rog! 

Ea îi povesti cum organizase diferitele parcursuri în 
funcţie de resursele locului, cum alesese forma terenului și 
diferitele tipuri de arbori. Steve era un ascultător perfect, 
ştia să asculte cu atenţie, să pună întrebările potrivite, să 
dea sfaturi oportune. Tânăra femeie era încântată. Era atât 
de plăcut să vorbească despre planurile ei! 

— Va fi într-adevăr extraordinar centrul tău. Ai știut să 
profiti de ceea ce-ţi poate oferi natura. Aș fi vrut să am și eu 
asemenea idei pentru centrul meu! 

— Faci deja planuri pentru altul? 

— Va fi primul în New Mexico. N-ai vrea să fim asociaţi? 
Așa aş putea să-ţi fur câteva idei. 

— Nu mulţumesc. Am nevoie de toate resursele pentru 
clubul meu! Cum se face că n-am auzit încă despre 
construcţia unui nou centru? 

— Nu e decât în stadiul de proiect. Încă n-am pus nimic 
pe hârtie. 

— Conceperea e partea cea mai amuzantă a lucrării. 

— Poate că în acest oraș nu e nevoie de încă două 
terenuri de golf. 

— Să nu crezi asta! Cele care există sunt deja foarte 
solicitate. Vom avea clientelă! Sper ca între noi să fie o 
competiţie sănătoasă. 

— Bineînţeles. 

Bărbatul se ridică brusc și o luă în braţe. 

— Ce-ar fi să dansăm. Muzica se aude până aici! 

— Cu plăcere! 

— Eşti o femeie extraordinară, Ariane! De unde ai atâta 
energie? 

— Sunt foarte gurmandă! 

— Nu e rău să-ţi dorești mai mult. Dar să nu cobori 
ștacheta! 

— E un ordin? 

— N-aș îndrăzni niciodată! 

— Niciodată? Chiar? 

— Chiar așa! Ar trebui să treacă secole înainte să mă 
gândesc să-ți dau vreun sfat. 

— E destul de mult! 

Deodată, el o sărută cu atâta pasiune încât Ariane se 
clătină pe picioare. Dar îi răspunse cu ardoare și nici unul 
dintre ei nu auzi vocile care se apropiau. 

— Vedeţi noii arbuști aici... O! Ariane, te-am căutat peste 
tot! Ce seară frumoasă! E perfectă pentru dans. Ce spui 
despre asta, Harry? 

Harry Richards se făcu auzit cu greu. 

— Da, domnule Farringer. 

Jenat, acesta încercă să-și ia privirile de la cuplu şi continuă: 

— Frumoasă seară, într-adevăr... 

— Ariane, îl cunoşti pe domnul Richards? 

— Da, ne-am întâlnit deja. Bună seara, Harry. 

— Bună seara, Ariane. 

— Vă gândiţi să măriţi centrul Sun Fair, domnule 
Farringer? 

Steve se forța să pară destins, dar era furios din cauza 
indiscreţiei directorului. 

— Încerc să-l conving pe Harry să lucreze pentru mine la 
Huston, iar el pretinde că este foarte ocupat. Voi încerca 
totuși să-l fac să se răzgândească. 

Harry nu părea încântat de propunerile directorului. 

— Nu uita că trebuie să discutăm, Ariane. Ne vedem mai 
târziu! 

Cei doi bărbaţi se depărtară, continuându-și discuţia. 

— Harry, aş vrea să te uiţi la felul în care este construită 
gaura a unsprezecea. 

— Ariane, ești din nou agitată! Sunt sigur că, dacă mi-ai 
povesti ce te frământă, ti-ar fi mai uşor. N-ai încredere în 
mine? 

— Ba da. 

— Atunci, spune-mi ce se întâmplă între șeful tău și 
tine. 

Ei nu-i plăcea să i se pună astfel de întrebări, dar era atât 
de afectată încât găsi că întrebarea aceasta era bine venită. 
Pe de altă parte, Steve se întreba ce însemna atitudinea lui 
Farringer. Directorul îl rugase și pe el să lucreze la Huston, 

dar îl refuzase. Acum se întreba dacă nu cumva voia să se 
răzbune pe el prin intermediul Arianei. Acest 
comportament îl indigna și voia neapărat ca tânăra femeie 
să-l lămurească. 

— L-ai bătut data trecută când aţi jucat golf? 

— Întotdeauna am jucat vinerea. Dintr-o dată, a 
hotărât să jucăm joia și nu vrea să accepte că nu sunt 
disponibilă. 

— Şi te va întreba, ca și mine, ce te reţine joia. 

— Credeam că am venit aici să dansăm. 

— Exact asta am făcut, drăguță doamnă! 

Nu-i va spune secretul ei! El era convins că s-a întâlnit cu 
un alt bărbat și probabil, își imagina și alte lucruri. 

— Cum l-ai întâlnit pe Harry Richards? 

— L-am angajat. Lucrează cu mine pentru viitorul meu 
club. 

Steve se îngrijoră. Harry refuza să lucreze pentru 
Farringer, dar colabora cu Ariane. Poate, Farringer... Fără 
să se gândească mai mult, întrebă: 

— Proiectul tău n-are nimic în comun cu ceea ce face de 
obicei Harry? 

— A acceptat pentru că desenasem totul. Harry nu se 
ocupă decât de partea tehnică. Știai că el a construit Sun Fair? 

— Da. Chiar vrei să te asociezi cu el? 

— Normal! De ce mă întrebi asta? 

— Ai putea să mă angajezi pe mine. 

— Nici să nu te gândești la asta! 

— L-ai auzit pe domnul Farringer! Harry i-a spus că n-are 
timp să se ocupe de proiectul lui și poate că e destul de ocu- 
pat să se ocupe și de clubul tău! Nu știu, dar poate fi o 
variantă. 

— Nu stă în picioare. 

— Atunci, ce se întâmplă cu directorul? 

Tânăra femeie își dădu seama că nu din curiozitate 
bolnavă voia Steve să știe toate aceste lucruri, ci din grijă 
pentru de ea. De altfel, de când îl cunoștea, Steve îi acor- 
dase o mare atenţie. Oamenii bogaţi ca domnul Farringer 
nu suportă să se vadă contraziși, căci asta ar însemna o 
jignire adusă puterii lor, iar el nu suporta ca Harry să nu i 
se supună. 

— Mulţumesc, Steve, dar sunt sigură că nu despre asta vrea 
să-mi vorbească. Nu te neliniști. Știu cum să vorbesc cu el. 

— Totuși, ce poate să-ţi reproşeze? 

Și... de ce să nu-i spună? Sigur va fi încântat de iniţiativa ei. 

— Nu aici. îţi voi explica mai târziu, nu vreau să mă audă 
cineva. 

— Atunci, să mergem! 

— Parcă voiai să dansezi! 

— Ceea ce mă interesează cel mai mult e să fiu lângă tine. 

— Trebuie să-i salutăm pe Ray și pe Karen. În plus, 
trebuie să stau de vorbă cu directorul! 

— De ce n-o rogi pe Karen să-i spună că ai plecat? Poţi 
să-l vezi și mâine. 

— E o idee foarte bună! 
Il luă de braţ și plecară de pe terasă. Dacă Farringer voia 
s-o concedieze, putea s-o facă şi mâine. 

— Aşadar, l-ai lăsat pe asistentul tău să se ocupe de 
juniori. 

— Şi aici e problema! Domnul Farringer l-a adus pe Tony, 
nepotul lui și vrea ca eu să fiu profesorul lui. 

— Oricum, ceea ce-ai făcut pentru copiii defavorizaţi este 
extraordinar! 

Se aflau amândoi în bucătăria din casa Arianei. Tânăra 
femeie făcea o cafea. Era fericită că putuse să-i spună ce 
făcea pentru „copiii ei”. Steve aproba și admira gestul ei. De 
obicei, părerea celorlaţi nu conta pentru ea, dar cu Steve 
lucrurile stăteau altfel. 

— Dacă am bea cafeaua afară? 

— Bună idee! Lasă-mă să duc eu tava. Ştii, cred că dom- 
nul Farringer va înţelege. În felul lui, e câteodată filantrop 
Și Va şti să se arate generos. 

— E adevărat... Dar nu vreau să creadă că trădez Sun 
Fair! Harry e un profesor excelent și cred că se descurcă mai 
bine cu cei mici decât aș fi făcut-o eu. Are doi copii, deci ştie 
cum să lucreze cu ei. 

Steve bău tăcut cafeaua și încercă să-și imagineze cum 
s-ar fi purtat el dacă ar fi avut doi copii. O perspectivă 
nemaipomenită... dar asta însemna să fie însurat, iar cei 
doi soţi să fie de acord. 

— Nici nu se pune problema, spuse Ariane în acea clipă. 

El crezu că-i auzise gândurile și-i răspunde. Simti picături 
reci de transpiraţie. Până la urmă, își dădu seama că n-avea 
cum să știe la ce se gândea el. 

— lartă-mă, ce-ai spus? 

— Dacă domnul Farringer mă pune să aleg între „ copiii 
mei” și Sun Fair, ştiu ce-o să fac. Bineînţeles, voi avea prob- 
leme financiare dar... am mai avut și alte propuneri. Pot să 
fac publicitate pentru o marcă de accesorii. 

— În plus, va fi noul club. 

— Sigur! Spune-mi, credeam că Larine vrea să mă 
angajeze. Îţi mai amintești de asta? 

— Nici să nu te gândești. Vino lângă mine, vreau să mă 
confesez. 

— Preotul te ascultă, fiul meu. Vorbește fără teamă. 

— Egoismul e un păcat? 

— Nu toti cred asta! 

— Atunci dă-mi voie să-ţi spun că n-aş suporta să te văd 
cum pleci din Albuquerque. 

— Și dacă o să fiu nevoită să lucrez... la Larine, de 
exemplu? 

— Nu glumi! 

— Umorul e una dintre principalele mele calităţi. 

— Una printre atâtea altele! 

— Mai vrei cafea? 

— Nu imediat. 

El desprinse orhideele pe care Ariane le prinsese la 
rochie şi-i puse mâna pe obraz. 

— Prefer ceva mai dulce. 

— Poate o ciocolată. 

— Mai dulce. 

Buzele lui se apropiară de ale ei. Ariane îl mângâie pe 
obraz, aproape fără să-și dea seama. Sărutul fu scurt, dar 
intens. 

— Ariane, ştii că am vrut să fac asta toată seara? 

— Ai o memorie destul de ruginită, domnule Elliot. Ai 
uitat că m-ai sărutat și pe terasă? 

— Nu, dar a venit domnul farringer și ne-a întrerupt. 
Doar nu voiai să continuăm în faţa lui! 

— Acum ne va privi luna. 

— Da, și în lumina ei arăţi ca o zână de fildeș. 

— Nu am sentimentul că mă comport ca o statuie. 

Fl îi înconjură umerii cu un braţ ușor. 

— Nu-i asta impresia pe care o lași, e adevărat. 

Buzele lor se întâlniră din nou și se simţiră străbătuţi de 
un fior puternic. 

Ariane se strânse la pieptul partenerului ei. Inima îi bătea 
să-i spargă pieptul, iar voinţa ei se evapora încetul cu înce- 
tul sub presiunea buzelor care depuneau mici săruturi pe 
gâtul ei. 

Răceala unei bare metalice îi arătă că o mână abilă îi 
dăduse rochia în jos. Dar ce mai conta! Pentru că sunt 
îndrăgostită! În sfârșit, avea curajul să recunoască! 

Degetele fierbinţi ale lui Steve erau peste tot: pe gât, pe 
față, pe spate, creând cercuri de foc pe care ea nu voia să le 
stingă. Dimpotrivă, ar fi vrut să le aprindă mai tare, dar era 
paralizată de plăcere și nu îndrăznea să se miște. O tulbu- 
rare delicioasă o cuprindea și accepta fără rezerve 
mângâierile, din ce în ce mai îndrăznețe, ale partenerului ei. 

Simţea că se prăbușește sub pasiunea săruturilor și se 
agăţă de el pentru a-și exprima dragostea. Steve îi răspunse 
printr-un murmur pasional și se lăsară purtaţi de valurile 
plăcerii. 

— Ştii cât de mult am nevoie de tine? Lasă-mă să-ţi 
dovedesc... 

Fl îi luă mâna și o puse în dreptul inimii care-i bătea 
nebunește. Încântată, privi îndelung desenul frumos al 
corpului lui. 

— Aştept clipa aceasta de cinci ani, Ariane! 

— Glumești! 

Jenată, își retrase mâna. 

— De ce spui asta? Te-am văzut la turneul de la Kemper, 
aveai gripă şi erai mult în spatele adversarei tale pe parcurs, 
îți amintești? 

Mirată de atâta precizie, încuviinţă din cap. 

— Era prima dată când asistam la un turneu, dar nu 
eram prea interesat. Însă tu m-ai vrăjit. Cine și-ar fi 

închipuit că vei câștiga? Ai curajul unui leu, strategia unui 
general și hotărârea unei mame care are opt copii de 
hrănit! 

— Eram căsătorită atunci! 

— Ştiu. Aș fi fost în stare să mă duelez cu oricine te-ar fi 
luat de lângă mine. 

— N-a mai fost nevoie! 

— Din fericire! N-am uitat niciodată promisiunea pe care 
mi-am făcut-o să te întâlnesc din nou. Realitatea a depășit 
visele mele. 

Niciodată nu se simţise atât de seducătoare şi atât de 
sigură pe ea însăşi. Această putere o elibera de temerile ei 
vechi. 

— Mă simt onorat de prezenţa ta alături de mine. 

Ea îi înconjură gâtul cu braţele şi-l sărută atât de sincer, 
încât Steve simţi că-l dorea la fel de mult. 

— Sunt fericit că mi-ai arătat casa. 

— De ce? 

— Acum ştiu drumul fără să fie nevoie să te mai întreb. 

O ridică de la pământ şi o purtă în braţe până în dormi- 
tor. Tânăra femeie abia îndrăznea să respire. Tremurând de 
fericire, îl lăsă să-i scoată rochia și-l ajută să scape de hainele 
lui. Nu mai iubise un bărbat de atâta timp! Încă înainte de 
divorț, ea și Glen locuiseră separat. Acum își simtea corpul 
în flăcări. Steve ardea și el de pasiune pentru ea. Cei doi 
amanți, ca niște naufragiaţi într-un ocean de plăceri, atinseră 
extazul extrem. Corpurile lor străluceau de bucuria regăsirii. 

— N-am fost niciodată mai fericit ca în această seară. 
Vocea lui Steve era ca un murmur. 

— Nici eu... 

— Mama ta ajunge devreme mâine? 

— Vrei să fii lângă mine când mă trezesc? 

— E o invitaţie? 

Se lipi și mai tare de el. 

— Sigur. 


xok k 


Sunt îndrăgostită! Sunt îndrăgostită cu adevărat! 

Ariane se mai uită o dată în oglindă, apoi se hotărî să 
plece. Nu știa cum se întâmplase. Se lăsase purtată de valul 
de pasiune căruia nu i se împotrivise. 

Nu dormiseră mai mult de o oră în această noapte, iar 
Ariane nu voia ca el să mai plece în zori. Nu cunoscuse 
niciodată până acum această frenezie, această pasiune de 
nestăvilit. Glen nu o făcuse să simtă așa ceva. Steve era un 
bărbat sensibil și atent, care ştiuse să găsească drumul spre 
inima ei. 


xok k 


— Ariane, nu te-am văzut niciodată așa de strălucitoare! îi 
spuse mama ei la cină. Nu știam că viaţa ta aici e atât de 
fericită. 

— Abia dacă-mi vine mie să cred! 

— Dar problema cu domnul Farringer? Păcat că a plecat 
devreme azi dimineaţă! Când te gândești să vorbeşti cu el? 

— Se întoarce săptămâna viitoare. În plus, nu-mi fac prea 
multe griji din cauza lui. 

— Poate ar trebui să-ţi faci. După cum ai spus chiar tu, ar 
putea să te concedieze. 

— Vom vedea... 

Singurul lucru care o interesa era când îl va revedea pe 
Steve. Prea puţin îi păsa de domnul Farringer. 

— Ascultă, dacă vei concediată, vino la Huston. Sigur vei 
găsi ceva de lucru. 

— Bineînţeles, dat tu știi cât de mult mă simt legată de 
această regiune. Și cum voi mai putea să construiesc un 
teren de golf, dacă nu sunt aici? 

— Înţeleg. Totuși, mi-ar face mare plăcere dacă ai locui cu 
mine! Ar fi minunat! 

— Da, dar ador viaţa mea aici! 

— Dacă nu te-aș cunoaște atât de bine, aș spune că l-ai 
întâlnit pe Făt-Frumos. 

Ariane, roşie ca focul, începu să strângă tacâmurile, pe 
care le puse în chiuvetă. 

— De ce spui asta? 

— Am fost o dată îndrăgostită, Ariane, şi nu sunt încă 
senilă! Ai probleme cu directorul, nu ești sigură că terenul 
tău va fi irigat, te ocupi de copiii defavorizaţi și, în ciuda 
atâtor lucruri pe care le ai pe cap, străluceşti de fericire! 

— E ciudat, într-adevăr. 

— Minunat, Ariane! Aştept asta de atâta vreme! 

— Dar nu mi-ai spus nimic! 

— Toţi avem nevoie de dragoste. Am fost foarte fericită cu 
tatăl tău şi mi-ar plăcea foarte mult să trăieşti și tu același 
lucru. După experiența neplăcută cu Glen, mi-a fost teamă 
că nu te vor mai interesa niciodată bărbaţii. 

— Glen a fost primul bărbat pe care l-am cunoscut, așa că 
am crezut că toţi bărbaţii sunt ca el. Acum nu mai știu... 

— Dar dacă ești îndrăgostită... 

— Nu există „dacă”! 

— E minunat! Nici nu știi cât de mult îmi doresc niște nepoti! 

— Mamă, sunt îndrăgostită, asta-i tot! Nu vreau nici să mă 
mărit, nici să am copii! Nu poti trăi o poveste de dragoste 
fără complicaţii? 

— Poţi să încerci, draga mea, dar riscurile sunt mari. 

— Sunt pregătită să le fac faţă! 

— Te-ai gândit mult la asta, din câte-mi dau seama. 

— Îţi amintești ce mi-ai spus întotdeauna? Căsătoria și 
cariera nu fac casă bună împreună. 

— Pentru mine nu, dar nu pot să garantez pentru alții. 

— Ei bine, eu sunt convinsă de asta! 

Convingerea era una, iar realitatea alta... Ariane se foia 
în pat fără să poată adormi. Discuţia cu mama ei o tulburase 
foarte mult, fără să ştie de ce. Poate că mama ei fusese chiar 
dezamăgită de prima căsătorie a fiicei sale. Dar i-ar fi spus 
ceva despre asta... 

Dintr-o dată, avu o revelaţie. Se poate ca dorinţa ei cea 
mai mare să fie aceea de a se căsători și de a avea copii. 
Acest gând o teroriza, de aceea îl alungă. Nu era posibil, nu 
se putuse schimba chiar atât de mult! 

De altfel, îşi regăsi repede sângele rece. Nu-l cunoștea pe 
Steve decât de o lună și jumătate. Nu putea să-și facă pla- 
nuri ca o adolescentă care nu știe nimic despre viaţă. O 
dată, demult, crezuse că poate exista un cuplu armonios și 
echilibrat, dar visul ei frumos se transformase în coșmar. Nu 
putea să se arunce în acestă relaţie cu ochii închiși. Era prea 
devreme. Da, era îndrăgostită de Steve, dar relaţia lor avea 
un viitor? El era îndrăgostit de ea? Nu-i spusese încă nimic. 
Karen îi atrăsese atenţia că e un seducător. Poate că Ariane 
era una dintre numeroasele lui cuceriri... Nu! Era imposi- 
bil! El era prea tandru, prea atent. 

Pentru a suta oară de când se culcase, se întoarse în pat 
și se hotări că e vremea să adoarmă. După mult timp reuși 
să adoarmă, un somn greu, bântuit de vise ciudate. 





Capitolul 6 


Dimineaţa de luni veni prea repede. Mama și fiica 
petrecuseră un sfârșit de săptămână minunat, evocând 
amintiri plăcute și făcând proiecte de viitor. Susana voia să 
revadă terenul pe care voia fiica ei să construiască centrul. 
De aceea, îşi amână plecarea cu câteva ore. Urcară în mașina 
Arianei, care conducea încet pentru a putea admira peisajul 
magnific ce defila sub ochii lor încântați. 

— Sunt atât de bucuroasă că sunt cu tine! A trecut mult 
timp de când n-am mai petrecut câteva zile împreună. Când 
era asta? 

— Acum opt ani. 

— Exact, era vara în care te-ai căsătorit. Când mă gândesc 
că bunicul tău era crescător de vite înainte să vină aici, deşi 
iubea atât de mult orașul! Cred că mă voi întreba întot- 
deauna de ce a vândut turma pentru a cumpăra acești trei 
sute de acri de teren în deșert și nu un apartament. 

— Din acest motiv tu și tata aţi construit această casă, 
care, deşi era în deșert, era atât de aproape de oraș? 

— Da, și nu regret că am făcut asta. Nu mi-ar fi plăcut să 
locuiesc la celălalt capăt al terenului. Totuși, privește cât e 
de frumos! Priveşte aceste incredibile straturi de culori, atât 
de vii! 

— E într-adevăr minunat și nu mă plictisesc niciodată de 
această priveliște. 

— Mă bucur că vrei să construiești un club de golf în 
acest loc. 

— Îţi mulţumesc că mi-ai cedat acest teren, mamă. 
Datorită ţie, pot să-mi realizez visul cel mai de pret! 

— Imediat ce voi ajunge la Huston, voi regla toate 
problemele cu notarul pentru ca terenul să fie într-adevăr în 
posesia ta. Iată că am ajuns! Exact după acest deal! Aici 
începe parcursul? O, Ariane, ce idee bună! 

Pulsul Arianei se acceleră. În câteva secunde va vedea 
terenul care-i bântuia visele de atâtea luni! Fiecare detaliu îi 
era familiar, nici un arbust, nici o stâncă nu-i era necunos- 
cută! Survolase zona în elicopter ca să aibă o imagine de 
ansamblu mai bună. Dintr-o dată, scoase un strigăt. 

— Ce se întâmplă? 

Frână brusc. La câțiva metri de ea, un buldozer gigantic 
tasa terenul. Încremenită, rămase câteva secunde privind 
munca pe care o făcea mașina şi descoperi ceva mai încolo 
O alta care făcea aceeași treabă. 

— Ce fac aici? Nu mi-ai spus că au început deja lucrările. 

— Dar nu eu am angajat acești muncitori! 

— Atunci, ce se întâmplă? 

— Nu ştiu nici eu. Voi întreba muncitorii. 

Bărbatul care părea șeful lucrărilor, veni în întâmpinarea 
Arianei. 

— Aţi rămas în pană? 

— Nu. 

— V-aţi rătăcit? 

— Deloc. 

— Nu, dar cred că v-aţi înşelat în privinţa locului. 

— Ce vreţi să spuneţi? 

— Acest teren îmi aparţine. 

— Acest lucru nu mă privește pe mine. Întreprinderea 
m-a trimis aici; mi-a cerut să muncesc, nu să discut cu 
proprietarul. 

— Eu n-am angajat pe nimeni să facă ceea ce faceţi aici. 
Trebuie să fie o greşeală. 

— Ascultaţi-mă puţin, doamnă. Suntem în locul care 
trebuie. Iată actele. 

Ariane se întoarse la mașină să ia hârtiile pe care i le 
dăduse mama ei. 

— Priviţi dumneavoastră cu atenţie! Acest teren este al 
meu și vreau să opriţi imediat aceste lucrări. Spuneţi 
şefului dumneavoastră că s-a strecurat o greșeală pe 
undeva. 

— Doamnă, sunt plătit să fac această muncă și o voi face. 

— Nu vă vor plăti și în închisoare! 

— Haideţi, doamnă, fiti înţelegătoare! 

— Poliţia va fi aici într-o jumătate de oră! 

— N-am mai văzut aşa ceva! 

— Vă sfătuiesc să opriţi lucrările imediat. 

— Bine, bine, dar să vă ferească Dumnezeu dacă vă 
înșelaţi! 

— În acest caz, veti vorbi cu avocatul meu! 

Tânăra femeie se răsuci pe călcâie și se aşeză la volan. 

— Să mergem, mamă, să nu pierzi avionul. 

— Ce vei face? 

— Avocatul meu va regla această problemă. E ridicol ce se 
întâmplă! 

— Nu-mi imaginez ce s-a putut întâmpla! În principiu, nu 
se poate face o asemenea greșeală. N-am văzut niciodată 
nişte muncitori care să facă o treabă acolo unde n-ar trebui. 

— O să verific. E într-adevăr ceva nemaivăzut! 

— Te văd destul de calmă, Ariane... 

— Încerc să par așa, mamă, încerc. E incredibil! 


xok k 


După ce o conduse pe Susana la aeroport, Ariane se duse 
la domnul Owens, avocatul ei. Acesta era plecat, dar secre- 
tara îi promise că o va suna când va veni la birou. A doua zi 
dimineaţă, nu primise telefon de la avocat și se hotărî să se 

întoarcă pe teren. Observă cu furie că lucrul reîncepuse. 
Întelese atunci că, deși intervenise cu o zi în urmă, munci- 
torii nu renunţaseră. Nu vru să mai aibă o discuţie cu șeful 
şantierului, de aceea se hotărî să meargă direct la 
comisariatul de poliţie unde să convingă un inspector să 
facă o constatare la faţa locului. 

Trebuia să ajungă și la Sun Fair, unde o așteptau elevii. 
După cursuri se duse din nou la avocatul ei, dar nu-l găsi. 
Ajunse acasă și făcu o baie, convinsă că se va destinde putin, 
dar, în ciuda parfumului plăcut, gândurile i se îndreptau 
fără încetare spre problema care apăruse din senin. Cel mai 
bine ar fi fost să nu mai lucreze mâine şi să ducă ancheta la 
capăt. După ce ieşi din cadă și reuși să-și ia un tricou și o 
pereche de blugi, văzu mașina lui Steve care se opri în faţa 
casei. 

— Ştiu, ar fi trebuit să sun înainte să vin, spuse el când îi 
deschise ușa. 

Ariane nu spuse nimic, căci părea foarte supărat. 

— Te servesc cu ceva? 

— Te rog. 

Se duseră direct în bucătărie. Ea puse două pahare pe 
masă și se lăsă să cadă pe scaun. 

— O zi grea? 

— Da, Steve, grea zi! 

— Mă gândeam eu! spuse el, încă în picioare. 

Bărbatul părea să aștepte ca ea să spună sau să facă ceva. 
Cum ea nu zicea nimic, se așeză oftând. 

— Nu ai să-mi povesteşti nimic? 

— Ce vrei să-ţi spun? 

— De ce încerci să-mi gonești muncitorii? 

— Steve! Despre ce vorbești? 

— Nu-mi spune că n-ai fost tu! 

Ariane încercă în zadar să înțeleagă ce se întâmplă. Nu 
exista decât o explicaţie și aceasta era absurdă. Preferă să-i 
povestească ce se întâmplase în ultimele zile. 

— Vezi că nu vorbim despre același lucru. 

— Arată-mi hârtiile. 

După ce citi cu atenţie, faţa lui se relaxă, dar păstră un 
aer foarte supărat. 

— Acest teren îmi aparţine, Ariane! 

— E imposibil! 

— Am un act de la notariat. 

— Un act de la notariat, într-adevăr! 

— Am cumpărat acest teren la licitaţie, acum trei ani. 

— Dar mama nu l-a vândut niciodată! Te sfătuiesc să-ţi 
oprești muncitorii; îmi distrug proprietatea. 

— Dar, Ariane, e a mea! 

— Te înșeli. Mama nu a vândut acest pământ! 

— Mama ta? Tu ești cea care se înșeală! Terenul aparţinea unui 
anume Sullivan, nu Randles. Sullivan! Şi acest măgar nu și-a 
plătit taxele timp de trei ani. De aceea, conform legii în vigoare, 
pământul lui a fost scos la licitaţie. Astfel, a ajuns terenul meu. 

Ariane înțelegea încetul cu încetul ce se întâmplă și 
simţea că o să leşine. 

— Numele ei de fată este Sullivan, Susana Sullivan. 

După ce pronunță aceste cuvinte, înțelese că visul ei 
fusese spulberat. Lacrimi pe care nu încercă să le oprească, 
începură să-i curgă pe obraji. 

— Steve, trebuie să fie o greșeală pe undeva! 

— Nu, Ariane. Cum se face că a păstrat acest nume? 

— Înainte să se căsătorească, dădea concerte și a păstrat 
numele de fată. Pe tata nu l-a deranjat acest lucru. Cum îţi 
permiti să-i spui „măgar”? 

— Dar eu... 

— Nu-mi explica nimic! În orice caz, nu te voi crede în 
vecii vecilor! 

— Sun-o! Trebuie să aibă o explicaţie. Poate n-a avut cu 
ce să plătească impozitele care sunt foarte mari. 

— Mama poate să-și permită tot ce vrea! 

Formă numărul Susanei. 

— Ariane, ascultă... 

— Alo? Mamă? Trebuie să te întreb ceva. 

Îi explică nervoasă ceea ce aflase. În acest timp, Steve se 
servea cu un pahar cu gin, regretând că n-are ceva mai 
puternic... Dumnezeule! Cum era posibil? Tocmai înce- 
puse să aibă încredere în mine și iată că... 

— Le-ai aruncat! strigă Ariane, aruncând o privire dispe- 
rată spre Steve. Bun! Nu te neliniști, mă voi ocupa eu de 
asta, ne te neliniști. Da, asta e... te sărut... Pe curând, 
mamă! 

Se întoarse spre el, gata de atac. 

— Nu e tâmpită! Dar nu e o femeie de afaceri și nu știe 
nimic despre proprietăți. Nu e vina ei. Cum ai putut să-i faci 
aşa ceva unei biete femei? E monstruos! 

— Ascută-mă, Ariane. E o practică obișnuită. Am cumpărat 
mai multe terenuri în acest fel. Nu e nici imoral, nici ilegal 
să cumperi un teren scos la licitaţie. Proprietarul e anunţat 
că pământul lui va fi vândut. Eram convins că acest Sullivan 
vrea să scape de el. 

— Poate, dar... 

— De unde voiai să știu cine e proprietarul? Oamenii pro- 
cedează adesea în acest fel când vor să scape de un teren. 
Dacă aș fi știut că e al tău... Acum însă e prea târziu, am 
angajat deja o întreprindere! 

— Să construiască ce? 

— Apache-Feather. 

— N-ai nevoie de trei sute de acri pentru a construi 
clădiri! 

— Dar nu clădiri vreau să construiesc, ci un teren de golf! 

— Nu! 

Acest strigăt înnebunit îi ieși din gât fără să-l poată con- 
trola. Cum era posibil să i se întâmple așa ceva? Începu să 
vorbească încet, cu o voce stinsă. 

— Am lucrat ani întregi la acest proiect și tu vii acum, îmi 
furi terenul pe câţiva dolari mizerabili, îmi distrugi visul, 
vorbești urât despre mama și... 

Ştia cât era de nedreaptă, dar nu se putea abtine. 

—... şi ai îndrăzneala să construieşti un teren de golf pe 
pământul bunicului meu, iar muncitorii tăi sunt gata să 
dărâme prima movilă, care reprezenta începutul parcursu- 
lui meu. 

Fugi din bucătărie şi se refugie în birou. Steve o urmă, 
foarte tulburat. 

Ea scoase planurile dintr-un sertar. 

— Uite! Sunt gata să treacă pe aici cu buldozerul, peste 
deal. E ruşinos! 

Fl îi puse o mână pe umerii care tresăreau din cauza sus- 
pinelor. Drama pe care o trăia Ariane îl afecta profund. Glen 
încercase să-i fure succesul, și iată că acum el... 

— Ariane, știi prea bine că nu sunt responsabil pentru 
ceea ce se întâmplă! N-am vrut să-ţi fac nici un rău... 

— De ce nu? Am mai trăit asta o dată! 

— Ariane, te rog! Ştii că nu-i adevărat. Uită-te în ochii mei! 

Privirea ei era îndreptată spre perete. 

— Te rog, vorbește cu mine! Nu vreau să te rănesc. Din 
contră, vreau să te ajut. Ideea ta în ceea ce priveşte dealul e 
excelentă. Voi da ordin să... 

Ea începu să-l asculte. Era atât de sincer, încât se liniști 
datorită strângerii tandre a mâinilor lui pe umerii ei. Încetă 
să mai suspine. 

— Voi comanda niște pizza, sau vrei friptură? 

Ea se lipi de corpul lui. 

— Steve, m-am comportat ca o idioată. E ... e vina mea. 

— Ariane... 

— O ştiam doar pe mama. Tata s-a ocupat întotdeauna de 
toate, iar ea n-a fost nevoită să ducă grija banilor sau a pro- 
prietăţilor. Tocmai mi-a spus că n-a dat nici o atenţie scriso- 
rilor primite și că le-a aruncat la gunoi. E convinsă că mă voi 
ocupa de asta când voi avea toate titlurile, dar trebuia s-o fac 
mai de mult. 

— Dar nu aveai când! Nu ești responsabilă de greșelile 
mamei tale. Nu trebuia să te ocupi tu de afacerile ei. 

— Ba da! 

— În sfârşit, dar... 

— Spuneai ceva despre mâncare, nu-i așa? În frigider 
găsești două bucăţi de carne. 

— Mă ocup eu de asta! 

Era încântat că nu mai plânge și că a cceptat să vorbească 
din nou cu el. 

— Să mergem în bucătărie! 

— La ordinele tale, Steve! 

O admira mai mult ca oricând. Cum știuse să facă faţă 
acestei situaţii în atât de puţin timp! Era femeia cea mai 
minunată pe care o cunoscuse vreodată. 

În ceea ce-o privea pe Ariane, aceasta încerca să-și 
schimbe ideile și-l observa cu atenţie pe Steve. Nu reușea să 
fie supărată pe el și-i era recunoscătoare că se descurca atât 
de bine în bucătărie. Ea nu se simţea în stare să facă nimic. 

Oare asta era dragostea? Să nu te îndoiești niciodată de 
cel pe care l-ai ales și să te simţi în siguranţă alături de el 
când te lovești de greutăţi? Steve o ajuta într-adevăr! În timp 

ce pregătea masa, îi povestea întâmplări amuzante și 
găsea mii de subiecte de conversaţie pentru a n-o lăsa o 
clipă să se gândească la ceea ce i se întâmplase. Tânăra 
femeie avea sentimentul că Steve reușise s-o scoată 
dintr-un coșmar. 

Totuși, viitorul era la fel de sumbru. Ce se va întâmpla cu 
ea? Din fericire, Steve era lângă ea, scăldat în lumina soare- 
lui care-l transforma într-un zeu de bronz. Era încântată că 
se poate refugia în braţele lui primitoare. 

— Cinăm în cinci minute! 

Scoase farfuriile din dulap, tacâmurile din sertar și puse 
rapid masa. 

— Eşti minunat! 

— Te miră? 

— Destul de mult! 

— Nu-mi place să merg la restaurant în fiecare zi. De 
aceea, am învăţat să-mi gătesc singur. 

— Prietenele tale nu ştiau să gătească? 

— De ce foloseşti pluralul? 

— Mă înșel? 

— Tu ești suma a tot ce era mai bun în toate femeile care 
mi-au plăcut. 

— Complimentul e destul de misterios, dar drăguţ. Masa, 
delicioasă. Mulţumesc. Ce-ar fi să beam cafeaua în salon? 

— Perfect! 

Ea aprinse becurile care luminau plantele și luară loc pe 
canapeaua confortabilă din apropierea ferestrei. 

— Această vedere asupra orașului e magnifică! 

— Da. Din nefericire, trebuie să-şi oprească expansiunea. 
Deja au început să se construiască mai multe case la 
marginea clubului Sun Fair. 

Steve se aşeză lângă ea şi păstră tăcerea. Ea își puse cana 
goală pe măsuţă și se aplecă spre el. Fără să ezite, o încon- 
jură cu un braţ protector. Degetele lui îi masau delicat 
umerii încordaţi pentru a-i insufla curajul de care avea 
nevoie. 

Rămaseră așa mai multe ore. Luna trecuse deasupra 
munților și razele ei îi scăldau într-o lumină de opal. După 
ceea ce i se păru o eternitate, Ariane se depărtă de el. 

Ce minunată probă de dragoste îi dăduse! Stătuse alături 
de ea atâtea ore fără să se miște, fără s-o întrebe nimic. Acest 
devotament era admirabil! 

Când fu sigur că şi-a recăpătat calmul, el plecă, 
rugând-o să încerce să doarmă. Urmându-i sfatul, ea se 
aşeză în pat, dar somnul refuza să vină. Ceea ce învățase în 
seara aceasta îi dădea peste cap toate planurile. Prin cap îi 
treceau cele mai nebunești gânduri: autorităţile făcuseră o 
greşeală, iar mama ei era nevinovată. Mai era timp să 
plătească impozitele. Era vorba de un alt teren. Imposibil! 
Steve era un om de afaceri foarte bun, deci nu se putuse 
înşela. I se părea că retrăieşte coșmarul din vremea lui 
Glen. Dar, nu. De data aceasta era diferit. Glen ştia ce face, 
dar Steve nu avea cum să știe c-o va zdrobi dacă va cumpăra 
acest teren... 

Un somn greu și plin de vise urâte o scoase din aceste gânduri. 

Când se trezi, îi telefonă domnului Owens, care se 
ocupase în sfârșit de dosarul ei. Verificările începuseră 
deja la tribunalul de comerţ, iar rezultatul urma să fie 
aflat în aceeași zi. După ultimul curs, fugi într-un suflet 
la avocat. 

— Cunoașteţi tot ce s-a întâmplat. Afacerea a fost legală, 
nu a fost nici cea mai mică greșeală de procedură. 

— Pot să fac apel? 

— E inutil. N-aveţi nici cea mai mică șansă să câștigați. 
Ceea ce-a făcut domnul Elliot e perfect legal, totuși... 

— Totuşi? 

— Puteţi încerca să răscumpăraţi terenul de la el. 

— Nici nu m-am gândit la asta. 

— Când v-aţi gândit să construiți terenul de golf, nu 
aţi văzut și alte locuri sau voiaţi neapărat să construiți 
aici? 

— La început am vrut să cumpăr un loc. Apoi m-am gân- 
dit că am trei sute de acri de teren şi am organizat tot par- 
cursul în funcţie de posibilităţile naturale ale acestui loc. 
Poate voi găsi un alt teren. 

— E posibil, dacă aveţi mulţi bani. Dar, fiți atentă: sunt 
mari probleme cu irigarea în deșert! 

— Da, știu. Trebuie să obțin aprobări peste aprobări și 
sprijin... Astfel a procedat domnul Elliot. 

— Fără îndoială. Apropo, aţi reușit să obţineţi aprobarea 
pentru irigare? 


VALURILE PASIUNII 99 





— Probabil că Harry Richards încă se străduiește s-o 
obţină. Până acum a obținut probabil cantitatea să adape 
vreo zece vaci. 

— Nu-i deloc încurajator! 

— Poate, dar am încredere în Harry. Sunt sigură că 
suntem pe drumul cel bun. 

Atunci îi trecu prin minte că poate totul era în zadar, 
dacă Steve refuza să-i vândă terenul. 

— Bine, domnule, trebuie să plec. Mulţumesc pentru sfa- 
turile bune și sper să ne revedem curând. 

— Da, pe curând şi... mult noroc! 


RR 


— Ariane! Ariane! S-a întors! 

— Ce se întâmplă, Karen? 

— Domnul Farringer s-a întors și vine spre noi! 

— Ne-a văzut? 

— Nu încă. 

— Prefă-te că nu s-a întâmplat nimic. Nu vreau să mă vadă 
neliniștită. 

— Ce idee proastă să venim să bem ceva la cofetărie! 

— Dar, Karen, noi bem întotdeauna o ceașcă de ceai 
înainte de curs. 

— Ştiu, știu, dar astăzi... 

— Nu te mai încrunta, hai să vorbim despre tine. Te-ai 
mai antrenat în ultimul timp? 

— Sper că da! spuse o voce de bărbat din spatele lor. 

— Ariane, putem să discutăm puţin? Ne scuzaţi, doamnă 
Delgado. 

— Dar, vă rog, spuse Karen cu o voce moale. 

— Să mergem în biroul meu. 

— Foarte bine! 

Domnul Farringer închise ușa în urma lui. 

— Să vorbim fără ocolișuri. V-am angajat cu anumite 
condiţii pe care le-aţi acceptat. Din păcate, nu vă onoraţi 
contractul căci aţi încredinţat unul dintre cursurile cele mai 
importante asistentului dumneavoastră, iar acest lucru 
nu-mi place deloc. 

— Barry a obţinut rezultate extraordinare cu juniorii și e 
foarte mândru că i-am încredinţat această grupă. Sunt sigură 
că nivelul cursului e foarte bun. 

— Nepotul meu nu e de această părere. 

— Nepotul dumneavoastră nu e în măsură să judece o 
astfel de situaţie. 

— Dar eu pot și vă cer să faceți dumneavoastră aceste cur- 
suri cu el. 

— Nu se poate, domnule Farringer. 

— De ce? 

— Îmi pare rău, dar nu pot să vă spun acest lucru. 

— Insist. 

Ariane își mișca degetele cu un gest nervos. Domnul 
Farringer nu glumea, iar ea trebuia să-și păstreze locul de 
muncă dacă voia să răscumpere terenul. Avea reputaţia că 

este un om generos. Ei bine, va verifica acum acest lucru. Îi 
povesti ceea ce începuse să facă pentru copiii defavorizaţi, 
concluzionând: 

— Dacă nepotul dumneavoastră n-ar fi venit să locuiască 
la dumneavoastră pentru că sunteţi convins că sunt cel mai 
bun antrenor posibil, probabil că n-aţi fi aflat niciodată că 
Barry făcea aceste cursuri. 

Domnul Farringer o privi cu răceală. 

— Ceea ce faceţi este admirabil, domnişoară Ariane! Știu 
că e foarte bine, dar avem nevoie de dumneavoastră aici. Vă 
las câteva zile să vă aranjaţi altfel orarul, dar trebuie să 
puneţi Sun Fair înainte de toate. 

Directorul se ridică. 

— Vom vorbi din nou despre asta în câteva zile. 

— La revedere, domnule Farringer. 

leşi din biroul lui. „În câteva zile nu se va schimba nimic. 
Nu pot să-mi abandonez copiii, nici să renunţ la locul de 
muncă. Ce să fac?” se întrebă Ariane. 





Capitolul 7 


— Aș vrea să vorbesc cu Steve Elliot, sunt Ariane Randles. 

— Domnișoară Randles, nu închideţi! 

— Alo? 

— Steve... 

— Ariane! Sunt fericită că te aud! Ce faci? 

— Bine! Steve, ne putem vedea după-amiază? Aș vrea să vorbim. 

— Vino la birou. Ce s-a întâmplat? 

— Nu pot să-ţi spun la telefon. La ce oră să vin? 

— La ora două, dacă vrei. 

— Perfect! Pe curând! 

O dată obţinută întâlnirea, îi mai rămânea să găsească o 
cale să-l convingă pe Steve să-i vândă terenul. Karen stătu cu 
ea cea mai mare parte din timp. Luară masa împreună. 
Prietena ei îi spuse dinainte mai multe argumente pe care 
ar fi putut să le folosească Steve ca să nu vândă terenul. 
Ariane își construi o pledoarie cât mai convingătoare. 

— N-are nici un motiv să vândă! A făcut o afacere foarte 
bună și nu poţi să ai pretenţia să-ţi cedeze terenul doar 
pentru ochii tăi frumoși. 

— Ai dreptate, are și asociaţi. Nu poate face chiar ce vrea 
el. Dacă n-o să vrea, voi încerca să... 

— Ce! Ai o idee nouă! 

— Să mă căsătoresc cu el! 

— Ariane! 

— Glumesc! Nu mă voi căsători niciodată din interes! 

— Nu poţi să negi că e fermecător! 

— E un seducător! Chiar tu mi-ai spus și am destule 
probleme pe cap fără... 

— Totuși... 

— Haida-de! Ti-am spus c-am glumit N-ar fi trebuit să spun asta! 

— De acord! Renunţ! 

— Mulţumesc. Tot ce-mi rămâne de făcut e să-i arăt cărţile 
mele și să mă rog ca el să nu aibă careul de ași. 


xok K 


— Ariane, ce vrei să faci? 

— Să-mi răscumpăr terenul. 

— Nici nu m-am gândit la asta! Dar nu pot să fac nimic 
pentru că nu sunt singur în această afacere. 

— ÎI cumpăr la preţul pe care mi-l cereti. 

— Nu e vorba de pret. Sunt legat de asociații mei. 

— Şi dacă ai fi singur? 

Ezită înainte să răspundă. Dacă era singur, i-ar oferi acest 
teren. Ea luă această tăcere drept refuz. 

— Exact asta credeam și eu! 

Ariane fierbea de furie. 

— Voi găsi asociaţii tăi, dacă există. Nimic nu mă va opri. 

— Nu pot și nici nu vreau să te sfătuiesc să nu faci asta. Îţi 
voi da adresele lor, sunt membri ai familiei mele. Îi cunosc 
și crede-mă: nu vor vinde! Unchiul meu Philip are terenul 
din nord și se ocupă de aducerea apei. Vrea să-și constru- 
iască un hotel de lux și un restaurant, el... 

— Am înţeles! 

— Oferta mea rămâne valabilă. Pot să-ţi ofer acţiuni. 

— Nu vreau nimic din ce-ţi aparţine. Prefer să-mi 
investesc banii în altă parte. 

— Nu vorbesc despre bani! 

— Un cadou! Ce drăguţ! 

— Termină cu sarcasmele! Nu vreau să-ţi fac un cadou, ci 
să-ți propun un târg. 

— Vreau să construiesc un teren de golf și ţin la acest proiect 
ca la ochii din cap. Totuşi, nu vreau să profit de ofertele tale. 

— Ai auzit ce-am spus? 

— Am auzit destul. La revedere, domnule Elliot. 

— Ajută-mă cel puţin să-l concep. 

— Ai văzut planurile mele. 

— Sunt un amator în comparaţie cu tine! 

Nu-și crezu urechilor. El, un arhitect celebru, să vor- 
bească astfel! Se întoarse. 

— Nu știu ce joc faci dar... 

— Nu-i un joc pentru mine. 

Rămase fără grai în faţa sincerităţii lui. Gânduri contra- 
dictorii o asaltau. Oare încerca s-o transforme într-o jucărie? 
Tatăl ei distrusese fără să vrea cariera de solistă a mamei ei, 
Glen dorise s-o reducă la zero, domnul Farringer se opunea 
proiectelor ei... iar Steve... Ce voia el? 

— Ai fost foarte drăguţ ieri seară, îţi mulțumesc. Data 
viitoare când voi dori să fiu furată, voi ști la cine să apelez. 
La revedere. 

Deschise ușa şi când se trezi pe culoar se gândi că fusese 
cam nedreaptă, dar intră repede în lift să nu-și lase timp să 
se gândească prea mult la asta. 

Steve o privi cum se urcă la volanul mașinii și pornește 
în trombă. De ce reacţiona astfel? Așadar, nu voia să-l mai 
vadă, altfel de ce i-ar fi spus „domnule”? Se simţi obosit, trist 
și mai singur ca niciodată. 


xok k 


Ajunse la locul unde erau copiii. O așteptau, plini de 
speranţă și a doua lecţie fu mai bună decât prima. Toți voiau 
să înveţe și făceau tot ce trebuia să joace cât mai bine. 
Ariane era bucuroasă să constate că nu făcuse degeaba 
atâtea eforturi. După lecţie, îi conduse acasă. Copiii îi 
mulțumiră cu entuziasm și promiseră să vină și săptămâna 
viitoare. 

O dată ajunsă la ea, grijile o invadară din nou. Până acum 
avusese câte ceva de făcut, dar când rămânea singură își 
dădea seama că situaţia e disperată. 

Trebuie să fac ceva, nu pot să mă dau bătută! Mai întâi, 
Steve nu mai există pentru mine! E simplu, e foarte simplu! 
Apoi am nevoie de o baie bună! Încercă să citească o carte, 
dar literele parcă îi fugeau dinaintea ochilor. Cu atât mai 
rău! Dar ce mai conta? Trebuia să renunţe la proiect, iar 
Harry Richards putea să lucreze pentru Farringer. Până la 
urmă, poate că acesta era un schimb convenabil. Directorul 
va avea ce-și dorește, iar Barry va putea să ţină în continuare 
cursuri pentru juniori. Dacă va fi nevoie, va insita pe lângă 
Harry să accepte. 

Dar, dacă totuși va refuza să plece la Huston? Putea să 
conteze pe el? 

Nervoasă, se ridică din cadă, se înfășură în halatul de 
baie și se duse să-i telefoneze lui Harry. 

Acesta nu se opuse, era chiar încântat să plece la Huston 
şi-i mulțumi. Domnul Farringer dispunea de mijloace finan- 
ciare superioare, iar proiectul era chiar interesant. 

— Harry, mulțumesc, mulțumesc mult, îţi promit să te 
caut imediat ce voi rezolva problema. 

Închise, ușurată că rezolvase această situaţie. Tocmai 
cucerise prima bătălie: „copiii ei” vor învăţa să joace golf! 

A doua problemă urma să fie și ea rezolvată. Domnul 
Farringer voia cel mai bun profesor de golf din regiune! Ei 
bine, îl va avea! Va sacrifica dimineaţa ei liberă. 

A treia problemă o reprezenta răscumpărarea terenului 
şi pe moment nu avea nici o soluţie. Totuşi, va găsi una! Se 
aşeză în pat și întinse braţul să stingă veioza. O rază aurie îi 
atrase atenţia. Butonii lui Steve! Îi lăsase aici săptămâna tre- 
cută, iar ea încă nu-i observase! În mod sigur, orice ar fi 
făcut, Steve exista bine-mersi. 

Somnul ei fu lung și agitat. Apache-Feather nu exista pe 
hârtie, dar exista în visele Arianei. Toată noaptea visă 
deşertul, vegetaţia, a opta şi a noua gaură, un act disperat 
care o făcuse să se arunce în faţa buldozerului ca să-i 
oprească înaintarea. Dimineaţă se trezi obosită, deprimată 
și foarte somnoroasă. 

Se ridică totuși dintr-un salt, făcu un duș și se duse la 
Steve la birou. Fără să-i explice secretarei motivul vizitei, 
dădu buzna în birou. 

Steve nu ridică privirea, crezând că e secretara. 

— Verifică dosarul Grossman, te rog. 

— Bine, domnule. 

Ea îl observă câteva secunde. Cât era de frumos! Ghicea 
albastrul ochilor lui sub pleoapele lăsate, iar mânecile ridi- 
cate descopereau braţele bronzate, ale căror mușchi 
tresăreau de fiecare dată când dădea foaia. O șuviţă căzută 
pe frunte îi dădea un aer copilăresc și trebui să se 
străduiască să nu facă un pas și să-l atingă. 

Un timp el nu știu că e acolo. Când o văzu, se ridică 
brusc de pe scaun, ajunse lângă ea și-i puse mâna pe 
umăr. 

— Ia loc, te rog. Vrei o cafea? 

— Da, mulțumesc. 

— Să nu pleci! 

Se aşeză, mirată, crezând că o va chema pe secretara lui, 
dar se întoarse câteva minurte mai târziu cu o tavă în mână. 
Îi dădu o ceașcă, apoi se așeză lângă ea. 

— Credeam că joci golf cu domnul Adams, vineri 
dimineaţa. 

— Aveam ceva mai important de făcut. Voiam să-mi cer 
scuze pentru ceea ce-am spus ieri. 

— Dar, Ariane, nu trebuia! 

— E foarte normal, nu voi începe munca la noul meu 
patron dacă e supărat pe mine. 

— Dar nu eram supărat! 

— Ar fi trebuit să fii, m-am comportat ca o... ca O... 

— O persoană care a suferit foarte tare. Dar acest nou loc 
de muncă... Vrei să spui... 

— Accept oferta dacă mai e valabilă. 

— Stai puţin, vorbim despre același lucru? Larine? 

— Nu, cred că după mica discuţie pe care am avut-o cu 
domnul Farringer, voi rămâne la Sun Fair. 

— Aşadar, Apache-Feather? Chiar accepti? 

— Da. 

— Nu mai speram, totuși, voiam atât de mult! Dar cum se 
face că ţi-ai schimbat hotărârea? 

— Nu știu. 

Nu îndrăznea să-i spună ca s-a trezit cu un presentiment. 
Bunicul, apoi tatăl ei se luptaseră să păstreze acest teren, iar 

ea avea convingerea că va fi din nou al ei. Nu putea să-i 
spună lui Steve, era prea ciudat, dar în adâncul inimii știa că 
avea dreptate. 

— Nu contează! Important e să lucrăm împreună! 

— În acest caz, să plecăm la drum cum trebuie și să 
reglăm toate conturile. 

Tânăra femeie scoase din geantă o cutiuţă pe care o 
deschise. Când văzu butonii, sângele îi înghetă în vine. Era 
clar că, de acum înainte, nu voia să aibă cu el decât o 
relaţie profesională. Trebuia să-i recâștige încrederea și 
s-o ia de la capăt. Nu voia s-o rănească și-i întinse mâna cu 
amabilitate. 

— Pentru o bună colaborare! Şi mulțumesc pentru că mi 
i-ai adus înapoi. 

— Să fie într-un ceas bun! 

— Ai câteva clipe libere? Trebuie să ne organizăm. 

— Am timp. 

Ea se așeză dreaptă pe scaun, iar el luă loc la birou. 
Stabiliră orele când vor lucra: vineri dimineaţa și duminică. 

— Şi seara? 

— Poate că vom avea nevoie și atunci de tine. Asta va fi în 
funcţie de anotimp și de cereri. În plus, trebuie să fii foarte 
des pe teren. Treburile trebuie supravegheate și nu vreau ca 
greşeala cu dealul să se repete. 

— Ai dreptate, pe teren pot apărea multe complicaţii care 
nu sunt prevăzute în planuri. De altfel, nu voi fi niciodată la 
club joia. 

— Am înţeles. Vom fi nevoiţi să ne descurcăm singuri, chiar 
dacă vor fi probleme. Fii liniştită, sunt glumet și la serviciu. 

— Sunt fericită să aud asta! 

— Bine, cred c-am stabilit punctele principale. 

— Da, iar eu trebuie să merg să-l văd pe domnul 
Farringer. La ce oră trebuie să vin duminică? 

— Devreme. La ora şapte. 

— Perfect. 

Îi dădu o cheie. 

— Clădirea e închisă duminica. Va trebui să intri prin altă parte. 

— O voi găsi eu! Ne vedem duminică! 

— Pe duminică, Ariane! 


xok k 


Duminică dimineaţă, era nervoasă. Străzile din 
Albuquerque erau pustii, iar atmosfera puţin neobișnuită. 
Totuși, de joi, lucrurile se petrecuseră exact cum dorise. 
Domnul Farringer acceptase toate propunerile. Harry va 
lucra la Huston, Tony va avea lecţia marți după-amiază 
datorită unei schimbări de ultimă oră, iar ea putea să-și țină 
cursurile joi. Dar perspectiva de a a lucra cu Steve o îngri- 
jora puţin. Se hotărâse să nu mai aibă cu el decât o relaţie 
profesională, dar nu era prea sigură că o să poată rezista 
incredibilei atracţii pe care o exercita asupra ei. 

— Sper că ţi-e foame, îi spuse el, cum intră pe ușă în 
birou. Am comandat micul dejun. 

— E o idee bună! 

— Era cel mai simplu lucru dintre cele pe care trebuie să 
le facem azi. Nu e prea plăcut să lucrezi pe stomacul gol, nu 
crezi? 

Terminară micul dejun și începură să lucreze. Steve se 
purtă foarte amabil de-a lungul acestei prime şedinţe. 
Astfel, Ariane se convinse că intenţiile lui erau dintre cele 
mai bune și încetă să se mai teamă de propriile reacţii. 
Apache-Feather se transforma încetul cu încetul din vis în 
realitate. 

Steve însă se îngrijora. Relaţiile dintre ei rămaseră strict 
profesionale și, cu cât trecea timpul, cu atât Ariane devenea 
mai distantă. Din clipa în care se așeza la masa de lucru, 
Ariane se transforma într-o tânără femeie studioasă şi efi- 
cace, care nu mai avea nimic în comun cu femeia plină de 
dorinţă pe care o ţinuse în braţe acum câtva timp. El avea 
grijă să nu grăbească lucrurile, dar începea să-și piardă 
speranţa c-o va mai recuceri vreodată. Totuși, fără să vrea, ati- 
tudinea lui era din ce în ce mai tandră, iar ea simţea acest lucru. 

Tânăra femeie era emoţionată la gândul că un bărbat ca 
el era atât de vulnerabil, dar nu era încă pregătită să-i 
răspundă la sentimente. 

Când se gândi mai mult la asta, adevărul ieși la iveală fără 
greutate: încă îl iubea... 

O dată cu venirea verii, sentimentele ei deveniră din ce 
în ce mai puternice, şi începu să propună cât mai multe 
şedinţe de lucru pentru a-l vedea cât mai des. 

Steve văzu această schimbare și înţelese că era timpul să 
facă primii pași. Într-o joi dimineaţă, îi telefonă. 

— Am schimbat câteva detalii în legătură cu cea de-a 
unsprezecea gaură. Poţi să vii până la birou? 

— Nu prea am timp. Trebuie să mă ocup de unul dintre 
elevii mei cei mai mici. 

— Credeam că nu faci cursuri cu ei vara. 

— Aşa e, dar Rudolfo trebuie să participe la un turneu și 
i-am promis că-l ajut. 

— Grozav! Sunt sigur că nu se va supăra că unul dintre 
prietenii tăi te va însoți la antrenament. 

— Nu. Te aştept! 

O jumătate de oră mai târziu, Steve sosi la volanul 
Mercedesului și plecară împreună spre Rudolfo. Ariane se 
uită repede peste proiectul pe care-l adusese el, dar nu făcu 
nici un comentariu. Uitară de muncă din clipa în care 
ajunseră la băiat acasă. Mama lui fu încântată s-o cunoască 
în sfârșit pe Ariane, iar băiatul o privea cu atâta admiraţie, 
încât Steve fu emoţionat. Luară loc în grădină. 

— Tu ai plantat toate acestea? E magnific! 

— E simplu, domnule Elliot. Vă voi explica. 

Rudolfo, radios, scoase instrumentele și seminţele și-i 
făcu o demonstraţie completă. 

— Bravo! Am un nepot care îngrijește cactuși, va fi foarte 
încântat dacă i-ai da câteva explicaţii, căci e mai puţin pri- 
ceput decât tine. Poţi să-mi scrii tot ce mi-ai explicat? 

— Unde locuieşte? 

— Fii liniștit! Foarte departe de aici. Nu se poate compara cu tine! 

— Atunci, sunt de acord! 

Luă o foaie de hârtie şi începu să scrie și să facă scheme 
foarte complicate. Mama lui îi servi cu un lichior pe care îl 
preparase singură. Atmosfera era foarte veselă și Ariane fu 
fericită că venise şi Steve cu ea. Acesta știuse cum Să câștige 
bunăvoința băiatului și a mamei. Lucrară mult timp, apoi se 
hotărâră să plece. Băiatul îi conduse până la mașină, foarte 
încântat de această vizită. 

— Nu vrei să cinăm în oraș? 

— Aş vrea să gătesc ceva. Te simți în stare să încerci 
necunoscutul? 

— Cu plăcere! Ce pregăteşti? 

— E o surpriză, dar s-ar putea să nu-ţi placă! 

În acea dimineaţă, nici nu-i trecuse prin cap că ziua va fi 
atât de agreabilă! Încercă s-o ajute, dar tânăra femeie îl rugă 
să rămână pe scaun, fără să privească ce pregătește. Îi per- 
mise, în schimb, să pună tacâmurile. 

— Ariane, e picant! Spuse el când luă prima înghițitură. 
De unde o cunoşti pe bunica mea? 

— Poftim? Dar n-o cunosc... 

— Totuşi, reţeta ei de chili e un secret de familie, iar tu o 
faci la fel de bună ca ea. 

— Dar e reţeta mea! 

— Exagerezi! Cum se face că nu mi-ai spus niciodată că 
știi să gătești mâncarea mea preaferată? 

— Mă flatezi! Mi-era teamă că n-o să-ţi placă! 

— Cum se poate? De acum încolo mă voi gândi de două 
ori înainte să te invit să mâncăm la restaurant. 

— Dar nu-mi place ideea să fiu bucătăreasă în fiecare seară. . . 

— Glumeam, Ariane! 

Izbucniră în râs și toată tensiunea dintre ei dispăru. Era 
aceeași atmosferă destinsă de acum trei luni, când cinaseră 
pentru prima oară împreună. 

— Steve, gustă asta! Am făcut chiar şi cafea mexicană! 

Ea îi dădu o cană din care se răspândea o aromă plăcută. 

— N-am mai pregătit de ani de zile. Sper să fie bună. 

— Mmm...Nimic mai bun după o mâncare 
condimentată! 

Steve, fascinat, nu reușea să-și ia privirile de la Ariane 
care ţinea cana cu două mâini, ca un copil. Buzele ei 
senzuale îi aminteau de singura noapte petrecută 
împreună. 

— Vrei să plantezi arbuşti în apropierea găurii 
unsprezece? 

— Da, în sfârșit... 

— E aceeași schemă pe care mi-ai arătat-o marţi? 

— Ce memorie ai! Ne-am uitat cu multă atenţie peste ea 
atunci. 

Bărbatul încerca să-și recapete stăpânirea de sine, căci 
Ariane luase un ton profesional și el trebuia să se prefacă 
din nou. 

— E un copac care incomodează în apropierea găurii 
unsprezece. Mă gândeam să-l tăiem, dar trebuie să plantăm ceva 
pentru a avea măcar puţină verdeață. Nu sunt prea sigur... 

— Steve Elliot nu e sigur! 

— Sedus mai degrabă! Ascultă-mă bine, doamnă! N-am 
venit să vorbim despre terenul de golf, ci pentru că voiam 
să te văd! 

— Dar m-ai fi văzut mâine dimineaţă! 

— Domani! Domani!... era prea departe, iar eu voiam 
să-l cunosc pe Rudolfo și cactușii lui. 

— Ştii, prima dată când a venit la Shooting Star, nici nu 
putea să ţină crosa în mână, iar acum e cel mai bun dintre 
copiii defavorizaţi. 

— Te adoră! 

— Şi eu pe el! 

— Ştiu pe cineva care ti-ar plăcea foarte mult dacă l-ai 
cunoaște. 

— Pe cine? 

— Pe nepotul meu, despre care i-am vorbit lui Rudolfo. 
Se numeşte Gilbert, dar nu-i place deloc să i se spună astfel. 
Trebuie să-l strigi Gill. 

— Atunci, îi voi spune Gill. 

— Vrei să-l cunosti? 

— Cum? 

— Aș vrea să te prezint familiei mele. .. în acest week-end. 
Am putea pleca devreme, de dimineaţă... 

Își tinu răsuflarea, așteptând răspunsul ei. 

— Crezi că putem să lăsăm nerezolvată această problemă 
de pe viitorul teren de golf? răspunse ea, ascunzându-și 
tulburarea. 

— Pune cana undeva și vino aici. Am impresia neplăcută 
că-ți baţi joc de mine. 

— Nu-i adevărat! 

O trase spre el și-i puse capul pe umărul lui. 

— Ce spui, vii cu mine? 

— Chiar dacă râd de tine? 

— O să regreti că nu mi-ai răspuns. 

— Şi care va fi pedeapsa? 

Fl îi atinse gura cu buzele lui. O înlănţui cu braţele și 
sărutul lui de licean se transformă într-unul de bărbat 
pasional. Tânăra femeie îi înconjură gâtul cu braţele și se 
rugă să continue. Simţea forța corpului lui puternic lipit de 
al ei și se întrebă cum putuse să trăiască toate aceste luni 
fără să-l atingă. 

Ea îi mângâie faţa cu o mână nerăbdătoare, punând 
capăt acestui sărut care îi ducea din ce în ce mai departe pe 
culmile plăcerii reţinute atât timp. ÎL sărută pe obraz, apoi 
mâinile ei coborâră pe pieptul lui musculos apreciind 
desenul ferm al mușchilor. 

— Ariane! 

Ea simţea bătaia sacadată a inimii lui care lovea să-i 
spargă pieptul și această dovadă de dragoste îi dădea curaj. 
Se apropie cu buzele de pielea lui caldă și depuse zeci de 
săruturi fierbinţi care-l făcură să-și piardă orice control. 

Steve, impresionat de naturaletea Arianei, era atât de 
emoţionat de mângâierile ei încât avea impresia că nicio- 
dată n-a iubit-o mai mult ca acum. Purtat de dorință, fu gata 

să se ridice și s-o ia pe sus pentru a o duce în dormitor. În 
ultima clipă, reuși să se abțină pentru că nu voia s-o sperie. 
De aceea se apropie lin de ea, o mângâie ușor pe șolduri, îi 
înconjură talia delicată și o tinu astfel câtva timp. Apoi îi 
descheie hainele și foarte repede tânăra femeie rămase 
goală în braţele lui. 

Tremurând, se lăsară purtaţi de un uragan care-i apropia fără 
să-i poată rezista. Bărbatul o sărută îndelung în timp ce corpul 
i se transforma într-un cărbune încins pe altarul dragostei. 

— Steve! 

O ridică în braţe și o duse în dormitor. Patul moale era 
un port binefăcător pentru cei doi naufragiaţi. Săruturile lui 
Steve deveniră din ce în ce mai îndrăzneţe, în timp ce 
Ariane începu să scoată mici gemete senzuale. Mâinile lui 
Steve erau la fel de fine ca mătasea. 

— Iubeşte-mă, Steve... 

Se lipi de el cu pasiune, iar bărbatul îi răspunse cu 
aceeași frenezie. 

Orientaţi de o sete nemaipomenită de iubire, atinseră 
împreună culmi neștiute ale extazului. Fiecare voia ca 
celălalt să se simtă bine și amândoi ar fi vrut ca această 
noapte să nu se mai termine. 

Câtva timp după momentul suprem, se priviră adânc în 
ochi și înţeleseră că se iubesc. 





Capitolul 3 


A doua zi dimineaţă, un buchet mare de trandafiri o 
aştepta pe măsuţa care fusese adusă în biroul lui Steve spe- 
cial pentru ea. Îi era puţin rușine că cedase atât de ușor 
noaptea trecută, dar această atenţie delicată din partea lui o 
asigură că nu făcuse rău. Lângă buchet găsi un bilet: „Poate 
cafeaua mexicană a fost de vină, dar aș prefera să fi fost eu 
vinovatul. Te sărut cu dragoste. Steve.” 

Era singurul vinovat! Nici un bărbat n-o mai iubise ca el. 
Senzatii atât de puternice ca flăcările o luară cu asalt încât 
trebui să se așeze. Reuși să citească un mesaj care era tot pe 
măsuţă: „ Mă întorc imediat după ce se termină reuniunea. 
Bagajele mele sunt gata. Ale tale?” 

— Cum te simţi în această dimineaţă? 

Tânăra femeie tresări la auzul vocii lui Steve și ridică 
privirea. Bărbatul îi zâmbea cu dragoste. 

— Imi voi face bagajele mai târziu! 
— Nu uita reţeta de chili! Vreau s-o vadă și bunica. 
— Promit! 

Fu primul lucru despre care vorbi când ajunseră la 
bunicii lui. 

— E foarte important! îi spuse el Arianei care nu era 
convinsă. 

Bătrâna doamnă era în bucătărie, aplecată deasupra unei 
oale care fierbea. 

— Steve! Ai venit mai devreme. E o minune! 

ÎL sărută şi fără să aștepte ca acesta să facă prezentările, o 
luă de mână și o invită să se aşeze pe un fotoliu din lemn 
alb. 

— Acest băiat ar fi fost în stare să întârzie chiar și la nunta 
lui! Din păcate, mă îndoiesc că e atât de deștept încât să se 
însoare! 

Apoi puse o mână pe umărul Arianei. 

— Bunico, Ariane a adus ceva care s-ar putea să te intereseze. 

— Adu-mi, te rog, ochelarii! Sunt lângă cuptor, nu-i vezi? 

— Vrei să-i fierbi? Ai descoperit un nou ingredient? 

— Acest copil e chiar obraznic! îi spuse Rosa Arianei, 
făcându-i cu ochiul. Cu toate acestea, ne-am hotărât să-l 
păstrăm. Ştii, sunt foarte fericită că te-am cunoscut. 

Continuă în șoaptă: 

— Ştii, din primăvară vorbește numai despre tine. Fi, 
Steve, unde sunt ochelarii mei? 

— Ia te uită... erau pe masa de călcat! 

— Să vedem. 

Citi reţeta cu interesul unei bucătărese pricepute. 

— Unde ai găsit asta? 

— O am de la Ariane! 

— E ciudat. E exact reţeta pe care o știu eu. 

Se întoarse spre Ariane cu un aer complice. 

— Să fii atentă când prepari această reţetă. După nuntă, 
era să ne despărțim din cauza acestei rețete. 

— Ştiam eu că e aceeași! strigă Steve cu bucurie. 

O sărută cu foc pe obraz pe bunica lui. 

— Ce-i cu acest zgomot? 

Un bărbat în vârstă apăru în pragul ușii. 

— Nu-i da atenţie, îi spuse Rosa Arianei, e convins că 
Steve vrea în sfârșit să-şi întemeieze o familie. 

— V-a cerut în căsătorie până acum? întrebă bătrânul cu o 
voce puternică. 

Ariane dădu din cap în semn că nu și se pregătea să-i dea 
o lungă explicaţie, dar n-avu timp. 

— Hm! N-are bun-simt! 

— Ariane, ţi-l prezint pe bunicul meu. 

— Încântată de cunoștință, domnule Elliot! Steve mi-a 
vorbit foarte mult despre bunicii lui. 

— Nu mă îndoiesc de asta, spuse Rosa luând mâna 
soţului ei. 

— Ştii că acești doi copii care sunt acum în faţa ta 
construiesc machete până în zori: avioane, mașini... 

— Rosa, dezvălui chiar toate secretele de familie! N-ai nici 
un respect pentru lucrurile sacre. Vrei ca această frumoasă 
tânără să știe tot despre noi? 

— Cred că merită, e prima dată când Steve ne prezintă o 
tânără. 

Ruşinat ca un copil, Steve roși tot. 

— Rosa, oprește-te... Nu vezi că nepotul nostru se 
rușinează? 

— Cu ce te ocupi? 

— Ah, Phillip! Ai apărut! Ne faci o cafea? 

— Dar e proaspătă, Rosa? 

— Ce întrebare prostească! În sfârșit! Bărbaţii sunt 
complicati câteodată... Pune cafeaua, Phillip! 

Ariane vru să se ridice. 

— Stai jos, Ariane. Priveşte spre nord. Acolo e casa lui 
Phillip. 

— La ce oră vin John și Lucy? 

— Steve, dacă tatăl tău va ști că eşti aici, nu va veni nici 
măcar să te salute, spuse Phillip pe un ton neutru. 

Ariane îi observa pe toţi cu o curiozitate vie. Avu impresia 
că glumește, dar nu era sigură. 

— Nu te îngrijora, Ariane! Noi avem un umor mai special, dar 
te vei obişnui repede. Iar Phillip glumește fără să zâmbească.. . 

Cele două femei izbucniră în râs când văzură expresia 
nemulțumită a bărbatului. 

Aroma puternică a cafelei se răspândi repede în 
bucătărie. Jenny, soţia lui Phillip, veni și ea și se așeză lângă 
soțul ei. Apoi apăru John, fratele lui Steve, împreună cu 
fratele lor mai mic, Gilbert, pe care Ariane îl numi doar Gill. 
Tânăra femeie fu prezentată tatălui lui Steve, John- Joseph, 
și mamei lui vitrege, Lucy. Spre marea ușurare a Arianei, o 
mare parte dintre membrii familiei erau în vacanţă. N-ar fi 
putut să rețină atâtea nume! 

Fiecare vorbea, râdea, chiar se certa cu ceilalți, într-o 
atmosferă foarte primitoare. Ariane nu cunoscuse până 
acum plăcerile pe care ţi le poate aduce o familie 
numeroasă și era fericită să fie în mijlocul acestei cete 
gălăgioase. Masa pregătită de Rosa era foarte bună și toți 
mâncară cu plăcere, lăudând-o. După ce luă și ultima 
înghițitură, merse în bucătărie unde se aflau deja Rosa și 
Lucy şi pregătiră împreună paharele cu tequila. 

— Vreau să închin un pahar pentru tânăra noastră 
invitată: fie ca fericirea ei să dureze toată viaţa! 

Toată lumea ridică paharul spre marea mirare a Arianei, 
care nu se aştepta la o astfel de primire călduroasă. Bău o 
gură de tequila, străduindu-se să nu tușească, dar ochii i se 
umplură de lacrimi. 

După ce terminară, se ridicară toți și strânseră masa. 


VALURILE PASIUNII 123 





— Nu vrei să ne plimbăm puţin? Tin neapărat să-ți arăt ceva. 

— Cu plăcere. 

Făcură câţiva apași în parcul plin de arbuști și de 
trandafiri. Casele membrilor familiei erau construite la 
distanţe aproape egale și formau un ansamblu armonios. 

— Ce voiai să-mi arăţi? 

— E aici, în spatele copacilor. 

Mai merseră puţin și descoperiră o căsuță din lemn 
construită cu imaginaţie. 

— Tu ai făcut-o? 

— Da, ţin foarte mult la ea. 

Intrară și văzură că bagajele lor erau deja acolo, aşezate 
în faţa șemineului. 

— Când ai făcut focul? 

— L-am rugat pe Gill să-l facă. Era foarte bucuros că poate 
să facă ceva pentru tine; deja te place mult. 

— Să nu uiţi să-i dai sfaturile de la Rudolfo despre cactuși. 

— l-am spus că ai tu ceva pentru el. 

— E un copil adorabil. 

— Şi tu ești. Familia te-a adoptat! 

— Mai puţin unchiul tău, Phillip. 

— E puţin mai morocănos, dar o să vezi că poate să fie și 
fermecător. 

— Bunica ta chiar spunea adevărul? Nu râde niciodată? 

— Eu l-am văzut zâmbind. 

Ea aşteptă o explicaţie, dar acesta nu apăru. 

— Cu ce ocazie? 

— Când face o afacere foarte bună. 

— Mai e încă în afaceri? 

— Va rămâne până când va muri. Cel puţin el aşa spune, 
iar eu tind să-l cred. 

Luară loc pe scaune în jurul vetrei și discutară până 
noaptea târziu. Pe la ora două, Ariane, deşi se simţea 
obosită, nu îndrăznea să spună acest lucru. O rușine inex- 
plicabilă o împiedica. Petrecuseră deja o noapte împreună 
şi se întreba ce se va întâmpla mai departe. Dar, cu cât tre- 
cea timpul, cu atât era mai relaxată. Steve făcu patul mare și 
vechi, dar impunător. Tânăra femeie se duse în mica sală de 
baie unde stătu câtva timp. Cuvintele Rosei o puseseră pe 
gânduri. 

Era prima oară când Steve aducea o femeie aici. Cum 
trebuia să interpreteze acest lucru? Se simțea măgulită și 
neliniștită în același timp. În sfârșit, se hotări să se întoarcă 
şi să intre în patul îngheţat. Steve o luă în braţe s-o 
încălzească. Schimbară câteva săruturi care se transformară 
într-o pasiune fără cuvinte. Oare o va iubi mult timp de aici 
încolo, fără s-o ceară în căsătorie? Întrebarea rămase fără 
răspuns, căci adormi legănată de braţele bărbatului pe 
care-l iubea. 


e E 

Foarte de dimineaţă, se ridică din pat fără să-l trezească 
pe Steve care doarmea ca un prunc. 

Făcu repede un duș, își luă pe ea un pulover gros și o 
pereche de blugi, apoi ieși. Voia să facă o plimbare în parc. 
Un deluşor acoperea valea unui râu. În apropiere galopau 
niște cai pe iarba udă a dimineţii. Noaptea trecută Steve îi 
povestise despre dragostea pentru cai a fratelui lui și a lui 
Gill. Trase concluzia că în vale se află casa lor. 

Când se întoarse la cabană, văzu că partenerul ei încă 
dormea și se hotărî să pregătească micul dejun. Când simţi 
aroma cafelei aburinde, bărbatul deschise ochii. 

— Ce idee bună! spuse el și sări jos din pat. 

— Sper că ţi-e foame, am pregătit ouă cu şuncă. 

— Întotdeauna mi-e foame! Patul e cald încă, îi spuse el 
la ureche. 

— Treci la masă! 

Se hotărâse să aplice metodele Rosei, care i se păruseră 
foarte eficace. 

— Bine, doamnă! Ştiam eu că-i o idee rea să te prezint bunicii! 

— Teoriile ei mi se par chiar interesante. 

— Poate, dar nu trebuia să le adopti atât de repede! 

— E dovedit științific că anumite lucruri nu se învaţă 
decât dacă le aplici în practică. 

Serviră micul dejun glumind unul pe seama celuilalt şi se 
amuzară ca doi adolescenţi. Apoi spălară vasele împreună. 
Ariane își strânse lucrurile și se pregătea să facă patul când 
Steve o opri. 

— Lasă-mă pe mine. ÎI fac eu. 

— ÎL termin într-un minut. 

— ÎI facem mai repede dacă te ajut. 

— E adevărat că totul e mai ușor dacă ești în doi. 

O luă în brate. 

— Ce vorbe frumoase! Şi dacă am aplica teoria în 
practică? 

— Dar, Steve! Credeam că trebuie să aranjăm repede 
Casa. 

— Greșit! Avem tot timpul. 

Cu un gest viclean și neașteptat, Ariane fugi din braţele 
lui şi aruncă spre el o pernă. 

— lată ce păţesc cei care nu ştiu ce vor! 

Fl îi trimise perna înapoi. 

— N-ai nimerit, dragul meu! 

Alergară în jurul patului punând din când mâna pe câte 
o pernă şi aruncând-o în celălalt. 

— Ariane, ar trebui să ne jucăm așa la birou! Ne-am mai 
relaxa şi noi! 

El se opri puţin și se adresă cuiva care ar fi putut să fie 
ascuns pe undeva prin cameră. 

— Crede că a câștigat, dar nu știe ce-o așteaptă. 

Se aplecă brusc tocmai când Ariane fugea spre el. 
Atunci se ridică și o prinse în braţe când se aştepta mai 
putin. 

— Acum ce mai spui? Renunţi? 

— Niciodată! 

O strânse atât de tare în braţe că nu se mai putu mișca. 

— Eşti sigură? 

— Mai bine mor! 

Tânăra femeie știa că el câștigase pentru că era mai 
puternic, dar senzațiile care o încercau când stătea lipită de 
corpul lui erau atât de puternice încât nu voia decât să 
prelungească această clipă. 

— Eşti la mâna mea, Ariane, iar eu nu tolerez revolta, îi 
spuse el, mângâind-o pe spate. De altfel, acesta nu e decât 
începutul! 

Încercă în zadar să se elibereze. Mâinile lui Steve 
alunecară pe corpul ei și-i atinseră ușor sânii. 

— Steve. 

— Te predai? 

— Nu! 

Strânsoarea lui slăbi. Își apropie buzele de gura ei și o 
purtă în brațe până la pat, pe care se întinseră dintr-o 
singură mișcare. Steve o ţinea și acum prizonieră. 

— Nu e prea târziu să te predai. 

Îi atinse ceafa, atât de ușor că Ariane să dădu bătută de 
bunăvoie. 

— Te predai? 

Dar ea râdea prea tare să-i mai răspundă lui Steve. Acesta 
își schimbă strategia. Săruturile lui deveniră mai tandre și 
mai voluptuoase, gesturile lui din ce în ce mai senzuale. 

— Steve, te rog! abia reuși ea să spună. 

Simţi că el se mișca ușor și deschise ochii. Era complet 
gol și se lipi de corpul ei. O trase mai aproape. Răsuflările 
lor se amestecau, iar Ariane îi răspunse cu pasiune la sărut. 
Se iubiră cu ardoare. 

După ce cunoscură bucuria de a împărtăși aceleași 
dorinţe, Steve îi zâmbi tandru şi dădu la o parte o şuviţă de 
pe fața iubitei lui. 

— Acum te predai? 

— Da, dar cine e prizonier acum? 

— Exagerezi! 

Încercă să se ridice, dar, de această dată, Ariane era cea 
care nu-l lăsă. 

Fl se strâmbă puţin şi abandonă orice luptă. 

— Vreau să câștig și eu o dată! 

Drept răspuns, ea îl acoperi cu pătura şi se refugie în 
baie. 


xok k 


Când fură gata, se duseră la părinţii lui Steve, care îi 
aşteptau. Acolo urcară pe cai și plecară spre Gill. Steve îi 
povestise Arianei că-și pierduse mama cu câţiva ani în 
urmă, iar tatăl lui se recăsătorise cu o femeie mai tânără, 
fermecătoare, Lucy. Amândoi își iubeau singurul fiu și se 
înțelegeau perfect. 

Gill îi aştepta, bucuros să-i vadă venind. O duse pe 
Ariane în staulul cailor şi-i arătă cu ce grijă se ocupa de ei. 
Mica lui grădină nu era atât de reușită ca cea a lui Rudolfo 
și când îi arătă scrisoarea cu sfaturi, acesta începu să scoată 
strigăte de bucurie. 

— Îmi dă exact sfaturile de care aveam mai mare nevoie! 
Îţi promit că atunci când vei mai veni în vizită, grădina mea 
va fi la fel de frumoasă ca a lui. Mulţumește-i din partea 
mea! 

Lucy, mama lui Gill, pregătise un picnic și merseră 
împreună în parc. Toată lumea se simţi bine. Hotărâră 
apoi ca toată lumea să se vadă la Rosa și Jacob pentru 
cină. 

După picnic, Ariane și Steve făcură o plimbare pe cai 
împreună cu Gill, care nu mai putea de bucurie. 

— Nici nu mai pot să merg, îi mărturisi Ariane Rosei la 
cină. Nu sunt obișnuită să călăresc și îmi simt picioarele 
moi! 

— Nu te neliniști! Bunica are o alifie fantastică! 

— Da, Steve îţi va spune cum se aplică. Vă las flaconul. 

— Vă mulţumesc foarte mult. 

Phillip nu veni la cină și, fără să ştie de ce, Ariane se 
simţi ușurată. Totuşi, conversaţia se învârtea în jurul 
uneia dintre cele mai reușite realizări ale lui. Se specia- 
lizase în răscumpărarea terenurilor ale căror proprietari 
nu plăteau impozitele și el controla toate bunurile familiei. 

Intuiţia Arianei îi spuse că Phillip era acela care 
intervenise ca terenul bunicului ei să nu poată fi irigat, 
ceea ce împiedicase ca turma lui să se mărească. Un sen- 
timent de nemulțumire o cuprinse. Din fericire, nimeni 
nu observă nimic. Când veni clipa despărțirii, își dădu seama 
că e chiar veselă. O dată instalată în mașină, se întoarse spre 
Steve și-l întrebă: 

— Phillip, fratele bunicului tău, deţine un procent mare 
în Apache-Feather? 

— Da, de ce? 

— Simplă curiozitate. E un om de faceri de temut și acum 
înțeleg, de ce. 

— De temut, da! Și eficient. M-a salvat de multe ori de la 
ruină. 

— Ţi-a dat sfaturi? 

— Şi sfaturi, și împrumut. Îi datorez multe. 

— Ţii mult la el? 

— Se vede? Totuși, ne certăm de multe ori. 

— Da, dar se vede că vă unesc legături puternice. Ţi s-a 
întâmplat să nu fii de acord cu el? 

— Ce întrebare curioasă! 

— Ştiu, dar mi-ar plăcea să-mi răspunzi. 

— Tot ce pot să-ţi spun e că a pus întotdeauna pe primul 
plan interesele familiei. Știu că nu-ți place faptul că deţine 
o parte din Apache-Feather... 

— Mă deranjează putin. 

— Noi toţi îl admirăm. N-ai nici un motiv să... 

— Nu şi Rosa! 

— Rosa e altfel. Ea e în fruntea familiei, nu bunicul, dar 
Phillip nu vrea să accepte asta. 

— Nici nu mă miră! 

Cât aş vrea să fiu Rosa! Să fiu atât de puternică! Ariane își 
dădu în sfârșit seama ce o împinsese să-l ajute pe Steve să 
facă planurile pentru club. Avea pământ, o casă și o afacere. 
lată ce admira la un bărbat! Continua tradiţia familiei... 
Voia să-şi alăture talentul celui al lui Steve și să creeze ceva 
concret, durabil şi frumos! 

Un sentiment de exaltare o învălui. Voia Apache-Feather 
doar pentru ea! Va reuși cumva să-l convingă pe Steve și pe 
ceilalți din familie să-i dea înapoi terenul, visul bunicului ei. 





Capitolul 9 


— Nu ţi-am povestit totul, Karen! 

— Cum, mai este ceva? 

Cele două prietene discutau de mai mult de o oră la o 
ceașcă de cafea. 

— Sunt îndrăgostită de el! 

— Dar e minunat! 

— Desigur, dar nu pot să mă împiedic să mă simt 
vinovată. 

— De ce? Pentru că iubești? 

— Nu, mai degrabă pentru că am o dorinţă foarte 
puternică să ne căsătorim... 

— Vorbeşti serios? 

— Oricum, nu mă va cere niciodată în căsătorie... Crede 
că, pentru mine, căsătoria este o oroare. 

— Şi chiar așa a fost mult timp!... De ce nu-i spui că ţi-ai 
schimbat părerea? 

— Nu pot să fac așa ceva! 

— Şi de ce nu? 

— Fl nu mi-a zis nimic, doar bunica lui a spus câteva 
cuvinte despre acest lucru. Dar mai e o problemă și mai 
gravă. Nu știu foarte bine dacă vreau să mă căsătoresc din 
dragoste sau ca să ajung proprietara lui Apache-Feather. 

— Lucrurile nu sunt niciodată foarte simple, Ariane. Dacă 
îti dorești într-adevăr să fii soţia lui, Apache-Feather nu va 
mai avea atât de multă importanță. 

— Aşa crezi? Eu nu sunt sigură de nimic. Nu l-am mai 
văzut de două săptămâni, este plecat în deplasare. După ce 
se va întoarce, va trebui să stau de vorbă cu el... 

— De ce? Este normal să-ți dorești Apache-Feather, poate 
ar fi mai bine să știi ce-ţi dorești. 

— Şi-a dat seama că mă preocupă ceva, cu toate că nu vor- 
bim decât despre probleme profesionale, se străduieşte să 
evite orice alt subiect. 

— Cred că-ţi faci prea multe griji. 

— N-ar fi mai bine să pregătesc ceva de mâncare? Mi-e 
foarte foame! 

— Eu aud un zgomot ciudat! 

— E soneria noului meu telefon! Fug să răspund; ia tu 
șunca din frigider, mă întorc imediat. 

— Steve! Te-ai întors? Felicitări! Nu ştiam că vreţi ca 
Larine să facă parte din marele turneu de golf! Meriti o 
medalie! E perfect. ..sunt sigură că turneul feminin va fi o 
reușită. Bine. La revedere! 

— Ariane, vreau să știu totul, spuse Karen cu nerăbdare. 

— Este în California, nu știe când se va întoarce, iar 
Larine va fi gazda marelui turneu de golf. 

— Grozav! Şi tu nu ştiai nimic? 

— A fost chiar o surpriză! 

— Bravo, Ariane, acum este timpul să-i arăţi cât ești de 
talentată! 
— Nu mi-a vorbit despre acest turneu! De obicei îmi 
vorbeşte despre toate proiectele, ceea ce înseamnă că acest 
proiect nu mă privește personal și că n-ar vrea să particip. 

— Se poate, Ariane! Ray îmi ascunde anumite lucruri 
chiar după atâţia ani de căsătorie! Nu-mi vorbește înainte 
despre lucrurile care ar putea să-mi facă plăcere! 

— Poate că ai dreptate... 


e 


Karen își anulă lecţia din ziua următoare ca să poată să-l 
întâlnească pe soţul ei, iar Ariane profită de libertate ca să 
se ducă la birou. Spre marea ei surprindere, acolo îl întâlni 
pe unchiul Philip. Prezenţa lui o făcea nervoasă şi reuşi cu 
greutate să se concentreze asupra a ceea ce avea de lucru. 
În timp ce-și aranja documentele, el veni să-i vorbească. 

— Vreţi să vă ocupati de Apache-Feather în absenţa lui 
Steve? 

— Nu știu despre ce vorbiti! El mi-a telefonat ieri și nu 
mi-a spus nimic. 

Fără să-i răspundă, bărbatul ridică din umeri, ca şi cum 
ar fi vrut să-i spună: „accepţi sau nu”. Ştia că Philip era 
acţionarul majoritar, dar nu suporta prea bine amestecul lui 
și nici nu înţelegea tăcerea lui Steve. De ce nu-i propusese 
la telefon să-l înlocuiască? 

Își luă o săptămână de concediu de la Sun Fair, ca să 
poată să se dedice cu toată energia construcției lui Apache- 
Father. Cea mai mare parte a timpului îl petrecu pe șantier 
și constată, cu mare bucurie, că fuseseră aduse instalaţiile 
pentru irigaţii. Şeful şantierului o consulta permanent. Cu 
toate acestea, nu-i plăcea deloc să-l vadă pe Philip 
urmărindu-i fiecare mișcare. Acesta apărea pe şantier fără să 
anunţe şi-şi nota ceva într-un carneţel, nespunând un 
singur cuvânt... 

Vineri dimineaţă, Ariane sosi foarte devreme la Bold 
Corporation şi-l găsi pe Philip vorbind la telefon. Bărbatul 
își continuă conversaţia, fără măcar s-o salute. Ea nu se putu 
împiedica să asculte ce spunea. 

— Spune-i lui Jenny să folosească tot ce crede de cuviință. 
Laura va mai sta mult? Când va putea să înceapă? Fă în aşa 
fel încât să înceapă cât mai repede posibil... 

Fără să înțeleagă nimic din aceste frânturi de conver- 
saţie, plecă repede din birou, sperând că Philip va 
rămâne înăuntru toată ziua și că nu va veni la Apache- 
Feather. Din nefericire, la ora nouă era deja acolo dar, 
spre marea uimire a Arianei, se apropie de ea ca să-i facă 
un compliment. 

— Foarte bine, ceea ce aţi făcut ieri a fost excelent! 

— Despre ce vorbiti? 

— Inginerul voia să facă un lucru absurd! O gaură în 
vârful unei coline! Aţi făcut foarte bine că aţi refuzat, vă felic- 
it că n-aţi cedat! 

— Vă mulţumesc. 

— Nu aveţi de ce să-mi mulţumiţi! Aţi făcut o treabă bună, 
iar eu vă felicit. 

Chiar dacă nu fusese un compliment plin de graţie, 
Ariane fu foarte impresionată și suportă mult mai ușor 
prezenţa lui permanentă. 

Steve trebuia să se întoarcă peste două zile și Ariane îi 
aştepta întoarcerea cu nerăbdare. Muncise foarte mult, pe 
şantier lucrările avansaseră foarte bine, iar ea aştepta să 
împartă aceste succese cu el. Vineri seara se duse la 
cumpărături, având grijă să cumpere ceea ce știa că-i place 
lui. 

A doua zi dimineaţă, după o vizită rapidă la șantier, se 
duse la Bold Corporation. Aici o aștepta o surpriză. 
Secretara lui Steve nu era la birou și nici cei patru angajați 
nu se vedeau prin preajmă. Mai multe voci se auzeau din 
biroul lui Steve. Uimită, intră. O mulţime de persoane se 
uitau la televizor, unde se difuza un program prin cablu. 
Recunoscu imediat clubul „Larine”. Un sentiment de 
bucurie o invadă, terenul era minunat; ce mulțumire să știe 
că Steve putea să primească acolo un mare turneu feminin! 
Deodată, sângele îi îngheţă în vene: camera nu mai explora 

terenul de golf, ci se fixase pe un cuplu. Bărbatul o ţinea pe 
tânăra femeie de umeri; zâmbind, explica reporterilor că 
însoţitoarea lui, Laura Rogers, este de acum înainte respon- 
sabilă de Larine. Laura Rogers! Cea mai mare rivală a 
Arianei! Cea care a pus-o de atâtea ori în dificultate, 
jucătoarea plină de talent care câștigase atâtea turnee! Dar 
calităţile ei se opreau aici! Laura nu suporta înfrângerea, era 
în Stare să exercite cele mai puternice presiuni psihice 
asupra rivalelor ei ca să le facă să piardă şi Ariane fusese 
deseori victima ei. Cele două femei se evitaseră de foarte 
mult timp și acum Laura era pe ecran, protejată de braţul 
puternic al lui Steve, care îi oferea un roib magnific drept 
cadou de bun venit la club. Cuvintele lui Karen îi răsunară 
în minte: „Steve Elliot este un bărbat fermecător, dar și un 
mare seducător... se poartă foarte frumos și copleșeşte 
femeile care îl interesează cu multe cadouri alese cu 
grijă...” Apoi își aminti conversaţia lui Philip din ziua tre- 
cută... „Laura va rămâne multă vreme? Fă în așa fel încât să 
înceapă treaba cât mai repede posibil...” Prin urmare, ea 
era acolo cu el. Lucra cu Steve! 

Simţea durere în tot corpul, ca şi cum ar fi fost bătută: îi 
era ruşine că citise în faptul că era singura femeie pe care o 
prezentase familiei semnele unei pasiuni sincere... Nu era 
singura femeie din viața lui Steve! Dar de ce Laura Rogers? 
Nu mai rezistă, așa că ieși în tăcere din cameră și alergă spre 
stradă, străduindu-se să respire din nou. 

Când se întoarse, biroul lui Steve era gol, iar televizorul 
închis. Se așeză pe scaun și încercă să aranjeze nişte acte 
împrăștiate, dar se lăsă repede păgubașă. Puteau să mai 
aştepte... Îşi şterse repede lacrimile care-i curgeau pe 
obraji: nu voia să fie văzută în această stare! 

Laura Rogers! Nu câștigase niciodată în faţa Arianei, dar 
acum, ce revanșă! Luând maşinal o hârtie de pe birou, găsi 
o petală de trandafir, din cei oferiţi de Steve. Ce eșec! Ea 
primise un buchet de trandafiri, iar Laura un roib pursânge! 

Să mai rămână în birou i se păru imposibil. Ar fi mai bine 
să meargă pe șantier, unde poate cel puţin să respire un aer 
neatins de aceste trădări. Deodată, îi veni o idee 
nebunească. Se certase cu Steve pentru amplasarea uneia 
dintre găuri, dar până la urmă ajunsese la concluzia că ideea 
lui este mai bună, așa că se hotărâse să-i facă pe plac. Ei 
bine, acum va face exact așa cum vrusese la început. O 
discuţie rapidă cu șeful de șantier și problema fu rezolvată. 

Uşurată puţin de această mică răzbunare, se duse acasă 
şi se strădui să petreacă o duminică liniștită. Luni se 
întoarse la Sun Fair, îşi tinu cursurile și-și făcu înregistrările 
după programul stabilit. În ziua următoare, intră cu un pas 
foarte hotărât pe ușa firmei Bold Corporation. 

— Mă întorc la mine, mormăi Philip, trecând prin faţa 
secretarei. 

Nu o salută pe Ariane și trecu pe lângă ea fără s-o vadă. 

Ajunsă în birou, se așeză pe locul el, ignorând privirea 
lui Steve, care se apropie de ea. 

— Unchiul mi-a spus ceva ce n-am vrut să cred. 

— Da? Despre ce e vorba? întrebă Ariane, aruncându-i o 
privire rece. 

— Cred că știi foarte bine despre ce e vorba! 

— Am fost foarte ocupată! Poţi să-mi spui mai mult? 

— Aș fi vrut să vorbești cu mine înainte... 

— Acum vrei informaţii directe? 

— Da, în general vreau să fiu bine informat. 

— Închipuie-ţi că și eu vreau același lucru. 

— Despre ce vorbeşti? 

— Cred că știi foarte bine. 

Fl înaintă și puse pumnii pe birou. 

— Explică-mi de ce ai schimbat amplasamentul găurii. 

— Mi-am dat seama că te înșelai. 

— Poate că da, dar trebuia să vorbești cu mine mai întâi! 
Ştii cât ne costă această fantezie a ta? 

— Muncim pentru viitorul clubului, pentru succesul lui, 
nu pentru eşec! Este la fel de mult profitul tău ca și al 
meu! 

— Cum poti să vorbeşti despre profit, când i-ai pus pe 
muncitori la treabă o duminică întreagă? 

— Nu te neliniști, le voi plăti orele suplimentare. Spune-i 
scumpului tău unchi Philip că acest lucru nu-l va costa 
nimic în plus! 

— Dar e imposibil! Plec pentru câteva zile și când mă 
întorc, totul este transformat. 

— Câteva zile? Cu totul, trei săptămâni! 

— Te rog să nu te joci cu aceste cuvinte! 

— Nu e deloc greu să fii pretentios atunci când lipsești 
atât de mult timp... 

— Unchiul Philip mi-a spus c-ai lucrat foarte mult în 
această săptămână. 

— Ti-a spus și că a trebuit să-mi folosesc zilele de 
concediu ? 

— Nu cred că știa. 

— Nu contează. Te-ai gândit măcar un pic ce înseamnă să 
mă lași singură pe șantier? 

— Philip trebuia să ... 

— Să mă spioneze, nu? Să-mi urmărească fiecare pas 
și-apoi să te ţină la curent cu tot ce fac? 

— Nu i-am spus să facă așa ceva! 

— Nu vreau să ştiu ce i-ai spus să facă sau să nu facă. 
Rezultatul a fost că nu m-a părăsit o secundă, deși cred că 
n-am nevoie de nici un sfat în domeniul golfului! 

— Am oprit toate modificările pe care le aveai în plan. 

— Mi-ai lăsat responsabilitatea șantierului pentru atâta 
timp și am fost nevoită să hotărăsc de una singură care este 
direcţia de mers. 

— Nu vorbesc despre asta! 

— Gândește-te bine, Steve. Această gaură e mai bine 
aşezată așa cum am spus eu. 

— Atunci? De ce mi-ai dat dreptate? 

— Te înșelai de la început, dar am crezut că-ţi vei da 
seama la timp. 

— Să discutăm din nou, vei vedea că argumentele tale 
nu rezistă. 

— Desigur, în faţa unchiului Philip n-am nici un cuvânt de 
spus. 

— ÎI judeci greșit, Ariane, trebuie să-ți spun că te înșeli. 

— M-am înșelat în multe privinţe în ultimul timp. 

— Ce vrei să spui? 

— Scuză-mă, sunt ocupată. 

— Voi fi în biroul de jos dacă ai nevoie de mine. 

Ariane se strădui să lucreze cât mai bine și, când fu gata 
să se întoarcă la Sun Fair, era frântă de oboseală. Știa că-i 
datora o explicaţie lui Steve, hotărârea ei de a schimba locul 
găurii fusese stupidă, dar cum să se retragă acum? Cum să-i 
explice lui Steve că nu voia să-i reproșeze că a lăsat-o sin- 
gură? Cum să-i spună că puţin îi păsa de prezenţa unchiului 
Philip? Cum să-i mărturisească această gelozie, adevăratul 
motiv al comportamentului ei? 

EI nu-i vorbise despre Larine, cu atât mai puţin despre 
Laura Rogers, dar nici ea nu-i lăsase timpul s-o facă. Oare 
cum ar fi reacționat auzindu-l vorbind despre noua lui 
„recrută”? Ar fi rămas calmă și senină? Sau atunci toată 
disperarea ei ar fi izbucnit la suprafaţă? 

Ar fi bine să nu se mai întoarcă la Bold Corporation până 
vineri, va avea timp să se liniștească. Va trebui să-și schimbe 
atitudinea, poate chiar să-şi schimbe munca: va avea timp 
suficient să reflecteze la acest lucru. Divorțul ei, petrecut 

acum patru ani, o întristase, dar nu o distrusese; ştia ce 
înseamnă suferința şi cum trebuie să lupte împotriva ei. 
Niciodată nu-i va mărturisi lui Steve că i-a frânt inima. După 
ce se va încheia contractul cu Bold Corporation și se va ter- 
mina Apache-Feather, ceea ce este un fapt aproape împlinit, 
va face la fel cum a făcut în urmă cu patru ani: Ariane 
Randles va relua totul de la zero. Dacă își doreşte ca într-o 
zi să aibă propriul club de golf, va trebui să câștige banii 
necesari, mulţi bani, iar singurul mijloc ar fi să se întoarcă 
la viața competițională. Un antrenament serios, exerciții 
făcute zilnic, și va reuși să participe la turneul de la Larine. 
Barry este în stare să-i ia locul la Sun Fair, îşi va termina și 
programul de cursuri de la televiziune, îşi va îmbrăţișa 
„copiii” și va redeveni Ariane Randles, cea mai mare 
campioană de golf din Statele Unite! 





Capitolul 10 


Ariane se trezi devreme; nu dormise decât o oră sau 
două și ideea de a începe din nou munca i se părea insu- 
portabilă. Se pregătise toată noaptea pentru scena care era 
sigură că va urma. Dar gândurile ei nocturne i se păreau fără 
nici un sens în lumina dimineţii. E posibil să nu cedeze 
sentimentelor pe care le are pentru Steve? 

Sunt o persoană rațională și rezonabilă, își repeta ea, 
îndreptându-se spre oraș. Viaţa se schimbă și oamenii se 
schimbă. În acest caz, cineva s-a schimbat pentru Că așa a 
dorit, altcineva pentru că a fost forțat de împrejurări. 

Și la ce foloseşte raţiunea? Ariane găsise cândva în 
rațiune cel mai sigur sprijin, dar acest mod de gândire nu-i 
mai folosea acum împotriva valurilor nestăvilite ale pasiunii. 
Împotriva atitudinii pe care o avusese în trecut, nu se mai 
putea întoarce la indiferenţă. Încă era îndrăgostită de Steve 
Elliot. 

Din nefericire, erau prea puţine șanse să se înșele în 
privința sentimentelor pe care Steve le avea pentru Laura. 
Tot ceea ce aflase despre infidelităţile tânărului arhitect se 
dovedea adevărat. Nu avea nevoie de mai mult ca să-și dea 
seama că zvonurile sunt adevărate. Nu auzise aceste lucruri 
doar de la Karen, dar și de la membrii familiei Elliot. Cum 
poate un bărbat să facă stânga-mprejur atât de repede? Nu 
s-au scurs decât trei săptămâni de când a prezentat-o fami- 
liei lui! Putea înțelege că avea nevoie de o profesionistă 
pentru Larine, iar Laura era foarte potrivită, dar de cât timp 
o cunoaște? De ce nu i-a vorbit despre ea? Steve a avut la 
dispoziţie cinci luni ca să găsească persoana potrivită, iar 
Laura i-a cucerit inima. Era singura explicaţie logică a 
tăcerii lui și motivul pentru care acel reportaj fusese filmat 
cu ei doi. 


e E 


Bold Corporation părea în mare fierbere când ajunse 
acolo. Respiră adânc, trecu prin faţa biroului gol al 
secretarei și intră în birou, biroul ei sau ceea ce fusese 
biroul ei până în acea zi. Acum nu mai era decât o masă, cea 
a lui Steve, iar planurile lui Apache-Feather făcuseră loc 
unui imobil agăţat pe perete. 

Rămase nemișcată. Secretara lui Steve se grăbi spre ea. 

— Pot să vă explic? 

— Da... dar... 

— Domnul Elliot vă va primi în biroul lui de jos, în 
momentul în care o să sosească. 

— Înţeleg. 

— Scuzaţi-mă, dar trebuie să mă întorc în biroul meu. 

— Vă rog. 

Distrusă, Ariane se îndreptă spre noul ei loc de muncă. 
Aranjamentul era același, masa ei era acolo, planurile lui 
Apache-Feather erau pe perete, cele câteva obiecte familiare 
erau aşezate cu grijă, dar cealaltă masă era goală. Era 
îngrozitor! Nu mai lucra cu Steve! Totul în jurul ei se 
prăbușea, fără să poată să intervină sau să se opună. Mai 
mult ca niciodată, trebuia să se lupte să-și ducă la bun sfârșit 
planurile pe care le construise cu atâta grijă! Viaţa ei lua o 
nouă direcţie, nu era vorba despre un drum greșit. 

— M-am gândit că vei fi mai liniştită aici. 

— Oh! 

Tresări, recunoscând vocea lui Steve. 

— Da, este foarte bine. 

— Ştiu cât de mult te deranjează unchiul meu, astfel nu 
vei fi nevoită să-l mai vezi. 

— Oricum, prefer să lucrez singură! 

— Trebuie să urc! Totul este bine? N-au uitat nimic? 

— Nu te neliniști, nu vreau să fiu o povară pentru tine! 

— În ceea ce mă privește, n-ai fost niciodată un subiet de 
neliniște. 

— Să fie oare un compliment? 

— De ce-mi vorbeşti așa? Vom vorbi din nou despre 
modificările pe care le-ai cerut, dar... 

Sună interfonul;, era secretara care îl chema pe Steve. 

— Cred că trebuie să urci! 

— În sfârșit, după ce-o să termin, mă voi întoarce. 

Ariane termină repede ce avea de făcut și părăsi Bold 
Corporation înainte ca Steve să aibă timp să coboare. 


xok k 


— Karen, mulțumesc pentru că ti-ai făcut timp să vorbeşti 
cu mine. 

— Așa fac prietenele, nu-i așa? De ce nu mi-ai spus mai de 
mult? 

— Am sperat că se va întâmpla ceva. Și... în sfârșit... 
înţelegi? Sunt atât de obosită la ideea de a relua 
competiţiile... este atât de greu... dar am nevoie de acești 
bani şi va trebui să mă întorc la competiţii pentru că este 
răspunsul la toate problemele mele. Nu vreau să mai lucrez 
cu Steve, cum aș putea după ceea ce s-a întâmplat? M-a alun- 
gat din biroul lui! Avea un pretex destul de bun, dar nu mai 
contează! 

— Cred că ar trebui să stai de vorbă cu el. 

— Despre ce? 

— Despre relaţia lui cu Laura Rogers. 

— Dar, Karen! Nu mă asculti! Nu despre asta vorbesc! 

— Ba te ascult! Te înșeli! Steve nu trădează oamenii în 
acest fel, el este cinstit şi sincer. 

— N-a fost cu mine! Știu că am exagerat în ceea ce-l 
priveşte, dar tot continuu să cred că n-a fost loial. 

— Nu pot să cred acest lucru; oricum, trebuie să ai o 
explicaţie cu el și cu cât mai repede, cu atât mai bine. 

— De dimineaţă mă simţeam pregătită, dar el nu avea 
timp; acum nu mai sunt atât de furioasă și mi-e teamă că o 
să par ridicolă. 

— Vorbeşte cu el! Înfurie-te, dacă vrei, dar vorbeşte 
cu el! 

— Cred că vreau să-ţi urmez sfatul... Ai dreptate, trebuie 
să se termine această situaţie! Îi voi da un telefon chiar 
acum. 

Fl păru încântat s-o audă și-și exprimă nemulţumirea că 
nu avusese timp să lucreze cu ea de dimineaţă. O invită să 
cineze împreună la restaurant și insistă să vină s-o ia de 
acasă. Ariane folosi prezenţa ei la Karen ca să refuze și să 
vină cu mașina proprie. 


Xok k 


Ajunseră în același timp la Salvador Arnijo. 

— Am încercat să te întâlnesc după-amiază dar nu erai 
nici acasă, nici la Sun Fair. Voiam neapărat să te invit la cină. 
Avem ceva de sărbătorit în această seară. 

— Despre ce e vorba? 

— Avem toate aprobările pentru construcţia lui Apache- 
Feather! E minunat, nu vom mai avea nici o grijă! 

— Această muncă îmi va lipsi. 

— Este departe de a fi gata, dimpotrivă! Greutățile acum 
încep! Totul trebuie supravegheat cu mare grijă! 

— Printre altele,voiam să-ţi vorbesc. 

— Printre altele? 

— Îţi amintesc termenii acordului nostru: te voi ajuta să 
faci planurile și atât! M-am hotărât să reiau competiţiile. 

Steve rămase încremenit. Vorbele Arianei îi ajungeau în 
inimă ca niște cuțite de oțel. 

— De ce? reuși el să întrebe, cu greutate. 

— Este foarte simplu. M-am hotărât să-mi realizez visul, 
vreau să-mi construiesc un club de golf şi, pe moment, n-am 
mijloacele necesare. Cred că mă voi putea înscrie fără nici o 
problemă la turneul din Larine. 

— Când ai luat această hotărâre? 

Ariane se simţi obligată să-i dea un răspuns, dar cel la 
care se gândea nu era unul tocmai potrivit. Nici nu se punea 
problema să-i vorbească despre Laura! Ce să facă? Încercă să 
evite un răspuns prea clar. 

— Am început să mă gândesc la acest lucru marți și m-am 
hotărât ieri seară. 

— Marţi? Ziua în care ne-am certat? Din cauza acelei găuri 
nenorocite. .. 

— Nu, nu din această cauză... 

— Voiam, de altfel, să-ţi spun că m-am gândit și mi-am dat 
seama că aveai dreptate. 

— Nu contează, Steve, vreau să am propriul meu club! 

Steve era dezorientat și nefericit. Ce să-i spună? Cum s-o 
facă să renunţe la această idee? Cum s-o reţină aici? Cum ar 
putea să reacționeze, astfel încât să nu-i aducă aminte de ati- 
tudinea lui Glen? Nu contează ce argumente poate să 
folosească, o să rămână cu impresia că el se opune realizării 
proiectului ei. Cumpărându-i terenul, îi furase viitorul. 

Dar mai exista o soluţie... Poate s-o roage să-l ajute să 
termine Apache-Feather, s-o convingă că nu se poate des- 
curca singur. Ar fi inutil: orice ar face, ea va avea tot timpul 
sentimentul că este prinsă într-o capcană. 

— Eşti sigură de ceea ce vrei să faci? 

— Da, vreau să-mi realizez visul! Am început deja antre- 
namentele, e o sală de sport foarte bună la Sun Fair, acolo 
pot să ridic greutăţi. 

— N-ar trebui, e foarte solicitant pentru încheietura 
pumnului. 

— Au trecut mai mult de doi ani de când am avut-o 
fracturată. 

— Dar poate să-ți facă rău, articulațiile rămân fragile după 
o fractură. 

— Sunt impresionată de grija ta. 

— Te rog! Sincer, nu vreau să ți se întâmple ceva 
neplăcut. 

— Singurul lucru pe care l-aş regreta ar fi să nu pot să-mi 
îndeplinesc singura dorință pe care o am. 

— Dar de ce ai luat această hotărâre atât de neașteptată? 
Nu înțeleg! 

— Steve, de la cincisprezece ani vreau să-mi întemeiez 
propriul club de golf. 

— Vei rămâne în Albuquerque? 

— Ştii foarte bine ce înseamnă să fii în turneu! 

Chelnerița le aduse cafeaua, pe care o băură în tăcere. 
Nu mai era nimic de spus. Steve plăti nota dar, când se 
pregăteau să plece, chelneriţa sosi alergând. 

— Domnule Elliot! Sunteţi chemat la telefon! 

— Scuză-mă, Ariane, revin repede. 

Când se întoarse, câteva minute mai târziu, era palid și 
tremura. 

— Steve, ce se întâmplă? 

— Bunicul. 

— Ce s-a întâmplat? Pot să te ajut cu ceva? 

— Voi chema un taxi. Poţi să dai un telefon la birou ca să 
le spui că mă întorc acasă? 

— Desigur, dar ce s-a întâmplat? 

— A avut un atac de cord. 

— Oh, Dumnezeule! Dacă pot să fac ceva... 

— Așteaptă până mă întorc înainte să iei o hotărâre 
definitivă. 

— Îţi promit. Sărută-l din partea mea. 

Steve lipsi două săptămâni... Ariane munci fără 
încetare, chiar dacă acest lucru însemna să se trezească în 

zorii zilei şi să se ducă la culcare mult după miezul nopții. 
Philip venise și el la firmă, dar nu era de prea mare ajutor. 

Ariane vorbea la telefon cu Lucy în mod regulat, dar nu știa 
decât că Rosa și Steve stăteau la căpătâiul lui Jacob zi şi noapte. 

Abia după trei săptămâni primi un telefon de la Steve. 
Era trist și dezamăgit. Jacob se trezise din comă, dar nu 
putea să vorbească. Disperarea lui se simţea chiar și în 
frazele simple pe care le rostea și închise plângând. Ariane 
se simţea inutilă, nu putea să facă nimic să-l ajute, așa că 
alese să se refugieze în muncă din ce în ce mai îndârjită. 

Karen și Roy o invitară să petreacă Revelionul cu ei, iar 
ea fu încântată să petreacă, în sfârşit, o seară de liniște și 
pace. Steve îi telefonă la miezul nopţii ca să-i ureze un an 
nou fericit şi să-i dea o veste minunată; Jacob pronunțase 
un cuvânt: Rosa. 

Pe lângă problemele pe care le avea Steve, gelozia ei față 
de Laura i se părea fără nici o importanţă. În timp ce el se 
lupta cu moartea la căpătâiul bunicului lui, ea se lupta cu ea 
însăși. Îşi intensifica antrenamentele zilnice, ştiind că data 
turneului se apropie, trezindu-se din ce în ce mai devreme 
și făcând trasee din ce în ce mai lungi. Nu conta în ce zonă 
a terenului își făcea exerciţiile și lucra fiecare lovitură fără 
să-și lase un minut de odihnă. La începutul noului an, era 
deja în formă. 

Mama ei o rugase să vină să petreacă la Huston câteva 
zile. Nu mai petrecuseră împreună sărbătorile de iarnă de 
trei ani, așa că Ariane se hotări să plece pentru două zile. 

Se întoarse la Albuquerque odihnită și gata să participe 
la marele turneu. Acasă o aştepta un cadou de la familia 
Elliot. Rosa îi trimisese un vas mare pentru chili, Lucy și 
John o crosă de argint și Gil un pachet de seminţe. Cadoul 
de la Steve o emoţionă profund. 

Era o minunată cuvertură lucrată manual. Pe felicitarea 
care o însoțea, îi scrisese: „ Discuţiile noastre nu au luat 
sfârșit, abia au început.” Era cel mai frumos cadou pe care 
îl primise vreodată. 

Clubul Sun Fair organiză o mare petrecere de adio care 
începu cu veselie și luă sfârșit cu lacrimi... 

Agitată de sentimente contradictorii, nu ştia ce-i rezervă 
viitorul: oare făcuse bine că părăsise acest club, Laura îi e 
într-adevăr rivală? Tânăra femeie luă avionul care o ducea la 
Larine, pentru deschiderea turneului. 


Xok k 


Larine era situat în deșertul Arizona și părea un enorm 
smarald strălucitor. Aerul curat și uscat care era specific 
regiunii fu foarte potrivit pentru prima zi a turneului. O 
mare agitație domnea la clubul „Larine”; o mulţime de ama- 
tori și de ziarişti puseseră stăpânire pe club și Ariane putu 
astfel s-o evite pe Laura Rogers fără nici un efort. 

În seara primei etape, conducea cu șaptezeci de puncte; 
se întoarse la hotel urmată de o mulţime de suporteri 
entuziaști. Obosită după această zi ieșită din comun, adormi 
fără să-şi dea seama. 

A doua zi, era foarte frig. Îmbrăcată într-un pulover 
foarte gros care o apăra de frig, făcu mai multe greșeli, iar 
seara nu mai conducea decât cu două puncte. În 
dimineața următoare, înainte să se reia partida, avea întâl- 
nire cu un ziarist de la o revistă de golf pentru un inter- 
viu. În holul clubului era o aglomeraţie extraordinară. O 
echipă de tehnicieni de la televiziune, înarmaţi cu proiec- 
toare, se agitau fără încetare. Toate luminile erau fixate 
pe cuplul pe care-l filmau: Laura Rogers și Steve Elliot. Se 
ţineau de braţ cu afecţiune. Fără nici o reacţie, Ariane îi 
privi îndelung și-l văzu pe Steve sărutând-o pe Laura pe 
obraz. 

— Dacă nu vă deranjează, domnule, aș prefera să 
continuăm această discuţie în camera mea, va fi mai multă 
liniște acolo. 

— Firește, domnişoară Randles, aveţi dreptate, este prea 
mult zgomot aici! 

În timpul interviului, se strădui să rămână calmă și 
răspunse la toate întrebările cu graţie și amabilitate. Dar, 
din momentul plecării ziaristului, începu să se plimbe prin 
cameră, pradă unei neliniști crescânde. Mai era doar o oră 
până la începerea etapei şi nu-și dădea seama cum va reuși 
să se concentreze. Ce șoc! În plin turneu, avuseseră impru- 
denta să se arate în public! Oare de ce refuzase să-i vor- 
bească lui Steve despre această problemă? Dacă aceste 
evenimente nu s-ar fi desfăşurat atât de repede! Hotărârea 
să reia competiţiile, boala lui Jacob... Fără aceste accidente, 

ar fi putut să vorbească și ar fi ştiut ce se întâmplă între 
Steve și Laura... Deodată, se auziră bătăi în ușă. Era băiatul 
ei de mingi care o ruga să coboare. 

Nefericită, își strânse bagajele și se grăbi spre teren. 
Nimic nu-i ieși aşa cum ar fi vrut; comise mai multe greșeli 
de neiertat la cele trei găuri care urmau și pierdu puncte 
preţioase în favoarea Laurei Rogers. 

Ca și cum ar fi ştiut că această etapă este decisivă pentru 
ea, admiratorii o urmau şi o încurajau cu căldură; aceste 
câteva duzini de oameni pe care nu-i cunoștea, dar care îi 
rămâneau credincioși, fură un balsam pentru inima ei 
rănită. Datorită acestui sprijin prețios, câștigă câteva puncte 
la gaura paisprezece, dar nu era suficient, la sfârşitul zilei nu 
numai că pierduse primul loc, ci ajunsese pe locul cinci. Cu 
moartea în suflet, mai tristă ca niciodată, se întoarse în 
camera ei. Acolo o aștepta o surpriză: mai multe buchete de 
flori fuseseră aranjate înăuntru, iar pe masă trona un coș 
mai mare şi mai frumos decât celelalte. Rupse cu nerăbdare 
plicul care-l însoțea. „lartă-mă că n-am putut să vin să te 
salut în această dimineaţă, dar am fost pur și simplu răpit de 
regizorul transmisiunilor sportive şi depus în braţele a zeci 
de ziariști flămânzi! Acceptă mulţumirile mele pentru tot ce 
ai făcut pentru ca Apache-Feather să fie o reușită extraordi- 
nară. Nu voi putea niciodată să-mi exprim întreaga 
recunoștință. Jacob se simte mult mai bine și vrea să te vadă 
cât mai repede. După ce o să câştigi, așteptăm cu toţii să 
gustăm acel delicios chili Cel mai mare admirator al tău, 

Steve”. Un mic bol de sticlă legat cu mătase roșie însoțea 
coșul. Rosa adăugase și ea câteva cuvinte. „Mult succes! Vei 
câștiga. Bunica”. Ochii i se umplură de lacrimi și, înainte să 
poată să le şteargă, auzi bătăi în ușă. Deschise, fără să se 
preocupe de cum arată. 

— Aţi comandat o cină pentru doi? 

— Nu...oh! Steve! 

— Chiar el! 

Bărbatul izbucni în râs, împingând o masă încărcată cu 
feluri de mâncare aburinde. 

— E obositor să culegi flori, Steve? Ai un aer obosit. 

— Nimic nu trebuie scutit! Acest buchet are totuși un 
defect! 

— Ce spui? 

— Nu este nici măcar o floare galbenă, deşi am cerut să 
fie de toate culorile! 

— Eşti imposibil! 

— Nu, sunt îndrăgostit! Vino la mine, „marea Randles”! 

Fără să ezite, se aruncă în braţele lui deschise. 

— N-ar fi trebuit să mă vezi jucând astăzi! 

— Ba da! Ai fost minunată! Ti-e foame? 

Era chiar foarte flămândă. În disperarea ei, nu mâncase 
nimic de dimineaţă, dar era atât de bine să se afle în braţele 
lui Steve; simţea din nou că trăiește! 

— Da, mă pregăteam să ronțăi câteva flori! 

— Mai bine încearcă aceste cotlete! Sunt cele mai bune 
din toată America! 

Se așezară la masă şi discutară cu voioșie pe tot parcursul 
cinei. Jacob îşi revenea rapid, ajutat de dragostea și devota- 
mentul întregii familii. Steve dori din nou s-o felicite pentru 
ceea ce realizase la Apache-Feather. 

— N-aş fi reuşit niciodată fără ajutorul tău. 

— Dar Philip a vegheat ca totul să fie în regulă. 

— Nu sunt de acord. 

— Trebuie să recunosc că eşti campion la toate categoriile 
de dezacord. 

— Te rog, încetează cu gluma. Să începem de la zero, 
vrei? Am făcut destule greșeli și sunt gata să le recunosc. 
Există ceva ce ne desparte de mai multă vreme dar, din 
nefericire, n-am avut timp să discutăm despre asta. O s-o 
facem acum, vreau să știu totul până mâine dimineaţă! 

În sfârșit! își spuse ea. Cât timp pierdut degeaba! Câtă 
suferință și deznădejde degeaba!. ... În câteva fraze înăbușite 
de suspine, îi povesti ultimele ei săptămâni. 

— Cum am putut să fiu atât de inconștient? Nu bănuiam 
nimic... 

— Oricum, după ce s-a întâmplat cu bunicul tău, erai prea 
ocupat să... 

— Dar, Ariane! ţin la tine mai mult decât la orice în lume. 

O strânse în brate, apoi o împinse cu blândete. 

— Laura Rogers! Cum ai îndrăznit să crezi aşa ceva? E o 
adevărată scorpie, știi prea bine... 

O strânse din nou în braţe şi o sărută cu atâta pasiune 
încât toată camera păru să se învârtă în jurul lor... 

Steve se trezi devreme, dar Ariane se ridică din pat mult 
mai târziu, încă fremătând după noaptea de pasiune pe care 
o petrecuseră împreună. Se pregăti cu multă grijă; azi tre- 
buie să câștige! Ca o prezicere de succes, la ușă o aştepta un 
buchet de trandafiri galbeni. 

Cobort scările în grabă, ușoară ca un fulg, Ajunsă la locul 
unde se oprise în ziua trecută, se întoarse ca să ia o crosă de la 
băiatul de mingi, Tim Molton. În locul lui, zâmbind, era Steve! 

— Crosa dumneavoastră, domnişoară Randles! 

— Sper că ştii fiecare centimetru al parcursului! 

— Mai mult decât atât, ştiu fiecare curbă şi fiecare colțișor secret! 

— Steve! Te sfătuiesc să fii serios. 

— Să mergem, domnișoară, sunteți așteptată! 

Ariane jucă așa cum n-o mai făcuse niciodată. Fiecare 
lovitură era trimisă cu atâta forță și hotărâre încât, ajunsă la 
a șaisprezecea gaură, recuperase punctele pierdute și era la 
egalitate cu locul întâi. Laura Rogers, cu o privire 
dispreţuitoare, o aștepta în fața celei de-a șaptesprezecea 
găuri. Ariane, descumpănită, nu realiză o lovitură foarte 
bună și se îndepărtă, certându-se pentru lipsa de sânge 
rece, până ce Steve o conduse spre o bancă. 

—Trebuie să-ţi vorbesc. 

— Dar n-am timp. 

— Ba da, Ariane, toate jucătoarele trebuie să lovească. 

— Despre ce e vorba? 

— Am uitat să te întreb ceva aseară. 

— Te ascult. 

— Vrei să fii soţia mea? 

— Da. 

— Ştiu că refuzul tău este de înţeles, dar... Ce-ai spus? 

— Am spus „da”! 

— Dar credeam că o să-mi oferi zeci de motive ca să mă... 

— Să te refuz? 

— Da şi... 

— Eşti dezamăgit? 

— Nu mai glumi! 

— Ai câștigat, Steve! Hai să facem pace! 

Un sărut arzător pecetlui logodna. 

— Trebuie să mă întorc pe teren, Steve... 

— Așteaptă. Am ceva pentru tine. 

Îi întinse o scrisoare; era de la unchiul Philip. El scrisese: 
„Pentru femeia cea mai curajoasă pe care am cunoscut-o 
vreodată. Meriţi Apache-Feather mai mult ca oricine 
altcineva. Acţiunile mele îţi aparțin, deși nu sunt sigur că 
pot să-ţi ofer ceva care este al tău de drept!” 

Ariane izbucni în plâns. 

— Acum înţeleg de ce îl iubești atât de mult pe acest urs 
bătrân! E minunat! 

— Sunt încântat că înţelegi, în sfârșit. 

— Ariane Randles, sunteţi așteptată. 

— Așteptată? De ce? 

Vocea Laurei Rogers, care apăruse lângă ea, rosti cu 
dulceaţă: 

— Pentru că juriul trebuie să-ți acorde trofeul și cecul. Ai 
câștigat cu trei puncte avans. 

Emoţionată, ca și cum ar fi fost prima victorie din cariera 
ei, Ariane primi trofeul în aplauzele frenetice ale publicului, 
încântat că putuse participa la o astfel de victorie. Când 
camerele se fixară pe el, Steve, care nu o părăsise nici o 
secundfă, spuse cu o voce puternică: 

— Voiam să vă spun că Ariane Randles și... 

— Şi cine? întrebă un ziarist cu uimire. 

— Oare am uitat ceva? 

— Cred că știu eu despre ce e vorba, spuse Ariane, 
râzând. Domnul Elliot vrea să vă spună că va deveni soțul 
meu... 

Un ropot de aplauze primi această știre și cei doi 
îndrăgostiţi, ameţiţi de fericire, salutară mulțimea cu 
căldură. 

Îi aştepta un viitor strălucitor... 


Sfârşit 


